
ଅନୁବାଦକର ଅନୁଚିନ୍ତା 


ଶହୀଦ୍‌ ଯୁବକ ସଂଘ, ନାଗେନ୍‌ ପାଲି, ବରଗଡ଼ | ଅନେକ ରାଜ୍ୟସ୍ତରୀୟ 
ନାଟକ ପ୍ରତିଯୋଗିତାରେ ଅଂଶଗ୍ରହଣ କରି ପ୍ରଶଂସା ପାଇଛନ୍ତି ! ସମ୍ବାନିତ ଓ ପୁରସ୍ଥତ 
ମଧ୍ଯ ହୋଇଛନ୍ତି । ତାଂକ ଅନୁଷ୍ଠାନର ବାର୍ଷିକ ନାଟକ ଉତ୍ସବରେ ନାଟକଟିଏ 
ମଂଚୟ୍ଥ କରିବାପାଇଁ ଭଲ ପାଣ୍ଡୁଲିପିଟିଏ ଲୋଡ଼ାଗଲା । ଏହ୍ରି ପ୍ରକ୍ରିୟାରେ ବଛାହେଲା 
ଓଡ଼ିଶାର ବରେଣ୍ୟ ନାଟ୍ୟକାର ଡକ୍ଟର ନାରାୟଣ ସାହୁଙ୍କ ରଚିତ ଓଡ଼ିଆ ନାଟକ 
'ପୁନଶ୍ଚ ସଂଗ୍ରାମ' । ଏହି ନାଟକଟିକୁ ସମ୍ବଲପୁରୀ ଭାଷାରେ ରୁପାନ୍ତର କରି ମଂଚନ 
କରିବାପାଇଁ ନିଷ୍ଟତ୍ତି ନିଆଗଲା ଓ ମୋ ଉପରେ 'ପୂନଶ୍ଚ ସଂଗ୍ରାମଂ ନାଟକର କୋଶଲୀ / 
ସମ୍ବଲପୁରୀ ଅନୁବାଦ ଦାୟିତ୍ସ ଅର୍ପଣ କରାଗଲା | ନାଟକ ଅନୁବାଦ କଲାବେଳକୁ 
ତାହା ଧୀରେ ଧୀରେ ରୂପାନ୍ତର ବା ଅନୁସ୍ୃଢଜନର ରୁପନେଲା ।! ନାଟକଟିକୁ ସମ୍ବଲପୁରୀ 
ମାଟି, ପାଣି, ପବନ ଦେଇ ନୂତନ ଭାବରେ ଗଢିବାକୁ ଚେଷ୍ଟା କଲି । ପୁନଶ୍ଚ 
ସଂଗ୍ରାମ' ରୁପୀନ୍ତରିତ ହେଲା “ବନ୍ଦେ ମାତରମ୍‌'ରେ ! ଭାଷାରେ କୋଶଲୀ /ସମ୍ଲପୁରୀ 
ହେଲେ ମଧ୍ୟ ନାଟକଟିରେ ମୁଳ ନାଟ୍ୟକାର ଡକ୍ଟର ନାରାୟଣ ସାହୁ ପ୍ରତିଷ୍ଠା କରିଥିବା 
ଆତ୍ସା ଅକ୍ଷୁଣ୍ଡ ରଖିବାକୁ ପ୍ରୟାସ କରିଛି । 

ବିଶ୍ଵର ଶ୍ରେଷ୍ଠ ସାହିତ୍ଯ ଭିନ୍ନ ଭିନ୍ନ ଭାଷାରେ ଅନୁଦିତ ହୋଇ ବୃହତ୍ତର 
ପାଠକସମାଜ ନିକଟରେ ପହଂଚିବା ଏକ ସ୍ଥ ଓ ପ୍ରତିଷ୍ଠିତ ପରଂପରା | ଏହା ନୂଆଁ 
କଥା ନୁହେଁ । ‘ବନ୍ଦେ ମାତରମ୍‌' ସେ ଧାରାରେ ସାମିଲ୍‌ ହେବାପାଇଁ ଏକ ସାମାନ୍ୟ 
ଉପକ୍ରମଟିଏ ମାତ୍ର । ଓଡ଼ିଆ ନାଟକକୁ କୋଶଲୀ /ସମୃଲପୁରୀ ଭାଷାରେ ଅନୁବାଦ 
ବା ରୁପାନ୍ତର କରିବାସହ ଅନ୍ୟାନ୍ୟ ଭାଷାର ନାଟକ ବା ଗଲ୍ଳ ଆଦିକୁ କୋଶଲୀ/ 
ସମ୍ବଲପୁରୀରେ ନାଟ୍ୟରୁପ ଦେଇ ସଫଳ ହୋଇ ସାରିଛନ୍ତି ଅଗ୍ରଡ ପ୍ରତିମ ଧୂରୀଣ 
ନାଟ୍ୟକର୍ମୀ ପ୍ରଫେସର୍‌ କେଶରଂଜନ ପ୍ରଧାନ ! ନାଟ୍ୟକାର ରବିରଞ୍ଜନ ପ୍ରଧାନ ଓ 
ସତ୍ୟରଞ୍ଜନ ବେହେରା ମଧ୍ୟ ଏ ଦିଗରେ ଅନେକାଂଶରେ ଅଗ୍ରସର ହୋଇଛନ୍ତି । 
ଯଦି କେଶରଞ୍ଜନ ପ୍ରଧାନ ପୂର୍ବ ସୂଚନା ଦିଅନ୍ତେ ନାହିଁ, ତେବେ କେହି ସାମାନ୍ୟଡମ 
ଆଭାସ୍‌ ମଧ୍ଯ ପାଇପାରିବେ ନାହିଁ ଯେ କେଶରଞ୍ଜନଙ୍କ ସମ୍ବଲପୁରୀ ନାଟକ 
'ନାଗ୍ନାଡ଼ି'୧େ୯୯୯) ରୁଷୀୟ ନାଟ୍ୟକାର ଆଣ୍ଟନ୍‌ ଚେକଭୁଙ୍କ “Marriage 

Proposal’ ଉପରେ ଆଧାରିତ ବୋଲି । ଏହି କୁମରେ W.W.Jacob କଂ ଇଂରାଢୀ 
ନାଟକ “A Monkey's Paw’ ଉପରେ ଆଧାର କରି ହୁରେଶ ଶତପଥି ରଚନା 
କରିଛନ୍ତି “ପଂଝା' । ସମୂଲପୁରୀ ନାଟକ ‘ପଂଝା' ର ନିର୍ଦ୍ଦେଶକ କେଶରଂଜନ ପ୍ରଧାନ | 
ସେହିପରି ଡକ୍ଟର ହୃଷୀକେଶ ପଣ୍ଡାଙ୍କ ବହୁଚର୍ଚ୍ଚିତ ଓଡ଼ିଆ ଗଲ୍ଳ ‘ବାରୁଆଳୀ ଗାଁରେ 
କାଢ଼ୁବାଦାମ୍‌ ଚାଷ ଓ ବିମ୍ବାଧରର ଭାଗ୍ୟଂ ଉପରେ ଆଧାର କରି “ବିମ୍ବାଧରର କଥା 
( ୨୦୦୮), ରବି ପଟ୍ଟନାୟକଳକଂ ଓଡ଼ିଆ ଗଲା ଆଧାରରେ “ଗୁରୁଦକ୍ଷିଣା' (୨୦୦୯), 
ମନୋଜ ଦାସଙ୍କ 'ଲୁଭୁର୍ଭା ପର୍ବତରେ ଏକ ଦ୍ଵିପ୍ରହର' ଆଧାରରେ ‘ଅଦଭୁତ ପର୍ବତ' 
( ୨୦୦୫) ଆଦି କେଶରଞ୍ଜନଙ୍କ ସଫଳ କୃତି । କୋଶଲୀ/ସମ୍ଲପୁରୀ 
ନାଟ୍ୟଜଗତରେ ଏହ୍ରି କେଶରଂଜନୀୟ ଧାରାର ଅନ୍ୟ ସଫଳ କୃତିଗୁଡ଼ିକ ମଧ୍ୟରେ 
ରହିଛି ଟଲ୍ଷ୍ଟୟଙ୍କ କାହାଣୀ “A Grain as big as a hen's €gg’ ଉପରେ 
ଆଧାରିତ ‘ଅନୃର୍‌ କଥା", ହିନ୍ଦୀ ଉପନ୍ୟାସ୍‌କାର କିଶନ୍‌ ଚନ୍ଦର୍‌ଙ୍କ “ଏକ୍‌ ଗଧେ କୀ 
ଆତ୍ସକଥା' ଉପରେ ଆଧାରିତ ଓ ରବିରଂଜନଙ୍କ ନିର୍ଦ୍ଦେଶିତ, 'ଗଧର୍‌ କଥା' (୧୯୯୫), 
K.S. Goodman ଇଂରାଜୀ ନାଟକ “The game of chess’ ଆଧାରରେ 
'ଶେଷଚାଲ୍‌' ( ୨୦୦୬), ରୁଷୀୟ ସାହିତିୟକ ମାକ୍ତିମ୍‌ ଗର୍କିକକ ଗଲ୍ଳ he mother 
ଠ a aଘଠ୮ ଭି୍ତିରେ 'ମାଁ', ତକ୍ଟର ସନ୍ତୋଷ ରଥକ୍କ ଓଡ଼ିଆ ଗଲ୍ଳ ଅନୁସରଣରେ 
ଚାଏର୍‌ ସିପାହୀ” (୨୦୦୯), Winthrop Parkhursteଂ ମୂଳ ଇଂରାଜୀ ‘The 
Degger and the king’କୁ ଆଧାର କରି 'ରଢା, ମନ୍ତୀ ଆର୍‌ ମଗ୍ତିରି', ଅଢୟ 
ଶୁକ୍ଳା କଂ ମୁଳ ହିନ୍ଦୀ 'ତାଜ୍ମହଲ୍‌ କା ଟେଣ୍ଡର୍‌ ଆଧାରରେ 'ତାଜମହଲ୍‌ର ଟେଣ୍ଡର୍‌, 
ରନ୍ଢିତ୍‌ ପଟ୍ଟନାୟକଙ୍କ ମୁଳ ଓଡ଼ିଆ ନାଟକ “ଗାଁ'ର ସମ୍ବଲପୁରୀ ରୁପାନ୍ତର, 
ପ୍ରେମଚାନ୍ଦଙ୍କ ହିନ୍ଦୀ କାହାଣୀ 'ଇସ୍ତାଫା' ର ସମ୍ବଲପୁରୀ, Monica Thorne 
ମୁଳ ଇଂରାଢୀ ନାଟକ ˆ The king who limped’ ଆଧାରରେ “ଲେଂଗ୍ତା ରାଜଢା' 
ଆଦି ଉଲ୍ଲେଖପୋଗ୍ଯ | Jଠ ଠା ମୂଳ ଇଂରାଢୀ ନାଟକ ‘Hewer's of 
ଠ୦ା'କୁ ଆଧାର କରି ପ୍ରଫେସର୍‌ ରବିରଞ୍ଜନ ପ୍ରଧାନଙ୍କ ସମ୍ବଲପୁରୀ ନାଟକ 
'ଖୁଦାନ' ଓ ସତ୍ୟରଞ୍ଜନ ବେହେରାଙ୍କ ‘ସଖାରାମ୍‌' କୁ ମଧ୍ୟ ଏ ପର୍ଯ୍ୟାୟରେ ସାମିଲ୍‌ 
କରାଯାଇପାରେ । ବିଜୟ ତେନ୍ଦୁଲ୍‌କର୍‌କ୍କ ମୁଳ ମରାଠୀ ନାଟକ ଆଧାରରେ ସତ୍ୟରଞ୍ଜନ 
ବେହେରାଙ୍କ କୋଶଲୀ /ସମ୍ୃଲପୁରୀ ନାଟକ 'ସଖାରାମଂ ବା ଅଢିତ ବଡଠାକୁରଙ୍କ 
ମୁଳ ଅହମୀୟା ନାଟକ ଭିତ୍ତିରେ 'ଗତିରୋଧକ', ୦a Wilde ମୁଳ ଇଂରାଜୀ 
କାହାଣୀ ' he Selfish Giant'ର $equel ଭାବରେ ରଚିତ ବ୍ରଢେନ୍ଦ୍ର ନାୟକଙ୍କ 

ସମ୍ବଲପୁରୀ ନାଟକ “ସରଗ୍କେ ଗିଢି', ମହାଶ୍ଲେତା ଦେବୀଙ୍କ ମୂଳ ବଙ୍ଗଳା ଶିଶୁ 
ନାଟକ 'ତିତ୍ଲି'କୁ ଆଧାର କରି ଡକ୍ଟର ପରମେଶ୍ବର ମୁଣ୍ଡର କୋଶଲୀ /ସମୃଲପୁରୀ 
ନାଟକ “ବିନୁଆଁ'କୁ ମଧ୍ଯ ଏହି“ ଧାରାର ସଫଳ ମାଇଲ୍‌ଖୁଣ୍ଡ ଭାବରେ 
ଧରିନିଆଯାଇପାରେ । 

‘ବନ୍ଦେ ମାତରମ୍‌' କୁ ନିଜସ୍ଵ ଢଙ୍ଗରେ ନିର୍ଦ୍ଦେଶନାରେ ସଢାଇ ଥିଲେ ପ୍ରତିଶୃତି 
ସମ୍ପନ୍ଧ ତରୁଣ ଶିଲ୍ୀ ସାମ୍ବାଦିକ ଅଖିଳ ଚନ୍ଦ୍ର ହୋତା, କୋସଲ୍‌ ଟିଭିର ନିର୍ଦ୍ଦେଶକ । 
(ଏବେ ସେ ‘ଧରିତ୍ରୀ ସମ୍ବାଦପତ୍ରର ଦକ୍ଷିଣ ଓଡ଼ିଶା (ରାୟଗଡ଼ା) ସଂସ୍କରଣର 
ମହାପ୍ରବନ୍ଧକ) | ଅଭିନୟ କରିଥିଲେ ଶିଶିର ଖମାରୀ, ଶୁଭେନ୍ଦୁ ସାହୁ, ରବି ଖମାରୀ, 
ଅକ୍ଷୟ କୂମାର ପାତ୍ର, ସୁଶୀଳ ପ୍ରଧାନ, ଆଶିଷ ଖମାରୀ, ମନୋରଞ୍ଜନ ବିଶ୍ବାଳ, 
ସଂଢୀବ ସାହୁ ଓ ଜୟନ୍ତୀ ସେଠ । 


ଅତ୍ଯନ୍ତ ଚମଢ଼ାର ଥିଲା ଉପସ୍ଥାପନା । ଚରିତ୍ରମାନଙ୍କୁ ବୁଝି, ନାଟକର 
ଆଭିମୁଖ୍ୟକୁ ଦୃଷ୍ଟିରେ ରଖି ମର୍ମସ୍ପର୍ଶୀ ଭାବରେ ସମସ୍ତ ଅଭିନେତା /ଅଭିନେତୁୀ 
ଅଭିନୟ କରିଥିଲେ । ଲାଇଟ୍‌ ସାଉଣ୍ଡ୍‌ ଓ ସେଟ୍‌ର ଉତ୍ତମ ବ୍ୟବସ୍ଥା କରାଯାଇଥିଲା 
ମଞ୍ଚରେ | ଗାନ୍ଧୀ ବିଚାରର ଅବକ୍ଷୟ ଓ ସମାନ୍ତରାଳ ଭାବରେ ରାଜନେତା-ଅଫିସର୍‌- 
ପୋଲିସ୍‌-ବ୍ୟବସାୟୀ-ଠିକାଦାର୍‌-ଟାଉଟର୍‌-କୁୃଢୀନେତାକଂ ସମନତିତ ଦୁର୍ନୀତି ଓ 
ଭୁଷ୍ଟାଚାରର କରାଳରୁପ ନାଟକରେ ତୁଳୀ ଓ ରଂଗରେ ଚିତ୍ରିତ ହୋଇଛି । ସର୍ବଭାରତୀୟ 
ସ୍ତରରେ ଆନ୍ଧାହଢାରେଙ୍କ ଆହ୍ବାନରେ ପରିଚାଳିତ “India Against Corruption’ 
ଓ ବାବା ରାମଦେବଙ୍କ ଭାରତ ସ୍ଵାଭିମାନ ଟ୍ରଷ୍ଟ'ର ଭୁଷ୍ଟାଚାର.ବିରୋଧି ଜନଆନ୍ଦୋଳନ 
ପରିପ୍ରେକ୍ଷୀରେ “ବନ୍ଦେ ମାତରମ୍‌' ଏକ ପ୍ରାସଙ୍ିକ ତଥା ଯୁଗୋପଯୋଗୀ ପୂର୍ଣ୍ଠାଙଂ 
ନାଟକ ! ଏହା ବ୍ୟାପକ ଭାବରେ ଉଦୟ ସହରାଞ୍ଚଳ ଓ ଗ୍ରାମାଞ୍ଚଳରେ ଅଭିନୀତ 
ହୋଇପାରିଲେ ଦେଶର, ସମାଜର ଚଥା ମଣିଷଢାତିର ଅଶେଷ କଲ୍ୟାଣ ସାଧିତ 
ହୋଇପାରିବ । ନାଟକଟିର ଅନୁବାଦ ପାଇଁ ସଦୟ ସ୍ଟୀକୃତି ପ୍ରଦାନ କରିଥିବାରୁ 
ସମ୍ଭାନନୀୟ ନାଟ୍ୟକାର ଡକ୍ଟର ନାରାୟଣ ସାହୁଙ୍କ ନିକଟରେ ମୁଁ କୃତଜ୍ଞ । ନାଟକର 
'ଅଗ୍ରଲେଖ' ପାଇଁ ପୂଜ୍ୟ ମଙ୍ଗଳୁ ଚରଣ ବିଶ୍ବାଳକ୍କଠାରେ ମୁଁ ରଣୀ । ପରିଛ୍ନ୍କ 
ଅକ୍ଷରସଜ୍ତା ପାଇଁ ଶ୍ରଦ୍ଧେୟା ଭାଣିଜୀ ମିଲି ଧନ୍ୟବାଦାର୍ଦ୍ଧ 


Chiat 


(ମୋହନ ସାହୁ) 

ଅଗ୍ରଲେଖ 


ସମିଆର୍‌ ଶିଖ୍‌ 


ଦିହର୍‌ ଚମ୍କେ ଚିରିନେଲେ 'ବଂଦେମାତରମ୍‌' ରକତ୍‌ ବାଗିର୍‌ ବାହାର୍ବା, 
ହନମାନର୍‌ ଛାତି-ଚିରାନୁ ରାମ୍‌ ମାହାପୁରୁ ବାହାରୁନ୍‌ କି ନାଇଁ ବାହାରୁନ ! 

‘ବଂଦେମାତରମ୍‌' ନାଟକ୍‌ ଟେ ଆଏ | ଓଡ଼ିଆ ନ ଲେଖିଛନ୍‌ ଡଃ ନାରାୟଣ 
ସାହୁ । ତାକେ ସଂବଲପୁରି/କୋଶଲିଥି ଉଲ୍ଟେଇଛନ୍‌ ମୋହନ ସାହୁ ଚକେଲ୍‌ 
ଲେଖୈ । ଦୁହିଝନ ଅଧ୍ୟାପକ | ଗିଆନୀ ଆଉ ଗହେରେ ଚାଷ୍‌ । ଏନ୍ତାଗୁଟେ ନାଟକ୍‌ 
ଉପ୍ତେ ପଦଦୁ ଲେଖ୍ବାର୍ଟା ଅର୍କଲେ ପଡ୍‌ ବାର୍‌ ନୁ ବି ଅତ୍ପର୍‌ ଆଏ । 

ସମିଆର୍‌ ଆଗ୍ପଛ୍‌ ଅଛେ | ‘ବନ୍ଦେ ମାତରମ୍‌' ଗୀତର୍‌ ଭି ସେନ୍ତା ଇତିହାସ୍‌ 
ଆରୁ ଭୁଗୋଲ୍‌ ଅଛେ । ଇ ଗୀତଟା 'ଆନନ୍ଦ ମଠ' ବଲି ବହିିନୁ ଆଇଛ୍େ | ଲେଖିଛନ୍‌ 
ବଂଜିମ୍ଚ ଦ୍ର ଚଟ୍ଟୋପାଧ୍ୟାୟ । ସାତ୍ଟା ଚକେଲ୍‌ କେ ଚଉଦଟା ଚୈ ବାଗିର୍‌ ଚଉଦଟା 
ଉପନ୍ୟାସ ଲେଖିଛନ୍‌ ବଂକିମ୍‌ ଚଟି । ତହୁଁ “ବାର ସ୍ପନ୍ଧୀର୍‌ ବାରଖଁଡ୍‌ ବାଗିର୍‌ ବାର୍‌ 
ନମ୍ବର୍‌ ଉପନ୍ଯାସ୍‌ଟା ହଉଛେ ‘ଆନନ୍ଦ ମଠ' | ଶଂକରାଚାର୍ଯିଆ ଚାର୍ହି ମଠୁଁ କେନସି 
ମଠେ ନାଇଁଥିବା ଇ ବହି । କହେସନ୍‌ ସବା ଆଖିରି ସମିଆର୍‌ ତିନଟା ଉପନ୍ୟାସ୍‌ 
‘ଆନନ୍ଦ ମଠ ( ୧୨), ‘ଦେବୀ ଚଉଧୂରାନୀ' ୧୩) ଆର୍‌ ‘ସୀତାରାମ୍‌' (୧୪) : ଇ 
ତିନ୍ହ୍ନି ଖତ୍‌ 'ତେରେମେରେ ଚର୍_୍େ ହର୍‌ ଜବାନ୍‌ ପର୍‌' ବାଗିର୍‌ ଚର୍ଚଚାର୍‌ ଚେତା 
ବୁଡ୍ବାର୍‌ ତକ୍‌ ହଇଛେ ! ନ କେହି ତଷୁ ନାଇଁ କୁଟି । ଧାନ୍‌ କୁଟିଛନ୍‌ ଢୈକି 
ଚମ୍କେଇ । ଫକୀର ପଟ୍ଟନାୟକର୍‌ ବେଲାରୀ ପାନ୍‌ ଖାଇଛନ୍‌ କି ନାଇଁ, କେ 
ଢାନେ | 'ଆନନ୍ଦ ମଠ' ର୍‌ ଦେଶୀ, ବିଦେଶୀ ଅନୁବାଦ ଯାହାକେ ଯେତେ । 


ଯା' ଗୋ' ଯାୟ୍‌ ଢେମନ ଢୀବନ୍‌ ଚଲେ, 
ଶୁଦୁ ଜଗତ୍‌ ମା'ଝେ ତୋମାର୍‌ କାଜେ ! 
ଆଗେ ଲୁକେ କହନ୍‌ ! ଏଭେ ମୋହନ ସାହୁ କହେସନ, ମୁଇଁ ସମିଆ, ସେଦିନ 
ଥିଲି, ଆଏଜ୍‌ ଅଛେ, ଆଗ୍କେ ବି ଥିମି । ଇହାଦେ ବି “ସମିଆଂ ଅଛେ, ସୁଧ୍ରି ଯ' ।” 
'ଇ ବନ୍ଦେ ମାତରମ୍‌' କେ ଗାଇ ଟୁର୍ଦୁ ମୁନୁଷ୍‌ ମରନ୍‌ ବରନ୍‌ କରିଛନ । 
'ଆନନ୍ଦ ମଠ'ର ଦଶ୍‌ (୧୦) ନମ୍ୃର୍‌ ପରିଛେଦ୍ଥି “ବନ୍ଦେମାତରମ୍‌' ଅଛେ ! 

'ସୁଢଲାଂ ସୁଫଲାଂ ମଳୟଢଶୀତଳାଂ ଶସ୍ଯ ଶ୍ୟାମଳାମ୍‌' - ମାତା କେ? 
ପଚ୍ରାଲେ ବେଲା “ମହେନ୍ଦ୍ର ଗୁରୁ 'ଭବାନନ୍ଦ କେ । 
ମଲ୍ଲାର କାଓୟାଲି ତାଲ୍‌ଥି ଲିଖା ଇ ଗୀତ । ଗାଇ ମୁଢାଲେ ନାଚ୍ବୃ, ନାଚି 
ବସ୍ଲେ ଗାଏବୁ । ଗୁରୁ ଭବାନନ୍ଦ କାଁ ସୁନ୍ଦର୍‌ ଗାଏଲେ | 
ବନ୍ଦେ ମାତରମ୍‌ 
ସୁଜଲାଂ ସୁଫଲାଂ ମଳୟଢଶୀତଲାମ୍‌ 
ଶସ୍ଯ ଶ୍ୟାମଲାଂ ମାତରମ୍‌ ॥ 


ତୁହାକେ ତୁହା, ଅଛ୍ା କେ ଅଛ୍ରା ଝକେର୍‌ ଯେନ୍ତା ଗୁରୁ ଗାଏଲେ ଭୋଲ୍‌ ହଇ 
ହାତ୍‌ ହଲେଇ । ନ, ଗିନି ନାଇଁ ବଢେଇ ! ଅପ୍ନାକେ ପାଶ୍ରି, ଭିତରର୍‌ ସବୁକେ 
ପାଛ୍ରି ! ଲମାଲେ ପୁତାକେ ଗୀତ୍କେ ! 

ଶୁଭୁ ଜ୍ୟୋସ୍ଥା ପୁଲକିତ ଯାମିନୀମ୍‌ 

ଫୁଲ କୁସୁମିତ ଦୁମଦଳ ଶୋଭିନୀମ୍‌ 

ମୁହାସିନୀଂ ସୁମଧୁର ଭାଷିନୀମ୍‌ 

ସୁଖଦାମ୍‌ ବରଦାଂ ମାତରମ୍‌ ॥ 

ମହେନ୍ଦ୍ର ମୁହୁଁଖୁଲି ପଚରାଲେ, “ଏ ତ ଦେଶ୍‌, ଏ ତ ମା' ନୟ” ¦! 'ଭବାନନ୍ଦ' 

ବାବାଜୀର୍‌ ଉତ୍ତର୍‌ ଥିଲା, ‘ଆମ୍ରା ଅନ୍ୟ ମା' ଜାନିନା । “ଜନନୀ ଜନ୍ୃଭୁମିଶ୍ଚ 
ସୃର୍ଗାଦପି ଗରୀୟସୀ” । ଆମାଦେର୍‌ ମାଂ ନାଇଁ ! ବାପ୍‌ ନାଇଁ | ଭାଇ ନାଇଁ | ବଂଧୁ 
ନାଇଁ । ସ୍ତୀ ନାଇଁ | ପୁତ୍ର ନାଇଁ । ଘର୍‌ ନାଇଁ | ବାଡ଼ି ନାଇଁ । ଆମାଦେର୍‌ ଆଛେ 
କେବଲ୍‌ ସେଇ ସୁଢଳା ସୁଫଳା ମଳୟଢ ସମୀର ଶୀତଳା ¦” ଚେଲା ମହେହ୍ର 
ଚୁପ୍‌ |! ହାତଯୁଡ଼ି ବିନତି କଲେ, ‘ଆବାର୍‌ ଗାଓ' ¦" ଖଦ୍ଖଦ୍‌ ରଦରଦ୍‌ ଭାତ୍‌ ଫୁଟ୍ଲା 
ବାଗିର୍‌ ଗା'ଏଲେ ବିଭୋର୍‌ ଭବାନନ୍ଦ ¦ 

ସପ୍ତକୋଟି କଣ୍ଠ କଳକଳ ନିନାଦ କରାଳେ, 

ତ୍ିସପ୍ତକୋଟି ଭୁ୍ଜୈଧୃତ ଖର କରବାଳେ 

ଅବଳା କେନ ମା, ଏତବଳେ ? 

ବହୁବଳ ଧାରିନୀଂ ନମାମି ତାରିନୀମ୍‌ 

ରିପୁଦଳବାରିନୀଂ ମାତରମ୍‌ ॥ 

ବାର୍ବାର୍‌ ଗାଓ | ଆବାର୍‌ ଗାଓ ! ଦହିନୁ ‘ମହେନ୍ଦ୍ର ଯେନ୍ତା ମହି ହଇଗଲେ ! 

ତୁମି ବିଦ୍ୟା ତୁମି ଧର୍ମ, ତୁମି ହୃଦି, ତୁମି ମର୍ମ 
ତୁଂହ୍ନି ପ୍ରାନାଃ ଶରୀରେ 
ବାହୁତେ ତୁମି ମା' ଶକ୍ତି, ହୃଦୟେ ତୁମି ମା' ଭକ୍ତି 
ତୋମାର୍‌ ଇ ପ୍ରତିମା ଗଢ଼ି ମନ୍ଦିରେ ମନ୍ଦିରେ 
ତୁହି ଦୂର୍ଗା ଦଶପ୍ରହରଧାରିନୀ . 
କମଳା କମଳ ଦଳ ବିହାରିନୀ 
ବାନୀବିଦ୍ୟା ଦାୟିନୀ ନମାମି ତ୍ରାମ୍‌ । 
ନମାମି କମଳାଂ ଅମଳାଂ ଅତୁଳାମ୍‌ 
ସୁଢଳାଂ ସୁଫଳାଂ ମାତରମ୍‌ 
ବନ୍ଦେ ମାତରମ୍‌ ॥ 
ଶ୍ୟାମଳାଂ ସରଳାଂ ସୁସ୍ଥିତାଂ ଭୁଷିତାମ୍‌ 
ଧରନୀଂ ଭରନୀଂ ମାତରମ୍‌ || 
ମହେନ୍ଦ୍ର ଏତେ ଗୁନ୍‌ ଇ ଗୀତେ ? ! ¦ ¦ 
ଭବାନନ୍ଦ- ଗୁନ୍‌ ଗଛୁଁ ନାଇଁ ପଡ଼େ | ଅଭ୍ୟାସ୍‌ କର୍ବାକେ ହେସି | ବଏସରା 
ହେଲେ ଯାଇ ¦ ଉପ୍ରର୍‌ ଟା ଆଘର୍‌ ““ବନ୍ଦେ ମାତରମ୍‌", ଏଭର୍ଟା ଡକ୍ଟର ନାରାୟଣ 
ସାହୁ ଆର୍‌ ମୋହନ ସାହୁର୍‌ ନାଟକନୁ ଠୂଲାମା | 
ଝାରେ ଆଁଠେ ବହଲର୍‌ ଛଂଏରା | ଧାଜଗୁରା ଗୁରସ୍‌ ବାଗିର୍‌ ପୁନିଜନ୍‌ ଅଂଧାର୍କେ 
ଘଉଡୁଛେ ! ଢନ୍‌ ଘିଚୁଛେ ମନ । ଠହର୍ବା କବି ? ପଝର୍‌ ଫିଟଲା କି “ବନ୍ଦେ 
ମାତରମ" ¦ ବିହିଲିଗଲା ଟୃଡା ବାଗିର୍‌ ମାଟିନୁ ମାଟିକେ, ମୁନୁଷ୍ନୁ ମୁନୂଷ୍ତକ । 
ଦହି ବିଲି ନାଇଁ ଦଉ କାରେ ଉଦୁର୍୍ଚା ? ପାର୍ବା କହି ମା' ଯଶୋଦା ? 
‘ମୈୟାମୋରୀ ଗୋରୀ ସି ବହୁ ଲା'ଦେ ମୁଝେ” କହେତା କାଏନ କୁଷ୍ଟଁ, କହେଲା 
ମୈୟାମୋରୀ ତୋରୀ ପାଏ ପଡ଼ୁ । ସେ ସଦା ମାଂ ଯଶୋଦାର୍‌ ରୁପ୍ଟେ ଆଏ “ବନ୍ଦେ 
ମାତରମ୍‌” | ଠାଟ୍‌ ଟେ ଆଏ, ବାଟ୍‌ ଟେ ଆଏ, ଘାଟ୍ଟେ ଆଏ | କାଣା ନାଇଁ ଆଏ 
କହ ? 
ଆହାଃ ! କାହିଁଗଲା ସେ ପଝର୍‌ ? ସେ ପୋଢ୍‌-ମତା ? ସେ ମଲ୍ହାର୍‌ ? 
ହୁର୍ଗୁନି ହଇଛନ୍‌ ନାରାୟଣ ସାହୁ ଆରୁ ମୋହନ ସାହୁ | ନିଜର୍‌ କଥା ଛଡ଼ା ଦୃସ୍ରାର୍‌ 
କଥା ଚିଉତି ପାର୍ଲେତ ? ଗାଲ୍ମାଧବ୍‌ ଦାସ୍‌, ଆର୍‌ ମଏନୁ ଦାସ୍‌ ବାଗିର୍‌ ନେତାଁକର୍‌ 
ଟଁଟି ଅଲ୍ଝିଛେ “ବନ୍ଦେ ମାତରମ୍‌' ! 'ନିତେଇ' ମାନକୁ ନିଉତା ଦବାକେ ମୁନୁଷ୍‌ 

କାହିଁ ? ବାର୍‌ ଅଂଗ୍ଲିଆ କୁଟାସି କରି ଦେଶ୍ଟାକେ ତ ଝାରି ସାଏଲେନ ହେ ଟୁରେ ! 
ଶଶୁରେ ପାଗଲ୍‌-ଖାନାତି ରହେ ବାର୍‌ କଥା ରାଢ୍ଧାନୀ ମାନକୈ ରହୁଛନ୍‌ ! ହେଲେ 
ସବୁ ପୁନିଥି ଜନକରାଏତ୍‌ ନାଇଁ ଥାଏ କି ସବୁ ଜନକରାତି ପୂନି ନିହେସେ ! 

ପ୍ରଶାନ୍ତ ମାଝିର୍‌ ନ +ଅଟକ=ନାଟକ କାହିଁ ନାଇଁ ଅଟକି ଇ ବନ୍ଦେ ମାତରମ୍‌ 
ନାଟକ୍‌ ଥି । ଗୁନ୍‌ ବଏଗୁନକେ ମାର୍‌ଗୁଲି, ନ ନାଟକ୍‌ ଟା ଭିତର୍‌କେ ହନ୍ଦେଇ 
ପକାସି । ଦୁହିଁ ଲେଖକ ନିଢର୍‌ ନିଜର୍‌ ଭାଷାଥି ମାହିର୍‌ ଆନ । 'ବେଦଖଲି'ର୍‌ ନୀ 
ନାଇନ । ଦାଖଲ୍‌- ଖାରଜ ହଇ ସାରିଛେ |! ପଚାଲିସ୍‌ ଦିନର୍‌ ସମିଆ ତହସିଲ୍‌ 
ଅଫିସ୍‌ ନ ଥାଉ | 


ଉଡ଼ିଆନୁ ସଂବଲ୍ପୁରୀ /କୋଶଲୀ ଦର୍କାର୍‌ କା ? ମୋହନ ସାହୁର୍‌ ‘ଅନୁବାଦ, 
ଝାର୍ପତୁ। ଚତ୍ରାଲା ବ ।ଗିର୍‌ ଚତ୍ରେଇ ଦେଇଛେ | ହଁ ଦର୍କାର୍‌ ! 

ଭାଷା ଟିଭି, ରେଡ଼ିଓ ଲେଖେ ମାଧ୍ୟମ୍ଟେ ଆଏ । ସାହିତ୍ୟ ନୂହେ । ମାଏକିନା 
ହଇଥିତା ବଏଲେ ଏଭର୍‌ ଟୁରେ କେଉୁଁ ମାଡ଼ି ବସ୍ତେନ | ରାଏଜାମ୍‌ ଖାଏବାର୍‌ 
ଅଛେ । ପତର୍‌ ଠୁଲାତି ଖ' କି ରୁପାର୍‌ ଗିନାତି ଖ' ଜାମ୍‌ ଦୁରାକ ଗଛୁତୁଲା ହଇଥିବାର୍‌ 
କଥା । ତଲେ ପତ୍ଲା କେଚକେଚାକେ ଖାଇ ହବା ? 

ଇ “ବନ୍ଦେ ମାତରମ୍‌' ନାଟକ୍ଟା ଗଛ୍ତୁଲା ରାଏଢାମ୍‌ ଆଏ । ଖାଏଲେ 
ଜାନିହବା । 


ଆଦାମ୍‌ ସର୍ଗୁ ତାଲ୍‌ ବାଗିର୍‌ ଭଟୋ କଲା ବେଲ୍‌କେ ନାଟକ୍‌ ଆର୍‌ ନାଟୁଆମାନେ 
'ଇଭ୍‌' ର ଆଏଁଖ୍‌ ତରାନୁ ଖସ୍ରି "ଭାରତୀ ବୂପ୍ରୀ କେ ଦୂର୍ଗା କର୍ବେ ବଏଲେ 
କାଏଏଁନ ? 

ନାଟକ୍‌ ଟା 'ଚଟ୍ନି' ବାଗିର୍‌ 'ହାଓ' କରୁଛେ ।! ଆର୍‌ ଟିକେ ଆର୍‌ ଟିକେ 
ମାଗ୍ବାର୍‌ ଲାଏକ୍‌ ହଇଛେ | ନାଟକ ଭିତରର୍‌ ଇ ସବୁ ଭିତର୍‌ କେ ସାଉଁଲି ଆନସି । 
( ୧) ମାଏପୋଂର୍‌ ଚାଁଙ୍ଗ ଖାଡ଼ି (୨) କଟିଆର୍‌ ଚୋଟ୍‌ (୩) ମାଏପୋ'ର୍‌ କବାଡ଼ିଖାନାର୍‌ 
ଗଁଠାପାତିଆ । (୪) କୁମ୍ନା ଥି ଝାଇଁ ପଟେ ବି ନାଇଁ ନ ହୋ (୫) ବଢେ ମାର୍କଢିଆ 
ଷଁତ୍ରେ ବୁଆ (୬) ନାଗ୍ଧମ୍ନା ଠାନ୍‌ କେ ଯୋଲ୍‌ ଯାଇ ବସ୍ଲେ | (୭) ଗାଲ୍ମାଧବ୍‌ 
ଆର୍‌ ମଧଏନୁ ଦାସ୍‌ ଇ ଦେଶ୍‌ ଟାକେ ଗହନା ଦେଇ ଦେବେରେ ବୁଆ ¦ (୮) ଭୁଜ୍ନି 
ହାତର୍‌ ଚିନି ଆଁଗ୍ଠିର୍‌ ଘା, ଡେବରି ଖାକ୍‌ ତଲର୍‌ ରାଏଶ୍‌ ଚିହ୍ନା (୯) ସାଧାରନ୍‌ 
ଗରିବର୍‌ ନିଶାସ୍‌ ରଟୋରଟୋ ପଡ୍‌ସି (୧୦) କର୍ବୁ ତ ବଡ୍‌ ଦୋଷ, ପଲାବୁ ତ 

ଶହେ କୋଶ୍‌ ( ୧୧) ନୂଆଁ ଝୁରିତ, ପହଁରା ଶିଖୁଛେ ( ୧୨) ପେପର୍‌ ଥି ଯାହା ଯାହା 
ବାହାର୍ସି ପାନ ଦୁକାନେ, ଚାହା ଦୃକାନେ ବେକାରୀ ମାନକର୍‌ ଟାଇମ୍ପାସ୍‌ ଆଏ । 
( ୧୩) ଯିବୁକି ଦେଖ୍ବୁରେ କୁହା କର୍ଡି (୧୪) ରେ ରେ ରକତପିଆ ନେତା ମନ୍ତିରୀ 
ହୁତାର୍ଦଲ୍‌ ( ୧୫) ଚିର୍ହାପୁଟା ଆର୍‌ ତତଲା ଲୁହର୍‌ ଲଢେଇ କେଭେ ମାହାଲିଆ 
ନାଇଁ ଯାଏରେ ମା' | (୧୬) ଗାଂଧୀ ଆଘେ ମଦ୍‌ ଦୂକାନ୍‌ ? (୧୭) ଗାଂଧୀ, ଯୀଶୁ, 
ସକ୍ରେଟିସ୍‌ ବାଗିର୍‌ ଲୁକେ ନିଜର୍‌ କଥା ପାସ୍ରି ଉନିଆଁ ଲୁକର୍‌ କଥା କହେଲେ ବଲି 
ହୁନା ଖାଏଲେ ! (୧୮) ହେଲେ ମା' ମାଟିର୍‌ ମହେମା ନାଇଁ କମି । 

ଚଟ୍‌୍ନି ବଲ୍ବ ଇ ତାଏଲଗ୍‌ ମାନକୁ ¦ ଚଟକନ୍‌ ମାର୍ବାର୍‌ ଦମ୍‌ ଅଛେ ଇ 
ନାଟକ୍ଥି । କଥାଟେ | 

କାଣା ନୁରୁଛୁ ଗୋ ଆଇ ? ପଚ୍ରାଲା ନାତେନ । 

ସେ ପଦକ୍‌ ଗୁଟକଲୋ ମା' ¦! ଆର କହେଲେ | 

କାହିଁ ରଖି ମଲିଯେ, ନାଇଁ ପାଏବାର୍‌ ଲୋ, ‘ତିନରଙ୍ଗୀ' | 

ସେ ସୁନାର୍‌ ପଦକ୍‌ ତ ? କେଭୁ ସୁର୍କି ସାଏଲେନ “ସୁରାଢ' ଦଦା 

କାଁ ବଏଲ୍ୁ। ଆର୍‌ ଘୀଏ କହତ ? 


'ବନ୍ଦେ ମାତରମ୍‌' ସମିଆର୍‌ ଶଁଖ୍‌ ଆଏ ¦ ସୁନାନୁ ବି ଖାଁଟି ॥ ପଦକ ହଉ କି 
ନାଇଁ ହଉ ! 


ଅସ 


(ମଙ୍ଗଳୁ ଚରଣ ବିଗ୍ନାଳ) 

ବନ୍ଦେ ମାତରମ୍‌ ୧୧ 


ପ୍ରସ୍ତାବନା 


ଠାନ୍‌:-କେନ୍ସି ଭି ଠାନ୍‌ | 
ସମିଆ:-କେନସି ଭି ସମିଆ 
ଚରିତ୍ର: ସମିଆ' 
[ମଚାଥି ପାତଲ୍‌ ପାତଲ୍‌ ଅନ୍ଧାର୍‌ | ମଲ୍‌ ଚଲୁଥିବାର୍‌ ଲାଗି 
ମଝି ମଝି ମଚା ଟିକେ ଟିକେ ଉଜୁର୍‌ ହଉଛେ । ମଚା ସାରା 
ଗୁଟେ ଡର୍ଡରାନି ପରିବେଶ୍‌ । ପ୍ରଲୟ୍ଚ ହେବାର୍‌ ଆଗର୍‌ 
ସୁଚନା । ଇ ସବୁ ଭିତ୍ରୈ କି ଝନେ ଗମ୍ବୀର୍‌ ହଇ କରି 
ଘୋଷଣା କରୁଥିଲା ।] 
ଘୋଷଣା ଗୁଟେ ମହାନାଟକ ମୂଲ୍‌ ହେବାର୍‌ ସମିଆ । ଆପଣ୍ମାନେ ଇଟାକେ 
ମୁହ୍ୁଡା ବଲି କହି ପାରନ୍‌ କି କେନସି ଗୁଟେ ଘଟଣାର୍‌ ମୁଲ୍‌ ବଲି 
ଭାବିପାରନ । ମୁଇଁ ଆପଣ୍‌ ମାନକୁ ନେଇଯାଉଛେ ଗୁଟେ ଠାନ୍‌ କେ, 
ଯେନଟା କି ଗୁଟେ ମହିର୍‌ ନୂହେ)› ମୁଖଶାଲା ଆଏ । ପେନୁ କି 
ଆପଣ ମାନେ ନିଜର୍‌ ଭିତର୍‌ କେ ଦେଖବାର୍‌ ଲାଗି ସୁଯୋଗ୍‌ ପାଇ 
ପାର୍‌ବେ, ସୁଯୋଗ୍‌ ପାଏବେ ଇ ସମାଜ୍‌ କେ ଦେଖବାର୍‌ ଲାଗି । 
ସଥେ ତ, ମୁଖଶାଲାଟା କିଛି ନାଇଁ କହି କରି ବି ବହୁତ୍‌ ଟେ କଥା 
କହୁଥିସି । ଆସୁନ ଭେଟମାଁ ସେ ମୁଖଶାଲାର୍‌ (କେତେଟା ଚରିତ୍ର 
କେ) ଝନେ ବର୍କସ୍‌ କଲାକାର୍‌ କୈ......... 
[ମଚାର୍‌ ଅନ୍ଧାର୍‌ ଟା ଧିରେ ଧିରେ ମେଟି କରି ଉଜୁର୍‌ ହଇଁ 
ଆଉଛେ । ସେଟା ପୃଥିବୀ କେ ଛିଉଁଛେ । ଇ ସମିଆ କେ 
ମଚାଥିଦେଖାଦେବା 'ସମିଆ' ଯା'ର୍‌ କି ଦିହି ନାଇଁ, ବାସ୍ନା 
ନାଇଁ କି ବରନ୍‌ ନାଇଁ । ଚାରି ଆଡ୍‌କେ ଘା କିନ୍ଦ୍ରି କରି 
ଦେଖୁଛେ 'ସମିଆ” । ଗୁଟେ କାଲ୍ନିକ୍‌ ପରିକ୍ରମାର୍‌ ମୁଲ୍‌ 
ହଉଛେ ଆଲୋକର୍‌ ବର୍ଣ୍ଟାଲୀ ଭିତ୍ରୈ । ପରିକ୍ରମା ଶେଷୈ 
'ସମିଆ' ଗୁଟେ ବିନ୍ଦୁ ନୁଁ ଛିର୍‌ ହଇଁ ଯିବା । ପୃଥିବୀ ର୍‌ ଛାତି 

୧୨ 


ସମିଆ 


ସମିଆ 


ସମିଆ 


ସମିଆ 


ବନ୍ଦେ ମାତରମ୍‌ 


ତରଙ୍ଗାୟିତ୍‌ ହେବା । 'ସମିଆ' ଭିତରେ ସୃଷ୍ଟି ହେବା କେତନି 
କେତେ ସ୍ତନ୍ଦନ | ଗୁଟେ ଲାଲ୍‌ ରଶ୍ତି 'ସମିଆଂ ଉପ୍ରୈ ଛିର୍‌ 
ହେବା | ଅରି ଉଠ୍ବା ସମିଆର୍‌ କଣ୍ଢ ।] 
ସୁଧିବନ୍ଦ ¦ ମୁଇଁ ନିରବଧି... ମୁଇଁ ମହାକାଲ୍‌... ମୁଇଁ ପ୍ରଲୟ... ମୁଇଁ 
ସତ୍ୟ... ସନାତନ... ସମିଆ । 
ମୁଇଁ ଦେଖିଛୈ ଢାପାନ୍‌ ଉଢରି ଯିବାର୍‌ ଟା ! ମୁଇଁ ନିଜର୍‌ ଦିହେଁ 
ଭୁଗିଛୈ ସୋଭିଏତରୁଷ୍‌ ଧସ୍କି ଯିବାର୍ଟା | ମୋର୍‌ ଛାତି ଉପ୍ରୈ 
ଉପ୍କିଛନ୍‌... ଉବଢିଛନ୍‌ କେତେ ରାଜତନ୍ତ୍ର... ବ୍ୟକ୍ତିତନ୍ତର... ଆରୁ 
ଗଣତନ୍ତ୍ର 
[ଧୁକା ଗର୍ତିର୍‌ ଗର୍ଜନ୍‌ । ସଥେପେନତା ପୃଥିବୀକେ ଘାଏକେ 
ଖତମ୍‌ କରିଦେବା | 'ସମିଆ' ର୍‌ ମୁଲ୍‌ ମୁଲ୍‌ ହଁ ସିଥି ଉଜ୍ଲ୍‌ 
ସମ୍ବାବନାର୍‌ ସୁଚନା ଫଟିକ ବାରି ହଉଛେ ।] 
ମୁଇଁ କେତନି କେତେ ସ୍ଵରର୍‌ ଝଙ୍କାର୍‌ | ମୁଇଁ ବ୍ୟକ୍ତିର୍‌ ବିତର୍କ । ମୁଇଁ 
ସମଷ୍ଚିର ସିଂଫୋନୀ ।ମୁଇଁ ଶୂନ୍ୟ, ମୁଇଁପୂର୍ଣ୍ଠ । ଅନେକ ସୃଷ୍ଟି ଅନେକ୍‌ 
ପ୍ରଲୟର୍‌ ମୂଇଁ ଆଦି । ମୋର୍‌ ହାତେ ନେପୋଲିୟନ୍‌ ବୋନାପାର୍ଟ୍‌ 
ଗୁଟେ କାଠ୍‌ ପୁତ୍ଲି । ମୋର୍‌ ଛାତିର୍‌ ଅହଂକାର୍‌ ହଉଛେ ହିଟ୍ଲର୍‌ | 
ମୋର୍‌ ସଂଘର୍ଷର୍‌ ଶୀକୁାର୍‌ ଆଏ ସଦ୍ଦାମ୍‌ ହୁସେନ । 
[ସମିଆର୍‌ କଣ୍ଠ ସ୍ଵର୍‌ କମି ଯାଇଛେ । ଭାବ ଆରୁ ଆବେଗ୍‌ 
ବଦ୍ଲିଯାଉଛେ ।] 
ମୁଇଁ ବ୍ୟକ୍ତି ମୁଇଁ ସମଷ୍ଟି ¦ ମୁଇଁ ଗାନି ମୁଇଁ ଗୋପବନ୍ଧୁ । ମୁଇଁ 
ମାର୍ଟିନ୍‌ ଲୁଥର୍‌ ଆରୁ ମଦର୍‌ ଟେରେସା । ମୁଇଁଦେଖିଛୈ ଇଂରେଢ୍‌ 
ମାନ୍‌କର୍‌ ବର୍ବରତା | ମୁଇଁଶୁନିଛୈ ସ୍ବାଧୀନତାର୍‌ ଶଂଖ | (ପର୍ଦା 
ପ୍ଛାତୁ ଦେଶ୍ଭକ୍ତି ଧୂନ ଶୁଭିଛେ ।› 
ସ୍ଵାଧୀନତାର୍‌ ପଚାଶ୍‌ ବଛର୍‌ ଉଚର୍‌ନା ହ୍ରେଲା ବଲି ଭାରତ୍‌ ଯାକର୍‌ 
ପାଲନ୍‌ ହେଲା ସୁବର୍ଣ୍ଠ ଜୟନ୍ତୀ | ସୁଧିବୃନ୍ଦ | ଇଟା ତ ସମିଆ, ନିଜ୍‌କେ 
ଆରୁ ଦୁସ୍‌ରା ଲୁକର୍କୁ ପର୍ଖିବାର୍‌ ଲାଗି | ପଚାଶ୍‌ ବଛରର୍‌ ଲୁହୁଲହୁର୍‌ 
ସ୍ବାଧୀନତା କେ. . . . | 


['ସମିଆ' ଧିରେ ଉଡିଯାଉଛେ ଆଲୋକର ବର୍ଣ୍ଡାଲୀ ଭିତ୍ରୌ 

ବନ୍ଦେ ମାତରମ୍‌ 


୧୩ 


ପହେଲା ଦୃଶ୍ୟ 


ଠାନ୍‌:-କେନ୍ସି ଗୁଟେ ସହରର୍‌ ଛକ | 


ସମିଆ:- ପହ ପହ 


ଚରିତଡ଼:-ନିତେଇ (ବୁଢା)› ଲୋକଗୁଡାଦୁ, ଚରଣ, ମନୁ, ଗାଲମାଧବ | 


[ସହରର୍‌ ଭିଡ୍ଭାଡ୍‌ ଭିତ୍ରୈ ଗୁଟେ ଛକ | ନାଁ ଟା ଗାଛିଛକ | 
ଛକେ ଅଛେ ମାହାତ୍ସା ଗାନିଙ୍କର୍‌ ଗୁଟେ ଜୂନହା ମୁଖି । କୃକରା 
ଡକା ସମିଆ । ଧୁରିଆନୁ 'ରାମ୍ଧୂନଂର ଆୱାଜ୍‌ ଆସୁଛେ 
ଛାଏଛାଏ । ମୁଭି ପାଶ୍‌ କେ ଆସିଛନ୍‌ ଝନେ ବୁଢାଲୋକ | 
ସ୍ବାଧୀନତା ସଂଗ୍ରାମୀ ନିତେଇରାମ୍‌ । ବସ୍‌ ଟା ପାଚିଥିଲୈ 
ବି ବୁଢାର୍‌ ଭିତ୍ରୈ ଯୁଆନ୍‌ ଭାବ ଟେ ଅଛେ | ଗାଏତେଲ୍‌ 
ଆଉଛନ୍‌ ରାମ୍ଧୂନ୍‌ । ସେ ମୁଖ୍ଜିର୍‌ ବୈକେ ଫୁଲ୍୍‌ମାଲ୍‌ 
ପିନ୍ଧେଇଛନ୍‌ ଆରୁ ଧୂପ୍‌ ଦେଇଛନ ।] 


ବୁଢା ବାପୁ, ଇ ଦେଶ୍‌ କେ ତମେ ନାଇଁ ଦେଖ୍ଲୈ ଆରୁ କିଏ ଦେଖ୍ବା ? 
ଅନ୍ଧାର୍‌ ଭିତରେ ଇତାକୁ ବାଟ୍‌ କିଏ ଦେଖାବା ? ସେମାନେ କା'ଣା 
କା'ଣା କରୁଛନ ଯେ, ନିଜେ ଭି ନାଇଁ ଜାନି । 


[ବୁଢାର୍‌ ଆଁଖି ଲୁହୁ । ଆଞାଢ୍‌ ଭି ସେନତା] 


ବାପୁ ତମେ ତ ମରିଗଲ, ତରିଗଲ | ହେଲୈ ଯେନମାନକର୍‌ ହାତେ 
ସୁନାର୍‌ ଭାରତ୍‌ ଟା ସଁପିନେଲ, କେଭେଁ ଢାନବାର୍‌ ଲାଗି ଚେଷ୍ଟା 
କରିଛ,ସେ ଭାରତ୍‌ କେନ୍ତା ଅଛେ ବଲି ? 


[ଭାବାବେଗ୍‌ ଥି ବୂଢାର୍‌ ଟଁଟିଥି କଥା ଅଲ୍ଝି ଯାଉଥିଲା । 
ସେ ମିଟ୍‌କା ନାଇଁ ମାରିକରି ମୁ୍ଜି ଆଡ୍‌କେ ଦେଖୁଥିଲେ । 
ତାକର୍‌ ତାକର୍‌ ବାପୁ ସାଚ୍ଚୈ କେତ୍ନି କେତେ କଥା 
ହଉଥିଲେ ! ସମିଆକେ ଧୁରୁଁ ଶୁଭ୍ଲା ସ୍ଲୋଗାନ । ଧିରେ ଧିରେ 
ସ୍ଲୋଗାନ୍‌ ପାଶ୍‌କେ ପାଶ୍‌କେ ଆସୁଛେ ! ବୁଢା କାନ୍‌ 
ଡେରିଛନ୍‌ ।] 

୧୪ 


ସ୍ଲୋଗାନ୍‌ 
ଜନତା 
ସ୍ଲୋଗାନ୍‌ 
ଜନତା 
ସ୍ଲୋଗାନ୍‌ 
ଜନତା 


ବୁଢା 
ସ୍ଲୋଗାନ୍‌ 
ଜନତା 
ବୁଢା 


ସ୍ଲୋଗାନ୍‌ 
ଜନତା 
ବୁଢା 


ଚରଣ 
ମନୁ 


ବନ୍ଦେ ମାତରମ୍‌ 


ଭାରତ୍‌ ମାତା କି... 
ଜୟ । 
ମାହାତ୍ସା ଗାଛି କି... 
ଜୟା 
ନେତାଜୀ ସୁଭାଷ୍‌ ଚନ୍ଦ୍ର ବୋଷ୍‌ କି... 
ଜୟ | 
[ସ୍ଲୋଗାନ୍‌ ଧିରେ ଧିରେ ଦବିଯାଉଛ୍ଲେ] 
ବାପୁ ସେମାନେ ଆଉଛନ । ଆଝିର୍‌ ତ ସ୍ଵାଧୀନତା ଦିବସ୍‌ ଆଏ । 
ସ୍ଟାଧୀନ୍‌ ଭାରତ କି... 
ଜୟ । 
ବାପୁ, ଇ ଦେଶର୍‌ ଲୋକ ମାନେ ତମର୍‌ ନିକେ ଆଉଛନ୍‌ । ସେମାନେ 
ସ୍ବାଧୀନତା ଦିବସ୍‌ ପାଲନ୍‌ କରୁଛନ୍‌ । ପଚାଶ୍‌ ବଛର୍‌ କେଦ୍ଧୁଁ ପୁରି 
ଗଲାନ | ପଚାଶ୍‌ ବଛର୍‌. . ହୁଁ. - ପଚାଶ୍‌ ବଛର୍‌... 
ଆମର୍‌ ନେତା ତୁମର୍‌ ନେତା ଗାଲ୍‌ମାଧବ୍‌ କି... 
ଢୟ୍‌ | 
ହୁଁ ¦ ଗାଲ୍ମାଧବ ! 
[କିହ୍ନେଇଁ କରି ବୁଢା ସେନ ପଲେଇଯାଇଛନ୍‌ । ନେତା 


ଗାଲ୍ମାଧବ ହାତ୍‌ ଯୁଡ଼ି କରି ଆସିଛନ୍‌ ।ଚେଲା ଚାମଚା ସାଙ୍ଗେଂ 
ସାଙ୍ଗେ ଅଛନ] 


ଆଜ୍ଞା ! ମୁଇଁ ମଂଏନୁ ଦାସ୍‌, ମୋର୍‌ ବାପର୍‌ ନାଁ ଟିଠେଇ ଦାସ୍‌ । ଗାଁ, 
ପୋଷ୍ଟଅଫିସ୍‌ କୁଚକୁତା ପାଲି ! ଢିଲୁାର୍‌ ନାଁ ତିନ୍‌ ଅର୍‌ ବଦଲିଲାନ ! 
ଛାଡ଼, କେତେ ଶୋର୍‌ ରଖ୍ବ ହୋ ? ହଁ, ମୁଇଁ କାଁ ବଲୁଥିଲି କି ? 
ହଂଏ ହୋ ଚରନ୍‌ ଦାସ୍ଟ ଟିକେ ଶୋର୍‌ ଧରେଇଁ ନିଅ ନିଯେ ହୋ ? 
ଆଜ୍ଞା ¦ ନେତା ଆଜ୍ଞା କୁଁ ଅନୁରୋଧ୍‌ କର୍ବେ | ଭାଷଣ ଲାଗି । 

ହଁ... ହଁ... । ମୁଇଁ ଆମର୍‌ ପ୍ରିୟ ନେତା ମହାନ୍‌ ଜନସେବକ ରାଡ଼ି 
ଛାର୍ରୀ ମାନକର୍‌ ତୁାଣକରଉାଁ ଭାବେ ଦେଶ୍‌ ବିଖ୍ୟାତ ଶ୍ରୀଯୁକ୍ତ ଶ୍ରୀଯୁକ୍ତ 

ବନ୍ଦେ ମାତରମ୍‌ ୧୫ 


ଚରଣ 


ଚରଣ 


ମନୁ 


Kd 


ଶ୍ରୀ ଶ୍ରୀ ଶ୍ରୀ ଶ୍ରୀ ୧୦୮ଶ୍ରୀ ଗାଲ୍‌ମାଧବ୍‌ କୁଁ ଅନୁରୋଧ୍‌ କରୁଛୈ 
ପେ... | ହଏହୋ ଚରଣ, କାଏଥିର୍‌ ଲାଗି ଅନୁରୋଧ୍‌ କର୍ମି ହୋ ? 
ନେତା ଘରେ ମାଲ୍ୟାର୍ପଣ କର୍‌ବେ । 
ଏ ବା | ହେଁ ଲଦାଟେଂଗ୍ରା ଶବଦ ଇ ଭାଂଗ୍‌ଖିଆ ଟୁଁଣୈନାଇଁ 
ଫଟକରେଇଁ ହଂଏହୋ | ହଁ, ନେତାର୍କୁ ଅନୁରୋଧ୍‌, ସେ ଇ ମୂର୍ତିର୍‌ 
ବୈକେ ଫୁଲ୍‌ ମାଲେ ଗୁରେଇଁ ନଉନ୍‌ । ଆରେ ତାଲି ପିଟରେ । 
ଜୋର୍ଦାର୍‌ ଆପ୍ଡି ! ପିଟବେ | କା'ଣା ଡୁଗ୍‌ ଡ଼ୁଗ୍‌ ଦେଖି ମରୁଛ ? 
ଅଜ୍ଞା ! ଟିକେ ଦେଖିଚାହିଁ କରି... 
ଓ ହୋ | କାହିଁ ଏତକି ତନ୍ଦ୍ରା ହଉଛ | ଆମର୍‌ ନେତା କା'ଣା କଣା 
ଆନ୍‌ ଯେ ଦେଖିଚାହ୍ଁ କରି ଆସି ନାଇଁ ପାରନ୍‌ ? 
ଆଞ୍ଞା ¦ ଆସୁନ । 

[ଗାଲ୍ମାଧବ ଚରଣର୍‌ ହାତୁଁ ଫୁଲ୍‌ ମାଲ୍‌ ନେଇଁକରି ମୂଖିର୍‌ 

ବୈକୈ ପିନ୍ଧେଇଛନ ] 
ଆବେ, ଥାପ୍ଡି ମାରବେ | ଯାହା ଯାହା ଜାନିଛ ସବୁ ଥାପ୍ଡି ପିଟ । 
ଏ ଚରଣ, ହେ ଟିଭି ବାଲ୍‌କୁ କହ, ଫଟୁ ଉଠଉନ ! 
ଆଞ୍ଞା, ସାମ୍ବାଦିକ୍‌ ମାନେ ଅଛନ୍‌, ଟିକେ ସଏବୈ ସଏବୈ କଥା 
କହୁନ । ନେହେଲୈ ଇଆଡ଼ୁ ସେଆଡ଼ୁ ଲେଖିନେବେ । 
ଖା, ତମେ ତ ବଢେ ଢାନବାର୍‌ ହୋ । ମୁଇଁ ପରେ ହେରେତାକୁ 
ଡାକିଛୈ ।ମୋର୍‌ ପଇସାଥି ଖାଇଛନ୍‌ ପିଇଛନ | ଇତାକୁ ଡରୁଛ... 
ଛି... ରେ... | ମୁଇଁ ଯାହା କହେମି, ଇମାନେ ତାହା ଲେଖ୍ବେ । 
ଗାରେ ଇଆଡ୍‌ ସେଆଡ୍‌ ନାଇଁ | 
ନେତା ଆଞଜ୍ଞାକର୍‌ ଆର୍‌ ଦୁଇ ଠାନେ ପ୍ରୋଗ୍ରାମ୍‌ ଅଛେ ତ । 


ରଖିଥ ହୋ ତମର୍‌ ପୋଗ୍ରାମ୍‌ ଫୋଗ୍ରାମ୍‌ | ଇଟା ମୋର୍‌ ଢାଗା ! 


ମୁଇଁ ଯାହା କହେମି ସେଟା ହେବା । ଦମ୍‌ ଅଛେ ? କିଏରେ ବଲିନେବା | 
ଶିଖ୍‌ ଚାବିନେମି | ଭୁଢାଲି ଥି ଛେକ୍ଲେଇଁ ନେମି | ଆଛା, ଚରଣ 
ବାବୁ ! ଇତାର୍‌ ଉତ୍ରୁ କାଣା ହେବାଯେ କହ ସଲୋ ସଲୋ ! 

ଚରଣ 
ମନୁ 


ଚରଣ 
ଗାଲ୍ମାଧବ୍‌: 


ମଏନୁ 
ଗାଲ୍ମାଧବ୍‌: 


ଗାଲ୍ମାଧବ୍‌: 


ବନ୍ଦେ ମାତରମ୍‌ 


ଏଜେଣ୍ଡା କାଗଜ୍‌୍ଟା ତ ଆପଣ୍‌ କୁ ଦେଇଥିଲି । 

ଆରେ, ସେଟା ତ ଭାଟି ନୁଁ ରହିଗଲା । 

ଇ ବୁଆ, କେନ୍ତା କର୍‌ ମା ସେ | ହଉ, ଚଲେଇନଉନ । ନେତା 
ଅଞ୍ଞାକୁଁ କିଛି କହେବାର୍‌ ଲାଗି ଅନୁରୋଧ୍‌ କରୁନ । 

ହେଟା କା'ଣା ଆଜ୍ଞା ନାଇଁ ଢାନି ଭାଲ୍‌ ? ମୁଇଁ କହେଲୈ ପେଇଁ ? 
ହଉ ଠିକ ଅଛେ, ହେଟା ଭି କହେମା । 

କହୁନ୍‌ ଆଜ୍ଞା ! ସଭେ ଆମର୍‌ ଆତଡ୍କେ ଦେଖୁଛନ | 

ଓ ହୋ, ତମେ ଡର୍ହାଟେ କାଏ ହୋ ? ମୁଇଁ ତାହାକୁ ଅନୁରୋଧ୍‌ 
କରୁଛେ ଚୁଟକୁଲା ବୁଟକୂଲି ଗୁଟାଦ଼ୁ କହିକରି ସଭାକେ ଟିକେ ଗହମତ୍‌ 
କରୁନ, ଢମକ ଧରଉନ୍‌ । ଆରେ, ଆମେତ ସାଙ୍ଗ ଆଉଁ, ଛୁଆ 
ଦିନର୍‌ ସାଙ୍ଗ । 

ଆଜ୍ଞା, କହୁନ । 

ହେ ମୋର୍‌ ପ୍ରିୟ ଦେଶବାସୀ । ସମିଆ ଆଇଛେ ! ଆପଣ୍‌ ନିଜ୍କେ, 
ନିଢର୍‌ ଚେହେରା କେ ଟିକେ ଆଏଖ୍‌ ଚିରିଚିରି ଦେଖୁନ । ଗଲା 
ସର୍କାର୍‌ ସମିଆକେ ଆପଣ୍କର୍‌ କା'ଣା ଥିଲା... 

ବୃରୋଗୁଁଡ.. 

ଆରୁ ଇହାଦେ ଆପଣ୍‌ କା'ଣା ପାଇଛନ୍‌ ? ମୁଇଁ ବାପୁର୍‌ ଇ ମୂଝଖି 
ଆଗାଡ଼େ କିରିଆ କରିକରି କହୁଛୈ, ଇ ରାଜ୍ୟକେ 'ରାମ୍ରାଜ୍ୟ' 
କରିଦେମି | ଆପଣ୍ମାନେ ଖାଲି ଘି ମହୁଥି ପହଁରିବେ | 

ଖାଲି ଛେରେଇଁ ନାଇଁ ହେବାର୍‌ କଥା | 

ଟିକେ ତରନ୍‌ ପଡ଼ୁନ ଆଜ୍ଞା । 

ସ୍ଟାଧୀନତାର୍‌ ପଚାଶ ବଛର୍‌ ଭର୍‌ନା ହଇକରି ସ୍ଲୁନାର୍‌ ଜୟନ୍ତୀ 
ଗଲେ ପାଲନ୍‌ ହଇ ସାଏଲାନ | ନଚାଡେଗା ଭୁଜିଭାତି କେତେ କଥା | 
ଆପଣ ମାନେ ଆମର୍‌ ସାଙ୍ଗେ ଟିକେ ବାହାକେ ବାହା, ପାହାକେ 
ପାହା ମିଶଉନ । ବାପୁର୍‌ ସବୁ ସପନ୍‌ ସତ ହଇଁଯିବା | ସ୍ଟାଧୀନତାର୍‌ 
ସପନ୍‌ ଥିଁ ଡେନା ଲାଗିକରି ଫୁର୍ଫୁର୍‌ ଉଡ୍‌୍ବା | 

ବନ୍ଦେ ମାତରମ୍‌ ୧୭ 


ମଏନୁ 


ଗାଲ୍ମାଧବ: 


ମଏନୁ 


ଗାଲ୍ମାଧବ: 


ଚରଣ 


ଗାଲ୍ମାଧବ: 


ସଭେ ଏକା ଗୁଟେଗୁଟେ ଗାଛିଟୁପି ଆରୁ ଖିଡେର୍ଖଡେ ଗେଞି ଘିନିକରି 
ପିନ୍ଧ । ଖଦୀ କପ୍ଡା ହେବାର୍‌ କଥା | ଅବେଶ୍‌ ଟିକେ ଖୁଢେଇ ଖୁଢା 
ହେବା । କିଛି କଥା ନାଇଁ ! ହେଟା ବି ସହ୍ିନେମା | 
ବାପୁର୍‌ ପ୍ରିୟ ଖଦୀ କପ୍ଡାକେ ସଭେ ଟିକେ ଆଦର୍‌ କରୁନ୍‌, ପିନ୍ଧୁନ । 
ଆମର୍‌ ପ୍ରିୟ ଗାଛିବାଦୀ ନେତା ନିତେଇରାମ୍‌ ଇହ୍ାଦେ ଆମର୍‌ 
ସାଇ ନାଇଁନ । ସେ ଥିଲୈ ଆପଣଙ୍କୁ ଇ ବାବ୍ଦେ ବହୁତ୍‌ ଟେ କଥା 
କହ୍ିଥିତେ । ଆମକୁ ମାନକୁ ଛେଉଁଡ୍‌ କରି ଛାଡ଼ି ନେଇକରି ଇ 
ଅସମିଆକେ ସେ ଚାଲିଗଲେ । 
ଯେ କା'ଣା ହଇଗଲା ¦ ଆପଣ୍‌ ସୂନଉନ ନିଯେ । ହଁ ଭାଷଣ୍‌ 
ଫାଷଣ୍‌ ଶୁନବାର୍‌ ଲାଗି କା'ର୍‌ ସମିଆ ଅଛେ ଯେ... ! 
ଆମର୍‌ ସାଇଟ ଆପଣ୍କର୍‌ ସହରର୍‌ ପ୍ରିୟନେତା ମନମୋହନ ଦାସ, 
ସମ୍କିରିର୍‌ ପ୍ରିୟ 'ମଂଏନୁବାବୁ' ଅଛନ । ତାକର୍‌ ହାତ୍ମୁଠା କେ ଟାନ୍‌ 
କରୁନ । ସେ ନିଷ୍ଚେ ଇ ଦେଶ୍‌ କେ ଆରୁ ପଚାଶ୍‌ ବଛର୍‌ ଆଗ୍‌ କେ 
ଦଉଡ଼େଇଁ ନେବେ | ମୁଇଁ ଆରୁ କାଣା କହେମି ? ସମ୍‌ କୁ ଧନ୍ୟବାଦ ! 
ଜୟହିନ୍ଦ ¦ ଜୟ ଭାରତ୍‌ ! 
ଆପଣମାନେ ଚାଁଟିମୁଡ୍‌ ବାଗିର୍‌୍‌ ଟରକ୍‌ ଟାକ୍ଟର୍‌ ଥି ଧାନ୍‌ ବସ୍ତା 
ବାଗିର୍‌ ଲଦି ହଇଁ ଆସିକରି ଆମର୍‌ ପ୍ରିୟ ନେଡାଙ୍କର୍‌ ଲେମୃଉ 
ସରବତ୍‌ ଲେଖେ ଭାଷଣ୍‌ ଶୁନିଥିବାର୍‌ ଲାଗି ଧନ୍ୟବାଦ୍‌ ଦଉଛୈ । 
ଆରୁ ଆମର୍‌ ନେତା ତୁମର୍‌ ନେତା ଶ୍ରୀ ଶ୍ରୀ ଶ୍ରୀ ୧୦୮ ଶ୍ରୀ ଗାଲ୍‌ମାଧବ୍‌ 
ଦୀସ ତାକର୍‌ ସୁନାର୍‌ ଭାଉଥି ବିକ୍ରି ସମିଆକେ ଖଏତ୍‌ କରିକରି 
ଆମକୁ ଉପ୍ଲେଇ ଥିବାର୍‌ ଲାଗି, ଟିହିକେଇଥିବାର୍‌ ଲାଗି ତାହାକୁ 
ଗଲେ ଧନ୍ୟବାଦ୍‌ ଦଉଛୈ । ଖାସ୍‌ ମୋର୍‌ ଲାଗି ଇ ସଭା ହଇ 
ପାର୍ଲା ବଲି ମତେ ଗଲେ ଆପଣ୍‌ ମାନକର୍‌ ତର୍ଫୁ ଧନ୍ୟବାଦ୍‌ 
ଦଉଛୈ । 
[ଗାଲ୍ମାଧବର୍‌ ମୁଡ଼େ ଢେକଲ୍ଟେ ବାଢିକରି ମୁଡ୍‌ ଫାଟି 
କରି ରକତ ବହି ବସ୍ଲା ! ସବୁଆଡେ ହୁଆହୁଟା ହଇବସ୍‌ଲେ] 
8- ଆଃ... ମଏନୁ... (ଚରଣ ରକତ ପୁଛୁଥିଲା) 

୧୮ 


ବନ୍ଦେ ମାତରମ୍‌ 


ନାଇଁ ଛାଡ଼େ । କେନ୍‌ ଶଶୁରା ରେ... | ଗାଲୁଦଦାକେ ଯେ ଢୈଁକଲ୍‌ 
ମାରିଛେ, ସେ ଯଦି ଗୁଟେ ବାପର୍‌ ପୁଓ ଆଏ ମୋର୍‌ ସାମ୍ବାକେ 
ଆସୁ । ପୂରା ଚିରିନେମି... | ଆରେ... ଗାଲୁ ମୋର୍‌ ଦଦା ଆଏ, 
ଆମର୍‌ ନେତା ଆଏ । ତାହାକେ ଢୈକଲ୍‌ ମାରବ ରେ ପୁହେ ? 
ଛାଡ଼ୈ ନାଇଁ... କେଚିନେମି... ଖସିଚୂପ୍ଲା ବାଗିର୍‌ ଚୁପିନେମି... 
[ପୁଲିସ୍‌ ସାଇରନ୍‌ ବାଢିଛେ । ମୁଝି ପାଖୁଁ ସଭେ ଧିରେଧିରେ 
ଯୀଇବସ୍ଲା ବେଲ୍କେ ଲାଇଟ୍‌ ଲିଭିଯାଉଛେ ।] 


ଦ୍ରିତୀୟ ଦୃଶ୍ଯ 


ଠାନ୍‌:-ବରାଦୁକାନ୍‌ / ଛୋଟ୍‌ ହଟୋଲ 
ସମିଆ:-ଦିନ୍ବେଲ୍‌ 
ଚରିଡ଼:-ନିତେଇ, ରାମୁ, ଭାରତୀ 


[ବିଧବା ଭାରତୀର୍‌ ବରାଦୂକାନ୍‌ ! ଗରିବୀର୍‌ ସବୁ ପ୍ରକାର୍‌ 
ଚିହ୍ନା ହଟୋଲ୍‌ ଥୁଁ ବାରି ହଉଛେ । ଦୁକାନୈ ବସିଛେ ରାମୁ । 
ପୋଲିଓ ବେମାରୀ | ଗୋଡହାତ୍‌ ଠିକ୍‌ ନାଇଁ କି ମୁତ ବି ଠିକ୍‌ 
ନାଇଁ | ରାମୁ ବରାଟେ ଖାଉଛେ | ଆସିଛନ ନିତେଇ] 
ଖା-ଖା-ଖାଏବ ? ବରା ? 
[ନିତେଇ ରାମୁକେ ଘା ବାଗିର୍‌ ଦେଖ୍ଲେ ଆରୁ ହଁସି କରି 
କହେଲେ...] 
ମତେ ଦେଖିକରି ତତେ ଡର୍‌ ନାଇଁ ଲାଗ୍ବାର୍‌ ? 
ତ... ତ... ତମେ... ବାଘ୍‌ କି ଭା... ଭା... ଭାଲୁ ଅ ଯେ ? 
ସେମାନେ ତ ¦! ମଡେ ଦେଖି କରି ସେମାନେ ଡରିମଲେ । ସଥେଁ 
ଯେନତା ମୁଇଁନୁଆଁ ହଇକରି ଆଉଛୈ । 
ସେ ସେ ସେମାନେ ବଏଲୈ କେନ୍‌ ମାନେ ? 

ବନ୍ଦେ ମାତରମ୍‌ ୧୯ 


ରାମୁ 
ବୁଢ଼ା 


ଭାରତୀ 
ବଢ଼ା 


ଭାରତୀ 
ବୃ 


ଭାରତୀ 


ଇ ସହ ରର୍‌ ଲୋକ୍‌ ମାନେ । ଯେନ୍‌ ମାନେ ମୋର୍‌ ନିଜର୍‌ ଲୋକ୍‌ । 
ଯା'ର୍‌ ସାଙ୍ଗେ ଖେଲିବୁଲି ବଢ଼ି ଆଇଛୈ ଇ ସହରର୍‌ ପାଏନ୍‌ ପବ୍ନୈ... 
ଓ ହୋ... ଲୋ... ଲୋ... ଲୋକ ମାନେ ? 


ହଁ ¦ ଦୀର୍ସଶ୍ବାସ୍‌୍ୟ ସେମାନେ ଏନ୍ତା ନାଟକ୍‌ କଲେ.. ସଥେଁ ଯେନତା 
ମତେ ଆଘୋ କେଭୈନାଇଁଦେଖି । ପହେଲା ଦେଖୁଛନ... | ଯା'ର୍‌ 
ଘର୍କେ ଗଲି... ଟାଏଟ୍‌ ବାଏଟ୍‌ ଦେଇନେଲେ | 
ଭୁ... ଭୁ... ଭୁତ୍‌ ବଲି ? 
ହାଁ, ସରେ ଯେନ୍ତା ସେମାନେ ଗୁଟେ ଭୁତ କେ ଦେଖୁଛନ, ମତେ 
ହ୍ରେନ୍ତା ଦେଖିବସ୍‌ଲେ, ସଭେ ଯେତେବେଲୈ ମୁହୁଁ ମୁରି ବସ୍‌ଲେ, 
କେନ୍‌ ଆଡ୍‌ ଆରୁ ଯାଏତି ।ଦିନ୍‌ କେତେଟା ଭିତରେ ଦେଖତ ଇଟା 
କା'ଣା ସବୁ .ହଇଗଲା ଯେ... 
ଭୋ... ଭୋ... ଭୋକ ନାଇଁ କର୍ବାର୍‌ ? 
ଭୁକର୍‌ କଥା କିଏ ପଚ୍ରଉଛେ ¦ ମୋର୍‌ ଘର୍‌ ଦୁଆର୍‌ ତ ଉଭିଗଲା 
ବାଗିର୍‌ ଲାଗୁଛେ | 
[କଥା କହେତେଲ୍‌ ଆଉଛେ ଭାରତୀ | ବୃଢ଼ା କେ ଦେଖ୍ଲା 
କି ସଡ଼କ୍ଦମ୍‌ ହଇଁଯାଇଛେ । ଯେନତା କି ଭୂତ୍ଟେ 
ଦେଖୁଛେ ।] 
କା'ର୍‌ ସାଙ୍ଗେ କଥା ହଉଛୁ ? 
ମାଁ ! ତୁଇଁ ବି ତାକର୍‌ ସା । ମତେ ଚିହ୍ତି ନାଇଁ ପାର୍ବାର୍‌ ? ମୁଇଁ 
ସେ... 
ନାଇଁ । ନାଇଁ | ହେନ୍ତା କେନ୍ତା ହେବା | 
ମତେ ବିଶ୍ବାସ୍‌ କର୍‌ ମାଁ | ମୁଇଁ ସେ ଖଦୀ ବୁଢ଼ା । ଗାନ୍ଧି ଆଶ୍ରମର୍‌ 
ନିତେଇରାମ୍‌ ।! ମୁଇଁ ଭୁତ୍‌ ନୁହେ ଆଂଫଁମୁନୁଷ୍‌ ଆଏ । ମୁଇଁ ମରି 
ଯାଇଛୈ ବଲି କାହିଁ ଭାବୁଛ ? 
ହେଲୈ... 
[ଭାରତୀ ତୁତରେଇଛେ... | ତର୍ହେଁ ତାର୍‌ ଦିହି ଥରିପାଉଛେ 1] 

୨୦ 


ରାମୁ 


oo 


ବୃଢ୍ରା 


ଭାରତୀ 


ବନ୍ଦେ ମାତରମ୍‌ 


କହେଲି ପରେ, ମୁଇଁ ଭୁତ ନୁହେ ସେ ! ମତେ ଯେ ଦେଖୁଛେ, ଦଉଡ଼ି 
ଦଉଡ଼ି ପଲଉଛେ । ମୁଇଁ ବୁଝିନାଇଁ ପାର୍ବାର୍‌ କେ, ମତେ କାଏ୪ 


- ହେଲାପେ ତମେ ମାନେ ଏନ୍ତା ଅବିଶ୍ବାସ କରୁଛ ? ଦିନ୍‌ କେତେଟା 


ବାହାରେ ରହିଗଲି ବଲି କା'ଣା ମୋର୍‌ ପହେଚାନଟା ବୁଡିଯିବା ? 
ବୁଢ଼ରାଦାଦା... ଖା... ଖା... ଖାଏବ ? 

ହଁ, ନିଶ୍ଚେ ଖାଏମି । ଇ ସହରୈେୈ ତ ସଭେ ମତେ ପର୍ହର୍‌ କରି 
ନେଇଛନ ! ଏକଲା ତୁଇଁ ନିଜର୍‌ କରିଛୁ | ତୋର୍‌ ହାତୁ ନାଇଁ ଖାଏମି 
ତ କା'ର୍‌ ହାତୁଁ ଖାଏମି ? 

ହେଲୈ... ବବା... ତମେ ତ... 

ମୁଇଁ ବଅଚିଛୈ ବଲି ତମେ ମାନେ ସତ୍‌ କର୍ବାର୍‌ ଲାଗି ତିଆର୍‌ 
ନୂହ ! 
ମୋର୍‌ ଭୁଲ୍‌ ହଇଯାଇଛେ, ବବା ! ମତେ ମାଙଫର କରିଦିଅ । ନାଇଁ 
ଢାନିକରି ମୁଇଁ ତମ୍କୁ ଅବିଶ୍ବାସ କଲି । 

ତୁଇଁ ଏକଲା ନୁହେରେ ମାଁ । ଇ ସହରର୍‌ ସଭେ ମତେ ହେଁ ଆଁଖି 
ଦେଖିବସିଛନ୍‌ । ସଥେଁ ପେନତା ମୁଇଁ ଗୁଟେ ସଂସାର ବାହାରୁଁ ପଲେଇଁ 
ଆଏଲା ଜନ୍ମୁଟେ । 

ହେଲୈ ବବା ¦ ତମେ ଇଛେନ୍‌ ରହେବ କେନେ ? ତମର୍‌ ଘର୍ଦୁଆର୍‌ 
ଜମିବାରି ତ ସର୍କାର୍‌ ନେଇଗଲେନ ¦ 

ସେ ହକ୍‌ ସର୍କାର୍‌ କେ ଦେଲା କିଏ ? ମୁଇଁ ଜିଇଁ ଥାଉନ୍‌ ଥାଉନ୍‌ 
ମୋର୍‌ ଜମିବାରି ନେଇଁଯିବେ ¦ ମାହା ମସ୍କୁଲ୍‌ କଥା ¦ ସଁସାରେ 
ଦେଖା ନାଇଁ କି ଜନା ନାଇଁ ଇ କଥା | ମୁଇଁ ଥାନା କେ ଯିମି ରିପଟ୍‌ 
କରି । ଦର୍କାର୍‌ ପଡ୍ଲୈ କୋଟ୍‌ କେ ଯିମି । ମୁକଦୁମା କର୍ମି । 
ହେଲୈ ଯେନଟା ସବୁ ଘଟି ଯାଇଛେ ବଲି ଜାରି ହେଲା, ହେଟା ସବୁ 
ଅସତ୍‌ କଥା ଆଏ ? 

କା'ଣା ଘଟିଛେ, କା'ଣା ନାଇଁ ଘଟି, ସେଟା ମୁଇଁ ନାଇଁ ଜାନି କି 
ଜାନ୍ବାର୍‌ କେ ବି ନାଇଁ ଚାହେଁ । ମୋର୍‌ ବାଗିର୍‌ ଗୁଟେ ବ୍ରା ସ୍ଵାଧୀନତା 
ସଂଗ୍ରାମୀର ଅବସ୍ଥା ଯଦି ଇ ଦେର୍ଶେ ଇ'ଟା ଆଏ ବଏଲୈ ସାଧାରଣ 

ବନ୍ଦେ ମାତରମ୍‌ ୨୧ 


ଲୋକ୍‌ଟାକର୍‌ ଅବସ୍ଥା କା'ଣା ନାଇଁ ହେବା ¦ ମୋର୍‌ ହକ୍‌ ମୋର୍‌ 
ଅଧିକାର୍‌ ମୁଇଁ କେଭେଁ ନାଇଁ ଛାଡ଼େ । କେଭେ ନାଇଁ । 
[କହିକହି ବୁଢ଼ା ଭଟାକେ ବାହାରି ଯାଇଛନ୍‌ । ତାକର୍‌ ଗଲା 
ବାଟ୍‌ କେ ମିଟକା ନାଇଁ ମାରିକରି ଦେଖୁଛେ ଭାରତୀ । 
ଧିରେଧିରେ ମଚା ଅନ୍ଧାର୍‌ ହଇଯାଉଛେ] 


ତୃତୀୟ ଦୃଶ୍ୟ 


ଠାନ୍‌:-ସହରର୍‌ ଥାନା 
ସମିଆ:-ଦିନ୍ବେଲା/ଦୁଇପହର୍‌ 
ଚରିତୃ:-ପରମ୍ଗୁରୁ, ମାଲ୍ପାନି, ନିତେଇ 


ମାଲ୍ପାନି : 
ପରମ୍‌୍ଗୁରୁ : 
ମାଲ୍ପାନି : 


[ପୁଲିସ୍‌ ଥାନା । ଥାନାର ସାଢସଜ୍ରା | ଲାଗିକରି ହାଜତ୍‌ । 
ହାଜତ୍‌ ଭିତରୁଁ ଦାଗିମାନେ ଦିଶୁଛନ୍‌ । ଥାନାବାବୁ ପେଣ୍ଡସାର୍ଟ 
ଖୁଲିକରି ଦଣ୍ଡବୈଠକ୍‌ କରୁଛନ । କନେସ୍‌ପିଲ୍‌ ମାଲ୍‌ପାନି 
ଗନୁଥିଲା] 

'ଏକାବନଙ୯- 'ତେପନ୍‌' 

ମାଲ୍ପାନି ! 

ସାର୍‌ ! 

ଏକାବନ ଗଲେ ତେପନ କି ଛପନ୍‌ ରେ... 

ମୁଇଁ କାଁ କର୍ମି ସାର୍‌ ମୋର୍‌ ତ ଘାଏ ଘାଏ କା'ଣା କା'ଣା ହଇଁଯାଉଛେ 

ସାର୍‌ । ମତେ କେନ୍ତା କେନ୍ତା ଲାଗୁଛେ ! 
[ଟେଲିଫୋନ୍‌ ରିଙ୍ଗ ହେଲା ! ମାଲ୍ପାନି ଧଏଲା] 

ଉଠାମି, ସାର ! 

ଉଠା । 


ହାଲୋ... | କହୁ | କାଁ ବଏଲେ ? ନାଇଁ ନାଇଁ... ଇଟା ଦାକ୍ରଖାନା 
ନୁହେ, ଥାନା । ରିସିଭର୍‌ ରଖିନେଲା) ଯୁଗ୍‌ ଟା କା'ଣୀ ହଇଗଲାନ 

୨୨ 


ପରମ୍‌ 

ମାଲ୍ପାନି : 


ବୁଢା 


ମାଲ୍‌ପାନି : 


ବୂଢ଼ା 


ମାଲ୍‌୍ପାନି : 


ବୁଢ଼ା 


ମାଲ୍ପାନି `: 


ପରମ୍‌ଗୁରୁ 


` Oo 


» a 


ମାଲ୍ପାନି : 


ବନ୍ଦେ ମାତରମ୍‌ 


ସାର୍‌ ¦ ଲୋକ୍ମାନେ ଥାନାକେ ବି ଦାକ୍ତର୍ଖାନା ବଲିଫୋନ କରି 
ବସ୍ଲେନ | 


କାଉଣ୍ଡ୍‌ | 

'ଚଉବନଂ:-'ପଞ୍ଚାବନ' | 
[ଆନାବାବୁ ଦଣ୍ଡବୈଠକ୍‌ କରୁଛନ୍‌ । ନିତେଇ ବୁଢ଼ା ଆଗିଛନ । 
ଡାକର୍‌ ଆଡ୍‌କେ କାହାରିର୍‌ ନିଘା ନାଇଁ ।ସେ ମଟ୍‌ମ୍‌ଟ୍‌ 
ଦେଖୁଛନ୍‌ ।] 

ଇଟା ଥାନା ଆଏ କି ଆଖ୍ଡାଘର୍‌ ? 

'ଛପନଂ'-'ସତାବନ! । 

ଆଜ୍ଞା ! ମୁଇଁ ଆଇଥିଲି । 

'ଅଠାବନ! | 

ମୋର୍‌ କଥା ଟିକେ ଶୁନୁନ୍‌ ଆଜ୍ଞା । 

'ଅନ୍ଷାଠେ'-'ଷାଠେ' | 

କା'ଣା ଦର୍କାର୍‌ | 

'ଏକ୍ଷଠି' | 

ମୋର୍‌ ଆପତ୍ତି ଟେ ଅଛେ । ଲେଖିକରି ଆନିଛୈ । 

ମୁହେଁ କହ... | ବଢ଼େ ଲେଖନକାର୍‌ ଦେଖେଇହଉଛେ । 

କଥା କା'ଣା କି ଆଜ୍ଞା 

ଇଟା ଥାନା ଆଏ ହୋ... | ମୁହେଁ କହେଲେ ନାଇଁ ଚଲେ | ଲେଖିକରି 

ଦିଅ | 

ଲେଖି ଆନିଛୈ ଆଜ୍ଞା | 

ଆଛ୍ଛା, ପଢ଼ | 

ଦିଅ ଦିଅ, ଇଆଡକେ ଦିଅ 
[ମାଲ୍ପାନି କାଗଢ୍‌ କେ ପଢ଼ିଛେ |! ପରମ୍ଗୁରୁ ଦଣ୍ଡବୈଠକ୍‌ 
କରୁଛନ୍‌ । ମାଲ୍ପାନି ଚମ୍କି କରି କହୁଛେ...] 

ବନ୍ଦେ ମାତରମ୍‌ ୨୩ 


ମାଲ୍ପାନି : 
ପରମ୍‌୍ଗୁରୁ : 
ମାଲ୍ପାନି : 


ମାଲ୍ପାନି : 


ବୁଢ଼ା 


ପରମ୍ଗୁରୁ : 
ମାଲ୍ପାନି : 


ସାର୍‌... 
କାହିଁ ଜିର୍ଲେଇ ମରୁଛୁ ବେ ? କାଁ ହେଲା ? 
ସାର୍‌, ନିତେଇ । 
[ଦଣ୍ଡବୈଠକ୍‌ ବନ୍ଦ ହଇଯାଇଛେ] 
'ନିତେଇ' | କେନ୍‌ ନିତେଇ ରେ ? 
ଡେତ୍ମାସ୍‌ ତଲୈ ଯେନ୍‌ ଲୋକ୍‌ ରେଲ୍‌୍ଛୁର୍କି ନୁଁ ଚେପେଇଁ ହଇକରି 
ମରିଥିଲା ! 
ବଏଲୈ ? 
କାଗଜଢ୍‌ ପତର୍‌ ଅନ୍‌ସାରୈ ଇ ବାବୁ ହଉଛନ୍‌ ନିତେଇ | ମାନେ ସେ 
ନିତେଇ । 


(କାଗଢ୍‌ ପଢ଼ିକରି) ସ୍ବାଧୀନତା ସଂଗ୍ରାମୀ ନିତେଇ | ନାଇଁ ନାଇଁ, 
ହେଟା କେଭୈ ହଇ ନାଇଁ ପାରେ । ସେ ତ ଡେଡ୍‌ମାସ୍‌ ହେଲାନ 
ମରିଗଲାନ | ଆରୁ ନାଇଁ ନାଇଁ | is quite impossible ? 
ତାକର୍‌ ଘର୍‌ କେ ତ ସର୍କାର୍‌ ଧା |r କରିଛନ୍‌ ଆରୁ 
ବଗିଚା ଟା ତ ପାର୍କ ହଇଛେ । 

ହେଥିର୍‌ ଲାଗି ତ ମୂଇଁ ଆପତ୍ତି କର୍ବାର୍‌ ଲାଗି ଆଇଛୈ । ମୋର୍‌ 
ଜିନିଷ୍‌ ବର୍ବାଦ୍‌ କର୍ବାର୍‌ କେ ସେମାନେ କିଏ ? 

ଆଛ୍ଥା ମାଲ୍‌ପାନି । ତମେ କେଭୈ ନିତେଇ ବାବୁଂକୁ ଦେଖିଛ ? 


ଥରେ ଅଧେ ନୂହ୍ନେ ସାର୍‌,ଦୁଇ କୋର୍‌ ଚାଏର୍‌ ଥର ଦେଖିଛୈ । 
ହେଲୈ ଇଟା ତ ସେ ଲୋକ ନୁହେଁ | ମୁହୁଡା ମୁଲ୍ହୁଁ ନାଇଁ ମିଶ୍ବାର୍‌ 
ଇତାର୍‌ ଥୁତ୍ନା ତ ଟିକେ ଲମ୍‌ ଜନାପଡୁଛେ | ମୋର୍‌ ଖିଆଲୈ ଇଟା 
ଗୁଟେ ଚାଏର୍ଶ ବିଶ୍‌ ଠୈଠିଆଟେ ଆଜ୍ଞା । 

ମତେ ବିଶ୍ବାସ୍‌ କରୁନ୍‌ ଆଜ୍ଞା । ମୁଇଁଚୋର୍‌ ଠୈଠ୍‌ ନୁହ୍ରେ ସେ, ମୁଇଁ 
ନିତେଇ ଆଏ । ମାହାତ୍ମାଗାଛି ସାଙ୍ଗେ ବୁଲିଛୈ । ପିକେଟିଙ୍ଗ କରିଛୈ । 
ଗୁରା ପୁଲିସର୍‌ ମାଡ୍‌ ବି ଖାଇଛୈ । ମୋର୍‌ ପିଠ୍‌ ଦେଖୁନ, ଲୁଲା 
ଫାଟି ଯାଇଥିଲା । ଚିହ୍ନା ଇହାଦେ ବି ଅଛେ । 

ବୁଢ଼ା 


ମାଲ୍ପାନି : 


ପରମ୍ଗୁରୁ : 


ମାଲ୍ପାନି : 


ବନ୍ଦେ ମାତରମ୍‌ 


ଠିକ୍‌ ଅଛେ, ଦେଖ୍ମା । 

ସାର୍‌ ¦ ମତେ କଥାଟା ଟିକେ କେନ୍ତା କେନ୍ତା ଲାଗୁଛେ | ମାନେ ଟିକେ 
ଗୁନ୍ଦାଲ୍‌ ଦିଶୁଛେ ସାର୍‌ | 

ମତେ ବି ଟିକେ ହେନ୍ତା ଲାଗୁଛେ ହୋ ! 

ସାର୍‌ | ଇ ଡୁବଲିକେଟ୍‌ ନିତେଇ ଆଏ ! ହାଜତ୍‌ ଥି ଭରି କରି 
ଲୁଦୁବୁଦୁ କରି ପାରେ ପଦାଲୈ ସବୁ ଆପେ ଆପେ ବକ୍ତିବା । 
ମାଡ୍୍‌କେ ମହାଦେବ କଁପ୍ସି ପରେ, ସାର୍‌ | 

ଆପଣମାନେ ମତେ ବିଶ୍ବାସ୍‌ କରୁନ | 

ସାର୍‌, ଲାସ୍‌ ଯେନୁ ପଡ଼ିଥିଲା,ସେଠାନୁଁ ମୁଇଁ ନିଜେ ଇ ହାତେ ଖଦୀ 
ବେଗ୍‌,ଚଷ୍ମା, ଛତା ଡାଏରି ଉଁଡେଇକରି ଆନିଛୈେ । ହେ ସବୁ କା'ଣା 


ଅସତ୍‌ କଥା ଆଏ ? ଆରୁ ଇନ୍‌କେ ଆସି କରି ଯେ ଯାହା କହିନେବା 
ଆମେ ସତ୍‌ କରିନେମାଁ ? 


ଠିକ୍‌ ଅଛେ | ନିତେଇର୍‌ କେସ୍‌ ରେକଡ ବାହାର୍‌ କର ତ | ଫଟୁ 
ଆରୁ ବାକି କଥା ତ ସେଥି ଥିବା ନାଇଁ | ତେତ୍କର ଦେଖ୍ମାଁ ଇ 
ମାହାତ୍ାଗାଛି ର୍‌ ସାଂଗ୍‌ କେ | 


ହଁ ସାର୍‌ | ମୋର୍‌ ମନ୍‌ ତ ବଲୁଛେ ଶ'କତା ଶହେ ଇଟା ଡ଼ୁବ୍ଲିକେଟ୍‌ 
ଟେ | ହଂଏହୋ ତମେ ଗଲେ ବୁଢ଼ା ମୁନ୍ଧଷ୍ଠ ଟେ । ଇ ବସୈ ଇ 
ଦୁଇନମ୍ରି କାର୍ବାର୍‌ କରୁଛ ତାଏଏଲ୍‌ ? 


ଆପଣ୍ମାନେ ମତେ କା'ଣା କହେବାର୍‌ କେ ଚାହୁଁଛନ୍‌ ପେ, ମୁଇଁ ତ 
କିଛି ବୁଝି ନାଇଁ ପାର୍ବାର୍‌ । 
ମାଲ୍ପାନି, ଫାଇଲ୍‌ଟା ବାହାର୍‌ କର ତ | 
କରୁଛେ ସାର୍‌ । 

{ମାଲ୍ପାନି ଫାଇଲ୍‌ ଖୁଜୁଛେ] 
ହଁ, କହିଦଉଛେଁ । ପୁଲିସ୍‌ ସାଟ୍ଗେ ଯଦି ଖେଲ୍‌ ଖେଲୁଥିବୁ ମାହା 
ମସ୍କୁଲ୍‌ ହଇଁଯିବା | ମାଇଣ୍ଡ ଇଟ । 


| know very well, better you search your documents. 

ବନ୍ଦେ ମାତରମ୍‌ 


ପରମ୍ଗୁରୁ : 


ବୃଢ଼ା 


ମାଲ୍ପାନି : 


ପରମ୍ଗୁରୁ : 


ବଢ଼ା 
ପ ରମ୍ଗୁ oo 


ମାଲ୍‌ପାନି : 
ପରମ୍ଗୁରୁ : 


\ a 


ମାଲ୍ପାନି : 
ପରମ୍ଗୁରୁ : 
ମାଲ୍ପାନି : 


୨୫ 


ମାନେ, you know English } 


ଇନ୍‌ସ୍ପେକ୍ଟର୍‌ ¦ ଆପଣ୍କର୍‌ ବାପା ମାନେ ସଦାଶିବ ବାବୁ ମୋର୍‌ 
କ୍ଲାସ୍ମେଟ୍‌ ଥିଲେ । ସେ ଚାକରି କଲେ ଆରୁ ମୁଇଁ ସଂଗଠନ୍‌ କାମୈ 
ରହିଗଲି । 
ପାଏଲି ସାର୍‌... (ଫାଇଲ୍‌ ଦେଖିକରି) ସାର୍‌... 
କାଁ ହେଲା ? 
ଫଟୁ ସାଙ୍ଗେ ତ ଇତାର୍‌ ମୁହ୍ଲୁଡା ପୂରାପୂରି ମିଗିଯାଉଛେ ସାର୍‌ । 
No... It can't be 1} It can't be | 

[ଫାଇଲ୍‌ ନେଇକରି ଇନମସ୍ପେକଟର୍‌ ନିଢେ ଦେଖିଛନ୍୍‌] 
ଇନସ୍ପେକଟର୍‌, ଆର୍‌ କିଛି ଦର୍କାର୍‌ କାଏଁ ? 
| ଥଲ ୦୮7 ୮ ¦ ମୁଇଁ ଛୁଛୈ ଛୁଛୈ ଆପଣ୍କୁ... 
That is reality ! ଇ କଥା ମାହାତାଗାଛି ଆମ୍କୁ ଶିଖେଇଥିଲେ | 
ସେଟା ବଡ୍‌ ବତ୍‌ କଥା ଆଏ । ତମେ କେନ୍‌ଥେଇଁ ବୁଝି ପାର୍ବ ? 


ସାର୍‌, ଗାନିଛକ୍‌ ନୁ ନ ଯେନ୍‌ ଷ୍ଟେଚ୍ୟୁଟା ତିଆର୍‌ ହୁଇଛେ, ହେଟା 
କେନ୍ତା ହ୍ରେବା ? 


ହେଲୈ... ଇ ସବୁ... ? No... No... ! (ଗୁହ୍ଲେଇ ହେଇଛନ) 
ଡେତମାସ୍‌ ଭିତ୍ରୈ ସବୁ କିଛି ଉଲ୍ଟି ପୁଲ୍ଟି ଯାଇଛେ | 
ମାହାଅଡ଼ୁଆ କଥା ଇଟା ହ୍ରୋ ! ରାଜ୍ଧାନୀର୍‌ ମେନ୍‌ରୋଡ୍୍‌କେ ଭି 
ଆପଣ୍‌ କର୍‌ ନାଁ ଥି କରାହେଲାନ । ନିଜେ ମୁଖ୍ୟମନ୍ତ୍ରୀ ସେଟାକେ 
ଉଦ୍ଘାଟନ୍‌ କରିଛନ | 

ସାର୍‌, ଇହାଦେ କେନ୍ତା ହେବା ? 

ମୋର୍‌ ମୁଡ୍‌ ତ କିଛି କାମ୍‌ ନାଇଁ କର୍ବାର୍‌ ହୋ ! 

ସାର୍‌ ଫୋନ୍‌ ଲଗାମି କାଁ ଆମର୍‌ ଏମେଲେ ନିକେ ? 

ଏମେମ୍ଲି ଚାଲିଛେ | ଇହାଦେ କିହେ ନାଇଁ ଉଠାନ୍‌ । 


ବ ଏଲୈ... ! ଇ ଶଲା ଝୁରିକିଟା କେନୁ ଥିଲା ଯେ ଆମର୍‌ ଟଁଟିଥି 
ଆସି କରି ଅଲ୍ଝିଲା । 


Digitized by PPRACHIN, SOA 


୨୬ 


ପରମ୍‌ଗୁରୁ : 


ମାଲ୍ପାନି : 
ପରମଗୁରୁ : 


ମାଲ୍ପାନି : 


ପରମ୍ଗୁରୁ : 


ମାଲ୍‌ପାନି : 


ବୁଢ଼ା 


ପରମ୍ଗୁରୁ : 


ବନ୍ଦେ ମାତରମ୍‌ 


ମାହାତ୍ାଗାଛି ଇଂରେଜ୍‌ମାନ୍‌କର୍‌ ସାଙ୍ଗେ ମାର୍‌ ଲଢ଼ିକରି ଭାରତ୍ବାସୀ 
ଲାଗି ସୃରାଜ୍ୟ ଆନିଥିଲେ । ତାକର୍‌ ହିସାବ୍‌ ଥିଲା ଯେ, ଇ ଭାରତର୍‌ 
ଲୁକେ ଶାନ୍ତି ଥି ରହ୍େବେ ବଲି । ବାଃ ବାଃ ରେ ଗଣତନ୍ତ୍ର ! 
ଆପଣ ମୋର୍‌ ଉପ୍ରେ ଭରସା କରୁନ୍‌ | ଇଥିର୍‌ ନିଶ୍ଚେ ଗୁଟେ ବାଟ୍‌ 
ଟେ ବାହ୍ବାର୍‌ କରାଯିବା । 

କାଁ ବାଟ୍‌ ବାହାର୍‌ କରାଯିବା ? ଯାହା ଜନାପଡ଼ୁଛେ, ମୁଇଁ ମଲେ 
ଯେଇଁ ସବୂଥିର୍‌ ବାଟ୍‌ ବାହାର୍ବା | 

ଅଙ୍କଲ୍‌, ଆପଣ୍‌ ମୋର୍‌ ବାପ୍‌ ସମାନ୍‌ ଲୋକ୍‌ | ମୁଇଁ ନିଶ୍ଚେ କେନ୍‌ସି 
ଗୁଟେ ବାଟ୍‌ ଟେ ବାହାର୍‌ କର୍ମି । 

ସାର୍‌, ମଏନୁ ନିକେ ଫୋନ୍‌ ଲଗାମି କାଏଁ ? 

ଛାଡ଼ ଛାଡ଼ । ହେଁ ଝାର୍ବିଲେଇ କେ ଫୋନ୍‌ ଲଗାବ ଯେ, ହେଁ କାଣା 
ଟେ କର୍ବା ? ହତ ଭୁ୍େ ମାତିଛେ । ହେଁ ଯଦି ଆଲ୍ମାଲ୍‌ ଜିତିଗଲା, 
ଇ ଦେଶ୍‌ ଚାମ୍‌ସେ ପାନି ଟପୋ କଲା ବୁଡିଯିବା । 

ଗାଲ୍‌ମାଧବ୍‌ ବାବୁ ଇ ସବୁ କଥା ଜାନି ନାଇଁ ପାର୍‌ବାର୍‌ ଭାଏଲ୍‌ 
ଆଜ୍ଞା ? 

ମନୁ ନାଇଁ ଥିଲୈ ଗାଲ୍ମାଧବ କେନୁ ନେତା ହଇଥିତାରେ ବେଡା ! 


ନେତା ତ ନେତା... ଏଖେଇ ଚୁଟ୍‌କେ ମୁଖ୍ୟମନ୍ତ୍ରୀ... ! କ୍ୟା ବାତ୍‌ 
ରେ... | 


ମାହାତାଗାଛିର୍‌ ନାଁ ଥି ଭୋଟ୍‌ ଜିତ୍ଲେ | ତାକର୍‌ ନାଁ କେ ବିକିଭାଂଜି 
ନାଇଁ ଖାଏବେ ଯେ ଆର୍‌ କାଁ କର୍‌ବେ ? ଇତାକର୍‌ ଆର୍‌ କାଁ 
କବାର୍‌ ଅଛେ ? 

ହଁ, କଥା ଟା ରହେଲା ହେ ଠାନେ | ଇ ଦେଶର ଲୋକ୍‌ ତ ଫଟା 
ଢ଼ୋଲ୍‌ । ଇ ଆଡ଼ୁ ବଢାଲୈ ଢ଼ୋ, ସେଆଡ଼ୁ ବଢାଲୌ ଜା । କେନସି 
ଗୁଟେ ତାଲୈ ବାଜ୍ତେ ବଏଲୈ କାଁଏନ । 

ପଚାଶ୍‌ ବଛର୍‌ ହଇଁଯିବାର୍‌ ଟା କା'ଣା ସାମେନ କଥାଟେ | 
ଅଙ୍କଲ୍‌... 


ଏ 

ବନ୍ଦେ ମାତରମ୍‌ ୨୭ 


ବୃଢ଼ା 
ପରମ୍‌ଗୁରୁ : 
ବଢ଼ା 


ପରମ୍ଗୁରୁ : 


ବୃ 
ପରମଗୁରୁ : 


ମାଲ୍‌୍ପାନି : 


'କକା' ବଲି ଡାକତ ବଏଲୈ ବନେ ଲାଗ୍ତା ହୋ ବାବୁ | 

ଓଠା୮, କାକା | ଆପଣ୍‌ ଇହାଦେ କେନକେ ଯିବେ ? 

ଟ୍ରେନ୍‌ ଥୁଁ ଉତ୍ରିକରି ସିଧା ଘର୍କେ ଗଲି । ଯାହାକେ ପଚରାଲି ସଭେ 
ମତେ ଦେଖିକରି ଡର୍ହେ ଦଉଡି ଦଉଡି ପଲେଇ ବସ୍ଲେ | ତେଥ୍୍‌ର 
ଇନ୍‌କେ ଆଏବାର୍‌ ଛଡା ମୋର୍‌ ଆରୁ ଦୂସ୍ରା ଗତି ନାଇଁ ଥାଇଁ ହୋ 
ବାବୁ । 

ପେତ୍‌କି ଦିନ୍‌ ଯାଏକ ଇଥିର୍‌ କିଛି ଗୁଟେ ବନବସ୍‌ ନାଇଁ ହେବା, 
ଆପଣ୍‌ ମୋର୍‌ କ୍ଲାଟର୍‌ ନୁଁ ରହ୍ରିଯାଉନ୍‌ । ଥାନାର୍‌ ପଛାଡ୍‌ ଟା ମୋର୍‌ 
କ୍ଟାଟର୍‌ ଆଏ । 

ବାପା ଇନୁ ରହୁଛନ୍‌ ? 

ଗାଁ ନୁଁ ରହୁଛନ୍‌ ! ଇନୁ ମୋର୍‌ ମିସେସ୍‌ ରାଧା ଆରୁ ଆମର୍‌ ସାନଟେ 
ଛୁଆ ଅଛେ ! 

ସାର୍କ୍କର୍‌ ଘରୈ ଆପଣ୍କର୍‌... କିଛି... କିଛି... ଅସୁବିଧା ନାଇଁ ହୁଏ... 


ଢ଼. | 

ଗୁରା ସର୍କାର୍‌ ସାଙ୍ଗେ ଯେ ଲଢ଼ିଛେ, ତା'ର୍‌ କା ଅସୁବିଧା ହେବା 

ବାପୀ ? ଗାଛି ମାହାତ୍ା ଆମକୁ ସବୁ ଗିଖେଇଁ ନେଇଛନ |! କେନୁ 

କେନ୍‌ଥେଇଁ ଚଲ୍ବାକେ ପଡସି ବଲି । 

ଗାଛି ସମ୍କୁ ସବୁ ଗିଖେଇଁନେଲୈ | ହେଲୈ ଇ ମଏନୁଁ ଆରୁ ତା'ର୍‌ 

ଗୁରୁ ଗାଲୁ କେ କିଛି ନାଇଁ ଶିଖାଲେ । ରାଇଜ ଟାକ ତ ଝାରି 

ସା'ଏଲେନ | ଆରୁ କାଣା କେ ଟାକିଛନ୍‌ ଯେ କିଏ ଜାନେ । 

ଟିକେ ଦମ୍ଧର, ଟିକେ ଟାଖରେ ବୁଆ ¦ ସବୁ ପୁନିର୍ଥି ଜନକ୍ରାଏତ୍‌ 

ନାଇଁ ଥାଏ କି ସବୁ ଜନକ୍‌ ରାଏତ ପୁନି ନୂହେ ସେ... 
[ଟେଲିଫୋନ୍‌ କରିଛନ୍‌ ପରମ୍ଗୁରୁ । ମଂଚ ଧିରେ ଧିରେ 
ଅଂଧାର] 

୨୮ 


ବନ୍ଦେ ମାତରମ୍‌ 


ଠାନ୍‌:-ସେ ପୁରୁଣା ଛକ୍‌ 
ସମିଆ:-ବେଲ୍ବୃଡ଼ା 
ଚରିତ଼:- ରାମୁ, ମନୁ, ଭାରତୀ 


:ମଏନୁ 


[ପ୍ରତିମୁ୍ଭି ଆଡ୍‌କେ ଭୂଲି ଢୂଲି ଆଇଛେ ମଏନ୍ସ୍‌ । ପାହା 

ଥାବୈ ନାଇଁ ପଡ୍ବାର୍‌ । ପ୍ରତିମୁଖି ଥି ପିଟି ହଇଛେ । ପଡ଼ିଛେ 

ଫେର୍‌ ଉଠିଛେ ।] 
ଏ ଭାଇ କିଏ ଅ ହୋ ¦ କାହିଁ ଟାଏଟ୍‌ ଖାପୁଛ ହୋ ? ଇ ମଏନୁ 
କାହାରିର କିଛି କ୍ଷତି ନାଇଁକରେ । ସଭେ ବଲୁଛନ୍‌ ମୁଇଁ ପରେ 
ମତୁଆଲ୍‌ ଟେ ମୁଇଁ ପଚ୍ରଉଛେ...ମତୁଆଲ୍‌ ଠାନୁ ଯହ ସତିଆ 
ଲୋକ୍ଟେ ଇ ସଂସାରେ ଅଛେ କାଁ ହୋ ? ଦେଖେଇ ପାର୍ବ କିଏ 
ଅଛେ ? ମୁଇଁ ଜାନିଛେ କିହେ ଦେଖେଇ ନାଇଁ ପାର । ଇ ମାନେ 
ଖରାପ୍‌ ଲୋକ୍‌ ନୂହନ । 

[ପ୍ରତିମୁ୍ତିର୍‌ ବୁନଧ୍କେ ଧରି କରି ଉଠି ବସ୍ଲଛ୍ତେ ମଏନ୍ଧ । 

ଫେର୍‌ ପଡ଼ି ମରୁଛେ । ଉପର୍କେ ମୁହୁଁ ଟେ କଲା । ଦେଖ୍ଲା 

ପ୍ରତିମୁଝିକେ ।] 
(ଆଖ୍‌ ରୈଥି ରୈଥି)ହଏ ହୋ ଗାଛି ¦ ଅଧ୍ରାତି ତମେ ଏକ୍ଲା 
ଇନ କାଁ କରୁଛ ? ଦୂଇ ନମ୍ରି କାର୍ବାର୍‌ କିଛି ନାଇଁ କର୍ବାର୍‌ ? 
ମାଁ କସମ, କାହାକେ ନାଇଁ କହେଁ । ହେଲୈ ଭାଇ ଫିପ୍ଟି ଫିପ୍ଟି | 
କାଁ ବଲୁଛ ? ହଂଏହୋ ଗାଛି, ଇଦେଶର୍‌ ବଢ଼େ ଜାନବାର୍‌ ପଣ୍ଡିତମାନେ 
ବଲୁଛନ୍‌ ଦେଶ୍ଟା ଖରାପ୍‌ ହଇଗଲାନ“। ଖଦଡ ଟପି ପିନ୍ଧୁ ଗୁଡ଼ାଦୁ 
ବଲୁଛନ୍‌ ଯେ ମଦ୍ପାଏନ୍‌ କାର୍ବାର୍‌ ବନ୍ଦ ହଇଯାଉ | କା'ଣା ଇଟା 
ବନ୍ଦ୍‌ ହଇଗଲୈ ଦେଶ୍‌ଟା ସୁଧ୍ରିପିବା ? ଆରେ ଗାଛି ମାହାତୁା ତ 
କିଛି କରି ନାଇଁ ପାର୍ଲା, ଆରୁ ତମେ ଇ ଫୁଟି ଖୋଲ୍‌ ମାନେ କା'ଣା 
କରି ପାର୍ବ ରେ ? ଖାଲି କଚ୍ରେଇଁ ହଇଁ ମାଡ଼ିନେଲୈ ଢ଼ୋ କରି 
ଏଖେଇ ଥରେ ଫୁଟି ପାର୍ବ ! 

ବନ୍ଦେ ମାତରମ୍‌ 


୨୯ 


[ଗୁଟେ ଗାଡ଼ିର ଲାଇଟ୍‌ ପଡଲା ମଏନୁ ଉପ୍ରୌ] 
ଆବେ, ଦେଖିକରି ଗାଡ଼ିଚଲା । ଗାଛି ହୋ ¦! ତମର୍‌ ସାଇ ମୋର୍‌ : 
ଗୁଟେ ଏଗେର୍‌ମେଟ୍‌ ଅଛେ | ମତେ ଖାଲି ମୁନ୍‌ସିପାଲ୍ଟି ଇଲେକ୍ସନଟା 
ଢିତେଇଁନିଅ । ତେତ୍କର ଦେଖବ ମୋର୍‌ କିମତ୍‌ । ଆରେ ଯାହା 
ମାଗ୍ବ ଦେମି | କେତେ ପିଇବ, କେତେ ଖାଏବ ହୋ ? ଆରେ 
ଇଟା ମନୁ ଦାସ୍‌ ର ଖାଦା... ପକକା... ପକକାଞାଦା | ସଲାମ୍‌... 
ଗୁଡ୍ନାଇଟ୍‌ ଗାଛି... | ଫିର୍‌ ମିଲେଟ୍େଂ... 
[ସଲାମ୍‌ କରିକରି ଢଭୂଲ୍ପଲାତେଲ୍‌ ପଲେଇଛେ ମଏନୁ । ବରା 
ଖାଏତେଲ୍‌ ଆଇଛେ ରାମୁ | ଶିଆନ ହଇଥିଲୈ ବି ଛୁଆଲିଆ 
ବୁଧି ନୂହେ ଯାଏ ।] 
ଗାଛି ଏ ଗାଛି ¦ ଖାଏବୁ ? 'ବରା' | ତୂଇଁ କିଛି ନାଇଁ କହେବାର୍‌ କା 
ହେଲା ଯେ ? ଗାଛି ତୋର ଫୁଲ୍ମାଲ୍ଟା ବଢ଼ିଆ ହଇଛେ ବୋ | 
ଏକ ନମୃର୍‌... 
[ଫୁଲ୍ମାଲ୍‌ ଆନିକରି ନିଜର୍‌ ବୈକେଁ ପିଛିଛେ ରାମୁ | ମୁଖିକେ 
ଦେଖିକରି ତା'ର୍‌ ଭାବ ଉତ୍ରାବାକେ ଚେଷ୍ଟା କରିଛେ । 
ବାରଂବାର୍‌ ଚେଷ୍ଟା କରିଛେ । ଭାବ୍‌ ଉତ୍ରେଇ ନାଇଁ 
ପାରୁଥିବାର୍‌ ଲାଗି ମନଦୁଖ୍‌ କରିଛେ ।] 
ନାଇଁ ହେବାର୍‌... ! ଉଁହୁଁ... ନାଇଁ... | ନାଇଁ ତ ହେବାର୍‌ ! 
[ରାମୁକେ ନୂୁରି ନୂରି ତା'ର୍‌ ମାଁ ଭାରତୀ ଆଇଛେ |] 


ରାମୁ, ତୁଇଁ ଆସିକରି ଇନୁଁ ଅଛୁ | ମୁଇଁ ଯେ ତତେ ରାଏଡ୍‌ଯାକିର୍‌ 
ନୁରି ଆଂଏଲିନ | କାଁ କରୁଛୁ ଇନୁ ? 

ର... ର, ନାଇଁ ଗୁଗା | 

ଆରେ, କାଣା ହଉଛେ ଇଟା ? 

କିଛି ନାଇଁ ହେବାର୍‌ ତ | 


କେନ୍‌ଥେଇଁ କିଛି ନାଇଁ ହ୍ରେବାର୍‌ ? 
ହ୍ରେ ଆଡ୍‌କେ ଦେଖ୍‌ ! ହଁ କେନ୍ତା ଠିଆ ହଇଛେ !। 

ao 

[0 

ରାମୁ . 


oo 

ao 


ଭାରତୀ 

oo 


ଭାରତୀ 


ରାମୁ 

ଭାରତୀ 


ରାମୁ 


[0 


ଭାରତୀ 


ରାମ 
ଭାରତୀ 


ବନ୍ଦେ ମାତରମ୍‌ 


ତୁଇଁ ଚେଷ୍ଟା କଲେ ହେନ୍ତା ନାଇଁ ହଇପାରୁ ଭାଲ୍‌ ? 

ହଁ ହଇ ପାର୍ମି । ହଇ ପାର୍ମି...ନିଶ୍େ ହଇ ପାର୍ମି । 

ହେଁ ତ କୁଟ୍‌କେ ଗୁଟେ । ଆରୁ ତୁଇଁ... ? 

ହେଁତାକେ ବରା ଖାଏବୁ କା ବଲି ପେ ନାଇଁ ବଲା । 
ଜୀବନ୍ଯାକର୍‌ ହେଁ କାହାରିର୍‌ ନୁକିଛି ନାଇଁ ନେଇଁ | ଉଲ୍ଟିଆ ଲୁକକୁ 
କେତ୍ନିକେତେ ଦେଇଛ... କତାରେ | 

କା'ଣା ଦେଇଛେ ? “ବରା' କି ‘ପିଆଢି' ? 

ତୁଇଁ କା'ଣା ଜାନି ପାର୍ବୁ ରେ ସେ କା'ଣା ଦେଇଛେ ପେ... | ହେଁ 
ବଡ୍‌ ଟେ ଲୋକ୍‌ ଆଏ | ତୁଇଁ ତାର୍‌ ସାଙ୍ଗେ କଁଟି ହେମି ବଲ୍‌ସୁ ? 
ହଁ, ହେମି ନାଇଁ.. | ଅଲ୍ବତ ହେମି । 

ଦେଖୁଛୁ, ସତ୍ଯ, ଶାନ୍ତି, ଅହିଂସା ବାଆଁଟି ବାଆଁଟି କେନ୍ତା ପଥର୍‌ 
ହଇଁଯାଇଛେ । 

ହଁ ମୁଇଁ ସତ୍‌ କହୁଛୈ | ମୁଇଁ ଭିଲ୍‌ ପଥର୍‌ ହେମି । ହେଁତାର୍‌ ବାଗିର୍‌ | 
ନାଇଁ ପାରୁ, ହେତାର୍‌ ବାଗିର୍‌ ହେବାର୍‌ ଟା ମୁର୍ହିଲିଆ ଖାଏଲା 
ବାଗିର୍କଥା ନୂହେସେ ଗା... | 

ଗାଛି...ଏ ଗାଛି.. | ମୁଇଁ ହେମି... ହେମି... ହେ ମି... ତୋର୍‌ ବାଗିର୍‌ । 


ତତେ କେନଥେଇଁ ବୁଝାସି ମୁଇଁ । ଇ ସଂସାରୈ ସବୁ ପାଏବ୍ର । 
ହେଲୈ ମୁନୁଷ୍‌ ବାଗିର୍‌ ମୁନୁଷ୍‌ ଟେ ପାଏବାର୍‌ ଟା ମାହା ମସକୁଲ୍‌ 
କଥାରେ ବାବୁ... 


ମୁଇଁ ହେମି.. ହେମି.. | ନଷ। | ମୁନୁଷ୍‌ ବାଗିର୍‌ ମୁନୁଷ୍‌ । 


ମୁଇଁ ଜାନିଛେ ରେ ଧନ, ତୁଇଁ କେଭେଁ ଖରାପ୍‌ ନାଇଁ ହଇପାରୁ | 
ହଉ ଆ, ଘର୍‌ କେ ଯିମାଁ । 


'ଗାଛି'... ଯିମା ଆ... | 

ହେଁ କେନ୍‌କେ ଯିବେ ? ହେଁ ଇନୁ ଖସ୍ରିନେଲୈ ଇ ସହରର୍‌ ମୁନୂଷ୍‌ 
ମାନକୁ ବାଟ୍‌ ଦେଖାବା କିଏ ? ହଉ ଚାଲ୍‌ ଯିମାଁ (ଫୁଲ୍ମାଲ୍‌ ଦେଖିକରି 
ଆରେ ଗାନ୍ଧିର୍‌ ଫୁଲ୍ମାଲ୍‌ ଟା ତୁଇଁ ନେଇଁଯାଉଛୁ-.? 

ବନ୍ଦେ ମାତରମ୍‌ ୩୧ 


ରାମୁ ନାଇଁ ଇଟା ମୋର୍‌ ଟା । 
ଭାରତୀ କହୁଥିଲି କି ନି ବେଟା, ଗାଛି କାହାରିର୍‌ ନୁଁ କିଛି ନାଇଁ ନେଇଁ ଖାଲି 
ଦେଇଛନ୍‌ ସମ୍କୁ... ସବୁଟୀ... 
[ରାମୁ ତା'ର୍‌ ମାଁକେ ଦେଖୁଛେ । କିଛି ବୁଝି ନାଇଁ ପାର୍ବାର୍‌ !] 
ଭାରତୀ କା'ଣା ଦେଖୁଛୁ ? ଫିରେଇଁ ନେ | ମୋର୍‌ ଧନ ପରେ... 
[ରାମୁ ଫୁଲ୍ମାଲ୍‌ ଫେର୍‌ ପିନ୍ଧେଇଁ ନେଇଛେ |] 
ରାମ୍ପ ଗାଛି, ଯାଉଛୈ | କା'ଏଲ୍‌ ଫେର୍‌ ଆଏମି... ଖେଲ୍ମାଁ.. | 


[ମାଁ ପୁଓ ପଲେଇଛନ । ମଂଚ ଅନ୍ଧକାର୍‌ |] 


ପଞ୍ଚମ ଦୃଶ୍ୟ 


ଠାନ:-ସେ ଥାନା 
ସମିଆ:-ରାତିର୍‌ ବାର ବଢେ 
ବରିତ୍ର:-ମାଲ୍ପାନି, ସଲିମ୍‌ 
[ସେ ପୁରୁଣା ଥାନାର ସାଢୋବାଢୋ । ଥାନାବାବୁ ନାଇନି | 
କନେସ୍ପିଲ୍‌ ମାଲ୍ପାନି ଟେବୁଲ୍‌ ଉପ୍ରୈ ଶୁଇଛେ | ଘଟରୁଛେ । 
ମଚାନୁଁ ଡିମ୍ଲାଇଟ୍‌ | ହଠାତ୍‌ ଗୁଟେ ଆଞାଜ୍‌ ହେଲାକି ତା'ର୍‌ 
ନିଦ୍‌ ଭାଂଗି ଯାଇଛେ !] 
ମାଲ୍ପାନି : ନାଇଁ ରେ ମାଲ୍ପାନି ନାଇଁ | ଏନତା ଝୁମ୍ରିଲୈ କାମ୍‌ ନାଇଁ ବାଜେ | 
କେନ୍‌ ବତ୍ରୈ ଗାଡ଼ି ପଲେଇଁ ଆଏବା | କା ଯୋଗ୍ଥି ମୁନୃଷ୍‌ ଇ 
ପୁଲିସ୍‌ ଚାକରି କଲା ଯେ, ଦିନରାଏଏତ୍‌ ଗଧର୍ଦୁସ୍ରା ବାଗିର୍‌ ଖଟି ଖଟି 
ମଲା । 
[କାଛଘଂଟା ଥି ବାର ବାଢଲା !] 
ମାଲ୍‌ପାନି : ନାଇଁ ଏତ୍କି ରାତ୍‌ ହେଲାନ | ଆରୁ କିହେ ନାଇଁ ଆସନ । 
[ଟେବୁଲ୍‌ ଉପ୍ରୈ ମୁଡ୍‌ ଥୁଇକରି ଫେର୍‌ ଶୁଇପଡ୍ଲା | ଫେର୍‌ 
ଘଟ୍ରିଲା ।] 

୩୨ 


ମାଲ୍ପାନି : 


ସଲିମ୍‌ 


ମାଲ୍ପାନି : 


ସଲିମ 


` 


ମାଲ୍ପାନି : 


ସଲିମ୍‌ 


ମାଲ୍ପାନି : 


ମାଲ୍ପାନି : 


ବନ୍ଦେ ମାତରମ୍‌ 


[ଆନାକେ ଆଇଛେ ଗୁଣ୍ଡା ସଲିମ୍‌ । ଚାର୍ହି ଆଡ୍‌କେ ଟିକେ 
ଦେଖିନେଇକରି ଚୁଟ୍‌କି ବଢାଲା ! କନେସ୍ପିଲ୍‌ ନାଇଁ ଉଠ୍ଲା 
କି ସେ ରାଗ୍‌ ହଇଁଗଲା ।] 

ଥାନାଟା ତ ତାର୍‌ ବାପ୍ଅଢାର୍‌ ସଂପତ୍ତି ବାଗିର୍‌ ଲାଗୁଛେ । ବେଟା 

କେଢ଼ ରିସ୍ୁଁ ଘଘଟରୁଛେ । ଆବେ ଏ ମାଏପୋର୍‌ ଚାଙ୍ଗଖାଡି । ଉଠ୍‌ । 
[ମାଲ୍ପାନି ନାଇଁ ଉଠ୍ଲାକି ତା'ର୍‌ କାନୈ କାଗଢ୍‌ 
ଖୁଡଖୁଡ଼େଇଛେ ।] 

ଆଃ.କିଏ ବେ ଡ଼ିସ୍ଟବ୍‌ କରୁଛ ? 

କନେସ୍ପିଲ୍‌ ଭିଲ୍‌ ଇଂଲିଶ୍‌ କପ୍ଲଉଛେ ! ଆବେ, ଉଠୁଛୁକି ନାଇଁ ? 

ମୁଡ୍ଟା ମୁର୍କୁଟି ନେମି, ଦେଖ୍ବୁ କାଏଁ ? 
[ଆଏଁଖ୍‌ ରୈଥି ରୈଥି ମାଲ୍ପାନି ଉଠିଛେ !] 

ଏତ୍‌କି ରାତି ତୁଇଁ କିଏ ଆଉରେ ମୋର୍‌ ପୁତା ? ମାଲ୍ପାନି ନିକେ 

.ମାଲ୍ପାନି କେତେ ଆନିଛୁ ବତା ¦ ଖୁଲ୍ଲି ନ ଆଏଖ୍ପତା | 

ଆବେ, ଇନ୍‌ସ୍ପେକ୍ଟର୍‌ କାହିଁଗଲା ? 

ଆବେ, କା'ଣା ଦର୍କାର୍‌ କହ । ଇ ମାଲ୍ପାନି ଭିଲ୍‌ ଛୋଟ୍‌ ମୋଟ୍‌ 


ଲୋକ୍‌ ନୂହେ | ଚାକ୍ରି ଟା ସିନେ ଛୋଟ୍‌ , ହେଲୈ ନୁହେ ଦେଖୁ ଇ 
କଟିଆର୍‌ ଚୋଟ୍‌ । 


ଆବେ ଚୁପ୍‌ । ଯେତ୍କି ପଚ୍ରଉଛେଁ ହେତ୍କି କହ | ଥାନାବାବୁ 

କାହିଁଗଲା ? 

ବାବୁ ତ ବାବୁ, ଗୁଟେନ ବାବୁ । ମାଲ୍‌ପାନି ବାବୁ । ଆର୍‌ କାହିର୍‌ 

ବାବୁରେ..? କାମ୍ବତାରେ ମାଏପୋର୍‌ କବାଡ଼ିଖାନାର୍‌ ଗଁଠାପାତିଆ... 
[ସଲିମ୍‌ ଦାତ୍‌ ଚାବିକରି ଏଏଁଟ୍ରଉଛେ] 

ଏ ଚିଂଗ୍ରି.. ¦ ତୁଇଁ ସିଧାସିଧା ନାଇଁ ବତଉ | ଦେଖୁଛୁ ଇଟା | ତଭୁଜାଲି 

ବାହାର୍‌ କରିଛେ ! 


ନାଇଁ...ନାଇଁ...ନାଇଁ । ଆଉ । ହେଁଟାକେ ଆଘୋ ଭର୍‌ ତ... | ହଁ 
ଏତ୍‌କେ କଥା କା'ଣା କହ... 

ବନ୍ଦେ ମାତରମ୍‌ ୩୩ 


ଘଲିମ୍‌ 


ମାଲ୍ପାନି : 


ସଲିମ୍‌ 


ମାଲ୍ପାନି : 


ସଲିମ୍‌ 


ମାଲ୍ପାନି : 


ସଲିମ୍‌ 


ମାଲ୍ପାନି : 


ସଲିମ୍‌ 


ମାଲ୍ପାନି : 


ସଲିମ୍‌ 


ମାଲ୍‌ପାନି : 


ସଲିମ୍‌ 


ମାଲ୍‌ପାନି : 


ସଲିମ୍‌ 


କା କଥା ? 

ଥାନା ଭିତ୍ରୈ ଢୁକିକରି, ପୁଲିସ୍‌ ଉପ୍ରୈ ଦାଦାଗିରି... 

ତୁଇଁ କେଢୁଁ ପୁଲିସ୍‌ ହେଲୁନରେ ? ତୁଇଁ ଯେନ କନେସ୍ପିଲ୍‌ କେ ସେ 
କନେସ୍‌ପିଲ୍‌ । ଗାଡ଼ିଫନ୍ଦା ବଲଦ | ବୁଝ୍‌ଲୁ | 

ହଁ । 

କା'ଣା ହଁ ? 

ବଲଦ | ନା' ଗାଇ ଥି ଗଲି ନା ଷଁଢ଼ ଥି ଗଲି । ହେଲୈ ବି ମରଦ୍‌ 
କା ବଢା... ପାର୍ମି... 

ତୁଇଁ ମାଇ ଟେ ବେ । 

ହଁ ହଇଥିମି ଭି । ଆଏଜ୍‌୍କାଏଲ୍‌ ଯୁଗ୍‌ ଯାହା ହେଲାନ ମୁନୁଷ୍‌ ମାନେ 
ତ ହେେନ୍ତା ହଇ ବସ୍‌ଲେନ । 

ମାହା ଚିକ୍ନିଆଁ କଥା କହୁଛୁତ । ବଟି କେତେ ନଉଛୁ ? 

ଯେତ୍‌୍କି ବାଉଁଶ୍‌କେ ସେତକି ପୂଲା । ଇ ଆତ ଆଉଛେ ସେଆଡ଼ୁ 
ଯାଉଛେ | ମୁଇଁ ଅସତ୍‌ ନାଇଁ କହେଁ ଗୁରୁ । ଆଘୋ ପାକେଟ୍‌ ବନେ 
ଗରମ୍‌ ହଉଥିଲା | ଇ ନୂଆଁ ବାବୁ ଆ'ଏଲା ଦିନୁଁ ଆମର୍‌ କୁମ୍ନା ଥି 
ଝାଇଁପଟେ ବି ନାଇଁ ହୋ | 

ହେଲୈ ଚେହେରା ତ ଚମ୍‌କୂଛେ | ପିଲାଛୁଆ କେତେଟା ? 

ନାଇଁ କହ... ନାଇଁ କହ | ମାତ ସାତ୍‌ । ଇଟା ଗଲେ ଫାଇନାଲ୍‌ 
ନୁହେ ସେ, କୁଆଟର୍‌ ଫାଇନାଲ୍‌ ଆଏ | ଦେବକୀର୍‌ ଅଷ୍ଟମ ଗର୍ଭେ 
ଇଥର ନଟନାଗର କୁଷ୍ଠ ଆଉଛନ୍‌ ! ଇଏ ବୂଆ ମୁଇଁ ଏତେ କଥା 
କହି ନେଲିନ । ତମେ କିଏ ? କେନୁ ଆଏଲ ? କହ କହ... 
'ସଲିମ୍‌' ନାଁ ଶୁନିଛୁ ? 

ଇ ଇତିହାସ୍‌ ପାଠ୍ଟା ମୋର୍‌ ଶୋର୍‌ ନାଇଁ ରହେ ହୋ । କେନ୍ସି 
ଗୁଟେ ମିଆଁ ରଢାର୍‌ ଛୁଆ ହଇଥିବା । 

ଫାଲ୍‌୍ତୁ ବକ୍‌ ବକ୍‌ ନାଇଁ କର୍‌ । ଜିଭ୍‌ ଘିଚି ଆନମି । ହାଟ୍‌ପଦା, 
ବର୍ଗଡ ଢାନିଛୁ ? 

୩୪ 


ମାଲ୍ପାନି : 


ସଲିମ୍‌ 


ମାଲ୍ପାନି : 


ସଲିମ୍‌ 


ମାଲ୍ପାନି : 


ସଲିମ୍‌ 


ମାଲ୍ପାନି : 


ସଲିମ୍‌ 


ମାଲ୍ପାନି : 


ସଲିମ୍‌ 


ମାଲ୍ପାନି : 


ବନ୍ଦେ ମାତରମ୍‌ 


ଏ ବାପା, ଆରୁ ଆଗ୍‌କେ ନାଇଁ କହ୍‌ । ତମର୍‌ ଚାର୍‌ହି ଖୁରାକେ 
ଜୁହାର୍‌ । ମୁଇଁ କା ସେବା କରିପାର୍ମି ବାପୀ ? ମତେ ଖବର୍ଟେ 
ଦେଇଥିଲୈ ହାଜର୍‌ ହଇଁ ଯାଇଥିତି । 


ଥାଉ ! ଭାଷଣ୍‌ ବନ୍ଦ କର୍‌ | ମତେ ଇନକ୍ଵାରି କର୍ବାର୍‌ ଲାଗି ନେତା 
ପଠେଇଛନ୍‌ । 

ଗା... ଗା... ଗାଲ୍ମାଧବ୍‌ ବାବୁ ପଠେଇଛନ । ହେଟା ଆଘୋନୁଁ ନାଇଁ 
କହେତେ ନ | ମୁଖ୍ୟମନ୍ତ୍ରୀ କହ୍ରେବେ ଆରୁ କିଏ ଗାରେ ଡେଗି ଯିବା... 
ଇନ୍‌ସ୍ପେକଟର୍‌ କାହିଁ ଗଲା ? 

ଜୁଆଟର୍‌ ନୁଁ ଅଛନ, ଡାଖିନେମି ? 

ଡାକବାର୍‌ ଦର୍କାର୍‌ ନାଇଁ |! କହିନେବୁ, ଇଠାନେ ସେ ବହୁତ୍‌ ଦିନ୍‌ 
ହେଲା ରହେଲାନ | ଆଗୋ ନୁଁ କହିନଉଛେ ! 


ବହୁତ୍ଦିନ ଆରୁ କେନୁ ହେଲା ଆଜ୍ଞା ? ବଛର୍‌ ଦଶ୍ଟା ତ ହଇଛେ | 
ଲୋକ୍ତ ୧୫/୨୦ ବଛର୍‌ ଲେଖା ରହୁଛନ । 


ହଁ, ଶୁନ | ନେତା ଅଡର୍‌ କରିଛନ୍‌ | କଥାଟା ଯେନ୍ତା ଗୁଟେ କାନୁ 
ଦୁଇ କାନକେ ନାଇଁ ଡେଗେ... 


ହ୍ବୈଟା ମତେ ଶିଖଉଛ ଆଜ୍ଞା । ଚୋର୍‌କେ ଚବ୍‌୍ରା । ଆମକୁ କାଣା 
ଦାନାପାଣିଟା ଗଛ୍ଧୁଛେ... 


ରାତିର୍‌ ବାରବଢେ ଉତାରୁଁ ନେତା ସିଧା ଇନକେ ଆଏବେ । କିହେ 

ଇଟା ନାଇଁ ଜାନ୍‌୍ବାର୍‌ କଥା | କହିନେବୁ ତୋ'ର୍‌ ବାବୁକେ... | 
[ସଲିମ୍‌ ପଲେଇଛେ] 

ବଢ଼େ ମାର୍‌କଢ଼ିଆ ର୍ଷଜ୍‌ରେ ବୁଆ । ଚକୁଛୁରି ଥି କଥା କହୁଛେ ! 

ବାବୁ ମାଲ୍ପାନି ତୋ'ର୍‌ ଇ ସବୁଥି ମୁଡ କିନ୍ଦରାବାର୍‌ ଦର୍କାର୍‌ ନାଇଁ | 

ତୁଇଁ ଯେନ୍‌ କନେସ୍‌... ପିଲ୍‌... କେ ସେ କନେସ୍‌. ପିଲ୍‌ | 
[ଟେବୁଲ୍‌ ଉପ୍ରୈ ଗୋଡ୍‌ ଥୁଇକରି ଶୁଇଛେ] 


Digitized by PPRACHIN, SOA 


ବନ୍ଦେ ମାତରମ୍‌ ୩୫ 


ଷର ଦୃଶ୍ୟ 


ଠାନ୍‌:¬ସହରର୍‌ ସେ ଗାଛିଛକ । 
ସମିଆ:-ଦିନର୍ବେଲ୍‌ / ସଖାଲ୍‌ 
ଚରିଡ଼:-ମଏନୁ, ଆରୁ. ଚରଣ 


ଚରଣ 


ମଏନୁ 


ଚରଣ 


[ପ୍ରତି ମୁଞ୍ି ପାଶ୍‌କେ ଚରଣ ସାଂଗେ ଆଇଛେ ମନୁ | ହାତେ 
ଫୁଲ୍ମାଲ୍‌ଟେ ଧରିଛେ ।] 

ଆରୁ ହେଲୁଆ କେନ୍‌ କଥାକେ ? ହେଁ ଫୁଲ୍ମାଲ୍ଟା ପିନ୍ଧେଇନିଅ | 
[ମଏନୁ ଚରଣର୍‌ ହାତ ଫୁଲ୍ମାଲ୍‌ ନେଇଛେ | ଗାଛିମୁଖିକେ 
ଡଗୋ ଡଗୋ ଦେଖୁଛେ ଆର୍‌ ହଁସୁଛେ । ତେତ୍କର 
ଫୁଲ୍ମାଲ୍‌କେ ପ୍ରତିମୁଭ୍ି ର୍‌ ବୈକେ ପିନ୍ଧେଇ ନେଇଛେ । 
ଉସତ୍‌ ହଇକରି ଚରଣ ଥାପ୍ଡି ମାରୁଛେ] 

କେନ୍‌ ଶଲା ଥାପ୍ତି ପିଟୁଛେରେ ? 

କିଏ ଆରୁ ପିଟ୍ବା ? ଇ ଦେଶର ଜନତା ! ଗଣତନ୍ତ୍ରର୍‌ ମେର୍‌ଖମ୍‌ | 

ଜୁଗୁଆଲ୍‌ | ଯେନ୍ମାନେ ଆପଣକୁ ଇ ଭୋଟ୍‌ ର ନଏଦ୍‌ ଲହଁକେଇଛନ୍‌ । 

ହେମାନେ କା'ଣା ଲହଁକାବେ ? ମୁଇଁ କା'ଣା ପହଁରି ନାଇଁ ଢାନି ? 

ବନ୍ଧ କିଟା ନଏଦ୍‌ ନଲିଆ ସବୁ ପହୁଁ ରିଛୈ । 

ମୁଇଁ ହେଟା ନାଇଁ କହେବାର୍‌ କେ ! 

ଆରୁ କେନ୍ଟା...? 


ee — =a ~~ 


ଆପଣ ପରେ ପ୍ରତିନିଧି...ଜନ ପ୍ରତିନିଧି । ଜନତା ଜନାର୍ଦ୍ଦନ୍‌ ଭୁଟିଂ 
ମିସିନର୍‌ ସୁଇଚ୍‌ ଟିପିକରି ଆପଣକୁ ଜିତେଇଛନ୍‌ । 

ଭୁଲ୍‌ ! ହେଁ ସବୁ ଅସତ୍‌ କଥା ଆଏ | ହଏହୋ, ହେମାନେ କା'ଣା 
ମତେ ଜିତାବେ ? ମୁଇଁ କା'ଣା ତାକର୍‌ ପଏସା ଥି ଢିତିଛେ ? ମୋର୍‌ 
ପାକେଟ୍‌ ଥୁଁ ବାରଲାଏଖ୍‌ ଟଁକା କାହିର୍‌ ଲାଗିସେ ଖର୍ଚା ହେଲା ? 
ହେଁ ବାରଲାଏଖ୍‌ ଟଁକାର୍‌ ଗାଛିମୁଡ୍‌ ବଣ୍ଡିଲ୍‌ କା'ଣା ହେତାକର୍‌ ଦାନ୍‌ 
ଆଏ ? 

୩୬ 


ଚରଣ 


ଚରଣ 


ମଏନୁ 


ଚରଣ 


ମଏନୁ 


ଚରଣ 


ମଏନ୍ୁ 


ଚରଣ 


ବନ୍ଦେ ମାତରମ୍‌ 


ଆଲ୍ମାଲ୍‌ ଆରୁ ତିନଟା କାଉନ ସିଲର୍‌ ଆନିପାରିଥିଲୈ ଆମର୍‌ ପାଟି 
ମେଢରିଟି ପାଇଁଯାଇଥିତା । 

ଛାଡ୍‌ ହୋ ହେଁ ମେଢ୍‌ରିଟି ଫେଢ୍‌ରିଟି । ହାଏକମାଣ୍ଡ ଗନିଗନି ଟଁକା 
ଦୁଇ ଲାଏଖ ଦଉଛେ । ନିଅ, ବଏକର ବଲୁଛେ । ମୁଇଁ କା'ଣା 
ଭିକାରୀ ଆଏ ? ତମକୁ ଭିକ ମାଗୁଛୈ ? ଦଶ୍ବାର ନାଇଁ ପକାଲୈ 
ବା'ଁଗନ୍‌ କେଢେ ନାଇଁ ହେବାର୍‌, ଇତାକୁ କାଉନ୍‌ସିଲର୍ଟା ଏତ୍କି 
ଶସ୍ତା ହଇଛନ,. | 

ସବୁଠାନେ ତ ଆମର୍‌ ପାର୍ଟିର ଇ ଅବ୍ଥା ହୋ । ଟଁକା ହାଡ଼ୁ ପ୍ଛେ 
ଲାଗୁ, ଢିତ୍‌ ଟା ତ ଆମର୍‌ ହେଲା । 

ନିଢର୍‌ ପାକେଟ୍‌ଥୁ ଝଡ୍ଲୈ ଢାନବ... 

ଯା'ଣା ବି ହଉ, ଆମର୍‌ ପାର୍ଟିର୍‌ ଲୁକେ ତ ମାହା ଉସତ୍‌ | ଆଠ୍‌ ଆଠ୍‌ 
ଟା ଠାନେ ଆମର୍‌ କେଣ୍ଡିଡେଟ୍‌ ଜିତ୍ଲେ । ସବୁଠାନେ ଗନ୍ଧେପୁଷ୍ଟେ 
ଦିଆଲାଗିଛେ ହୋ । ହେଟାକେ ଧଏଲେ ଚଲିହ୍ରେବା ? ଗଣତନ୍ତ୍ତ 
ଶାସନଥି ତ ଇସବୁ ଚଲୁଛେ ନାଇଁ । 

ମୋର୍‌ ନିଢର୍‌ ସାଂଗ୍‌ ହଇକରି ଭି ଟଁକା ପାଁଚ୍ଲାଏଖ୍‌ ନାଇଁ ଦେଲା 
ମାଏପୋର୍‌ ପେଚା ¦ ଇ ଦରିଦା ରାଜନୀତି କାହିଁ କରୁଛେ ? ର ର 
ସମିଆ ଆଉଛେ | ରାଢ୍ନୀତି କା'ଣା ଆଏ ଯେ, ମୁଇଁ ଗିଖେଇନେମି । 
କାଉନ୍‌ସିଲର୍‌ ସବୁ ତ ସେ ଠୂଲେଇଛନ ହୋ ! 


ହେଲୈ ଟଁକା ମୁଇଁ ଦେଇଛୈ, ଟଁକା |! ଯେ ଯାହା କହୁ, ସଲିମ୍ଟା 
ମୋର୍‌ ଲାଗିଁ ଏକ୍‌ ନମୃର୍‌ ଲୋକ | ତା'ର୍‌ ପାର୍‌ ବାର୍କେ ମାନବାର୍କେ 
ପଡ୍‌ବା । 

ଇ ଜୀବନ୍‌ ଥିଲୈ ଜୀବକାରେ ବୁଆ, ଆରୁ ମରିଗଲୈ ଛେତ୍କା | 
ତା'ର୍‌ ଭୁଜାଲି ବଢ଼ିଆ କାମ୍‌ ଦେଲା | ଦୁଇଟା ଭୋଟ୍‌ କମ୍‌ ହଇଥିଲୈ 
ଆପଣ ଭାସିଥିଲେ ନ ¦! ଏଖେଇ ଗୁଟେ ଧମ୍‌୍କି ଥି ନାଗ୍ଧମ୍ନା 
ଠାନ୍‌କେ...ପୋଲ୍‌ ଯାଇ ବସ୍ଲେ... | ଶଶୁର୍କେ ମାନବାର୍‌ କେ ପଡବା | 
ଆଛା, ଭାଇ ଚରଣ | ଗୁଟେ ଭଲ୍‌ ତିଥି ଟେ ବାହାର୍‌ କର | ସେଦିନ 
ସଲିମ୍‌କେ ମୂନସିପାଲ୍‌ଟି ତରଫ ସମ୍ଭାନିତ କର୍‌ା । ନିଜେ 

ବନ୍ଦେ ମାତରମ୍‌ ୩୭ 


ଚରଣ 


ଚରଣ 


ଚେୟାର୍‌ମେନ୍‌ ପୂରସ୍କାର୍‌ ଦେବେ ! ହଁ ହଁ ମଏନୁ ଦାସ୍‌ । 
ଚେୟାର୍‌ମେନ... | 

ପୁରସ୍କାର୍‌ଟା କେନସି ଗୁଟେ କାମ୍ଥି ଦିଆହେସି... । ତାକର୍‌ ତ 
ହେନ୍ତା କିଛି... 

ମୋର୍‌ ପୁରସ୍କାର୍‌ ଲାଗି ଆଇନ ମୁଇଁ ବନାମି । ମୁଇଁ ଚେୟାର୍ମେନ୍‌ 
ଆଏଁ । ମୋର୍‌ ପାର୍ମିଶନ୍‌ ନାଇଁହେଲୈ ମୁନସିପାଲ୍‌ଟି ଏରିଆର୍‌ 
କେନ୍ସି ଗଛର୍‌ ପତର୍ଟେ ବି ହଲ୍ବାର୍ଟା ମନା ଆଏ । 

ହେଟା ତ ସତ୍କଥା ଆଏ | 


ହଁ, ଆର୍‌ ଗୁଟେ କଥା : | ଦେଖ, ମୋର୍‌ ହାତୁ ବାରଲାଏଖ୍‌ ଖଡ... 
ଖଡ୍‌... ଝଡ଼ିଛେ ! ମୁଲ୍କନ୍ତର୍‌ ଧରିକରି ବତିଶ୍ଲାଏଖ୍‌ ଅସୁଲ୍‌ କର୍ମି । 
ସେ ଟଁଁକା କେନଥେଇଁ ଅସୁଲ୍‌ ହେବା, ସେଥି ତମର୍‌ ମୁଡ଼ର୍‌ ମସ୍ଲା 
ଖର୍ଚା କର ! ରାତାରାଏତ୍‌ ପ୍ଲାନ୍‌ ବନ | 

ପହେଲା ଛ!' ମାସ୍‌ ଛାଡ଼ି ନେମା ! ସେବା କର୍ମାଁ । ଜନତା ଜନାର୍ଦ୍ଦନ୍‌ 
ସେବା ।! ତେତ୍କର ସେନୁ ସେଆଡ୍‌କେ... 

ନାଇଁ ନାଇଁ, ଛ' ମାସ୍‌ ଯହ ହଇଁଯିବା । ତିନମାସ୍‌ କେତନିକେତେ 
ଆଏ ! ହେତ୍କି ଦିନ୍‌ ମୁଇଁ ଠହରି ନାଇଁ ପାରେ । ମୋର୍‌ ଟଁକା 
ଦର୍କାର୍‌ ରେ... ଟଁକା ।ଯେତେ ଜଲ୍ଦି ପାର୍ବ ମୋର୍‌ ଟଁକା ମତେ 
ଦିଅ... | 


ଦେଖିଚାହ୍ଁକରି କବାର୍‌ ନାଇଁକଲୈ ପାର୍ଟି ବଦନାମ୍‌ ହଇଁଯିବା । 
ଦୁଇନମର୍‌ କଥା ହଉଛେ... ପହେଲାକରି ଚଉକିଟା ପାଇଛୁ | ଦୂର୍ଭିଷା 
ବାଗିର୍‌ ହାଁ... ହାଁ... ହେଲୈ... 

ଫେର ସେ ପାର୍ଟିର୍‌ ନାଁ ଧଏଲ ¦ ମୁଇଁ କାହାରିର୍‌ ଦୟାଥି ଚଉକିକେ 
ନାଇଁ ଆସି...ଗାଦି ନାଇଁ ପାଇଁ... | 

ଆଜ୍ଞା ! ମୁଇଁ ଦେଖୁଛେ ଆପଣ୍‌ ଥୁରେଥାରି ଥି ମାନ୍ବାର୍‌ ଲୋକ୍‌ 
ନୂହନ୍‌ । ଚେୟାର୍ମେନ୍‌ ଉତାରୁଁ ଏମେଲେ... ତା'ର୍‌ ଉତାରୁଁ ମନ୍ତ୍ରୀ... 
ଉତାର୍କେ ଉତାର୍‌.. | 

ମୁଇଁ ମନ୍ତ୍ରୀ ହଇ ପାର୍ମି ? ସତ୍‌ କହୁଛ ? 

୩୮ 


ଚରଣ 


ଚରଣ 


ଚରଣ 


ଚରଣ 


ବନ୍ଦେ ମାତରମ୍‌ 


ଖାଲି ମନ୍ତ୍ରୀ ବଲିକା'ଫଁ କଥା, ଏମେଲେ ଗୁଟାଦୁକୁ ପଟେଇପୁଟା ପାର୍‌ଲ୍‌ 
ବଏଲୈ ମୁଖ୍ୟମନ୍ତ୍ରୀ ଭି କେନ୍‌ ଖେତର୍‌ ଢେଲ୍‌ ଆଏ... | ଇଟା ହେଲା 
ପଟାପଟି ଯୁଗ୍‌.. | ପଟାପୁଟି ନାଇଁ ହେଲୈ ଫଟାଫୁଟି... | 

ମଏନୁ ଦାସ୍‌ ମୁଖ୍ୟମନ୍ତ୍ରୀ ହେବା... ! 

ଗାଲ୍ମାଧବ୍‌ ବାଗିର୍‌ ଠୈଠିଆ ଟେ ଯଦି ହେତେ ଉପର୍‌କେ 
ଚଢିପାର୍‌ଲା... 

ହଁ ଆଠ୍ଦଶ୍‌ ଟା ମୁନୁଷ୍‌ ମାରିଥିବାର୍‌ ଦାଗୀ ଇନୁ ସବୁ ଆଏ । 
ନେତା... ମୃନ୍ତୀ ତ ମନ୍ତ୍ରୀ... ଫେର ମୁଖ୍ୟମନ୍ତୀ... ! 

ଆରୁ ଆପଣ୍‌ ତ ଭାଟିବାଲା ¦ ପାଏନ୍ଥି ମିଶିଯିବା ପାଏନ । ମୁଖ୍ୟମନ୍ତ୍ରୀ 
କାହିଁ ନାଇଁ ହଇ ପାର୍ବେ...? 


ମଏନୁ ଦାସ୍‌ ହେବା ଇ ରାଜ୍ଯର୍‌ ମୁଖ୍ୟମନ୍ତ୍ରୀ । ନାଇଁ ନାଇଁ ଆରୁ 
ନାଇଁ ଚଲେ | ପ୍ରେଷ୍ଟିଜ୍‌ ଇସ୍ୟୁ ଇଟା ।! ଇ ଦେଶୀ କାର୍‌ବାର୍‌ ଆରୁ 
ଠିକ୍‌ ନାଇଁ ହଏ ¦ ଚିନ୍ତା କର ଟିକେ ମୁଡ୍‌ ଖଟ । 

ଉଆଜିବ୍‌ କଥା ଆଜ୍ଞା ¦ ଯେତେ ନାଇଁ ବଏଲୈ ଗଲେ, ହେଲୈ ନାଇଁ 
ହେଲୈ ଆପଣ୍‌ ଚେୟାର୍‌ମେନ୍‌ ଟେ ଆନ । କମ୍ସେ କମ୍‌ ଦୁଇ ତିନ୍‌ 
ଟା ଫରେନ୍‌ ଦୁକାନ ଖୁଲୁନ୍‌ ¦ ବନେ ଦୁଇ ପଏସା ଆଏବା... | 

ର, ମୁଇଁ ଟିକେ ଗାଲୁକେ ପଚ୍ରାସିଁ । ମୁଇଁ ମୋର୍‌ ମୋର୍‌ ଜିତିଥିଲୈ 
ଗଲେ, ଲୁକକୁ ତ ସେ ମୁଇଁ ଜିତେଇଛେ ବଲୁଛେ ! ସେ କହୁ ମୋର୍‌ 
ଫରେନ୍‌ ଦୁକାନ୍‌ କେନୁ ହେବାଯେ | ସେ ଯେନୁ ବଲ୍ବା, ସେ ଠାନେ 
ହିଁ ହେବା ! 

ହେତାକେ ପଚ୍ରାଲୈ କାଁ ଅଏତକାଟା ହ୍ରେବା ? ଆପଣ୍କର୍‌ 
ଆଂଏଖ୍କେ କା'ଣା ଭଲ୍ଠାନ୍‌ ନାଇଁ ଦିଶ୍ବାର୍‌ ? ଏଡ଼େବଡ୍‌ 
ମୁନସିପାଲ୍‌ଟିର୍‌ ହର୍ଜା କଉ... ଭାଗ୍ୟବିଧାତା ଆପଣ... 

ଇ ଜାଗା ଟା ଠିକ୍ଢାଗା | ଛକ ଜାଗା | ସମ୍କିରିର୍‌ ଆଖ୍‌ ବି ପତ୍ବା 
ଦୁକାନ୍ଉପ୍ରୈ | ତମେ କାଁ ବଲୁଛ... ? 

ଦୁକାନ୍‌ଟା ଇଠାନେ ହେଲୈ ବନେ ଜମ୍‌ବା ଯେ, ସର୍କାରୀ 
ପାର୍ମିଶନ୍‌ଟା ମିଲ୍ବାର୍ଟା ଟିକେ କାଏଡ୍‌ ହେବା... 

ବନ୍ଦେ ମାତରମ 


` 


ମଏନୁ 


ଚରଣ 


ମଏନୁ 


୩୯ 


ସର୍କାର୍‌ ତ ମୁଇଁ ଆଏ । ଆରୁ ଗାଲୁ ମୋର୍‌ ଲାଗି କିଛି ନାଇଁ 
କରେ ? ତାହ୍ାକେ କହ୍ଜି ଦେଖୁଁ ତ... | 
ହେଟା କଥା ନୂହେ ସେ । ହେଁ ରାଆଁଡ଼ି ମାଏଝିଟା କେନକେ ଯିବା ? 
ବରାପିଆଢି ପସ୍‌ରାଟେ କରିକରି ଢିଉଁଛେ ଖାଉଛେ... | ହେଁ ଭାରତୀର୍‌ 
କଥା କହୁଛୈ... 
ସରକାରୀ ଢାଗାନୁ ଦୁକାନ୍‌ କର୍‌ବ ? କାଲ୍‌ ଅଡ଼ର୍‌ ବାହାର୍‌ କରୁଛେ । 
ବୁଲ୍ଡଜର୍‌ ଲଗେଇଁକରି ସର୍କାରୀ ଜାଗା ଜବର୍ଦଖଲ୍‌, ଚପ୍ରାନ୍‌ 
ସବୁ ଭାଂଗିନେମି | ଇନୁ ଇଆଡ୍‌କେ ତାକର୍ବାଟ୍‌ ସେମାନେ ଦେଖୁନ | 
ଏତକି ଜଲ୍ଦି ଇଟା କର୍ବାର୍ଟା ଟିକେ ଠିକ ନାଇଁ ହଏ ଆଜ୍ଞା । 
ଲୋକ୍‌ କାଁ ବଲ୍ବେ ? 
ଭୋଟ୍‌ ଢିତମି ମୁଇଁ ଆରୁ ମୋର୍‌ ବିଚାର୍‌ କର୍‌ବେ ଲୋକ | ଲୋକ୍‌ 
ରେ... ଲୋକ୍‌ | ଲୋକ୍କା ବଲ୍ବେ... | 
ପାର୍ଟି ଆଡ଼ୁ ଯଦି ଆପତ୍ତି ହେବା... ? 
ଗାଲ୍ମାଧବ୍‌ ମୋର୍‌ ନୁଁ ବହଁକି ନାଇଁପାରେ | ସେଥି ତମେ ମୁଡ୍ନାଇଁ 
ଖେଲ । ତମେ ଖାଲି ତଲ୍ଉପର୍‌ ଦେଖୁଥ | ଗୁଟେ ଉତାରୁ ଗୁଟେ 
ପାହା, ଟିକାସି ମୁଇଁ କେନ୍ତା ଚଜ୍ମି ଯେ ଦେଖ । ମତେ ଟିକେ ଯଲ୍ଦି 
ମୁଖ୍ୟମନ୍ତ୍ରୀ କରେଇନିଅ ହୋ ଗାଛି । ମୁଇଁ ଟିକେ ଠହରି ନାଇଁ 
ପାର୍ବାର୍‌ ତ ¦ ମାଲାମାଲ୍‌ କରିନେମି । 

[ଗାଛିନୂଭିକେ ମୁଡ଼ିଆ ମାରିଛେ] 

୪୦ 


ବନ୍ଦେ ମାତରମ୍‌ 


ସପ୍ତମ ଦୃଶ୍ୟ 


ଠାନ୍‌:“ ସହରର୍‌ ସେ ଆନା 
ସମିଆଃ:- ଅଧ୍ରାଏତ୍‌ 
ଚରିଡ଼:-ମାଲ୍ପାନି, ପରମ୍ଗୁରୁ, ଗାଲ୍ମାଧବ୍‌ ଆରୁ ନିତେଇ ! 


ପରମ୍‌ 


ନ 
Pp 


ମାଲ୍ପାନି : 


ପରମ 


ମାଲପାନ : 


ପରମ୍ଗୁରୁ : 


ମାଲ୍ପାନି : 


ନ 
) ୬D 


[ଥାନା ଝାଏଁ କରୁଛେ । ପରମ୍ଗୁରୁ ଆରୁ ମାଲ୍‌ପାନି 
ଉଟୁସ୍ପୁଟୁସ୍‌ ହଉଛନ୍‌ । କାହାକେ ଗୁଟେ ବନିହ୍ାଁ ବେଳୁ 
ଟାକିଛନ ।] 
'ରାସ୍କେଲ୍‌... । 
ମୁଲ୍‌ହୁଁ ମୁଇଁ ମନା କରୁଛେ । କାହିଁ ଇ ଗୁଡର୍‌ ଫାଶୀ ବୈକକେ 
ଆନ୍‌ଲେ ପେ...? 
'ଏକ୍ଦମ୍‌ ଫାଲତୁ ଲୋକ୍ଟେ' ¦ 
ଭଲ୍ଲୋକ୍ମାନେ ଜିଏ ରାଜ୍ନୀତି କର୍ସନ୍‌ ଆଜ୍ଞା ? ପାପର୍‌ ଭାରା 
ବଢ୍ଲୈ ମୁନୁଷ୍‌ ରାଜନୀତି କର୍ସି | ଅବେଶ୍‌ ଦୁସ୍ରା ବେପାର୍ଠାନୁ 
ଇଥି ବନେ ଦୁଇ ପଏସା ମିଲ୍‌ସି ହୋ ।କରିଜାନ୍‌ଲୈ ଗୁଟେ ରାତି 
କୁରିଆଘର୍‌ ତିନ୍ତାଲା ହଇଯିବା | 
ଯେତେସବୁ ଫାଲ୍‌ତୁ ଚିନ୍ତା... 
[ଟେଲିଫୋନ୍‌ ରିଙ୍ଗ ହଇଛେ । ମାଲ୍‌ପାନି ରିସିଭର୍‌ 
ଉଠେଇଛେ] 
ହଁ,... ଥାନା | କିଏ ଇନସ୍ପେକ୍ଟର୍‌ ବାବୁ ! ହଁ... ହଁ... | ଦଉଛୈ । 
ଆଜ୍ଞା  ଆପଣ୍କର୍‌ ଫୋନ୍‌... ! 
ହଁ ମୁଇଁ ଇନ ସ୍ପେକ୍ଟର୍‌ ପରମ୍ଗୁରୁ କହୁଛୈ | ନମସକାର୍‌ ଆଜ୍ଞା | 
ମୁଇଁ ତ ତାହାକୁ ଟାକିକରି ବମିଛୈ ଆଜ୍ଞା । ନାଇଁନାଇଁ । ଏତ୍‌କି 
ରାତି କିଏ କାଁ କରି ଆଏବା ? ହଁ ହଁ ସାର୍‌... ! ରହୁଛୈ... | 


[ଟେଲିଫୋନ୍‌ ଥୁଇନେଇଛନ] 
ଆଜ୍ଞା ¦ ଫୁନ୍‌ଟା କିଏ କରିଥିଲେ... ? 


Digitized by PPRACHIN, SOA 


ବନ୍ଦେ ମାତରମ୍‌ ୪୧ 


ପରମ୍‌ଗୁରୁ : 
ମାଲ୍ପାନି : 


ପରମ୍ଗୁରୁ : 


ମାଲ୍ପାନି : 


ପରମ୍‌ଗୁରୁ : 
ମାଲ୍ପାନି : 
ପରମ୍ଗୁରୁ : 
ମାଲ୍ପାନି : 
ପରମ୍ଗୁରୁ : 
ମାଲ୍ପାନି : 
ଗାଲ୍ମାଧବ: 


ପରମ୍ଗୁରୁ : 


~ 


ମାଲ୍ପାନି : 
ପରମ୍ଗୁରୁ : 


ମାଲ୍‌ପାନି : 


ମୁଖ୍ୟମନ୍ତ୍ବୀର ପ୍ରାଇଭେଟ୍‌ ସେକ୍ରେଟେରୀ ¦ 

ଇଟା ଛିଡ଼େଇଛୁଡ଼ା ନଉନ୍‌ ଆଜ୍ଞା ¦ କେତେଦିନ ଆରୁ ରାଏତପାହାରି 
କରୁଥିମାଁ ? ଆମର୍‌ ତ ଫେର୍‌ ଘର୍ସଂସାର୍‌ ପୋ' ମା'ଏପୋ ଅଛନ... 
ସବୁ କରମ୍କପାଲ୍‌ରେ ବାବୁ । ଗାଲ୍‌ମାଧବ ଆରୁ ମନୁ ଦାସ୍‌ । 
ଦେଶ୍ଟା କେ ଗହନା ଦେଇନେବେରେ ବୂଆ ¦ 


ଆମେ ଲୋକ୍ମାନେ ତ ବୂଢ଼ା ଖଡା ଗଛ୍‌ ଗଛେ ଗଛେ । ତାହାକୁ 
ହାତ ଚୁନିକରି, ଭୋଟ୍‌ ଦେଇକରି, ବରନମାଲା ପିନ୍ଧେଇଁକରି, ବର୍‌ 
ବରିଛୁ.. ଘଏତା କରିଛୁ । ମାଏଲା ଗୋ ବଂଏଲୈ ହେବା ? 
ଢ଼େକଲ୍‌ ମାଏଲା ଲୁକର୍‌ ଏତ୍‌କି ଦିନ୍‌ ଯାଏକ୍‌ ସୋର୍‌ସୁତର୍‌ ନାଇଁ 
ମିଲ୍ଲା | ତା'ର୍‌ ଉପ୍ରୈ ଇଟା ଗୁଟେ ମୁଡଦୂଖା । ମୋର୍‌ ମୁଡ୍‌ ତ 
ହାଲ୍ହାଲ୍‌... ଟପ୍ଟପ୍‌... 
ଇ ଅଧ୍ରାତି ଅନ୍ଧାରିବିଢେ | ଇଟା କା କଥା ? 
ଗାଲ୍ମାଧବ ଗୁଟେ ପେଚା ! ସଭେ ଶୁଇଲା ଉତାରୁ ତାର୍‌ ଅଫିସ୍‌ 
ଖୁଲ୍ସ । 
ଯେତେ ଦୂଇ ନମ୍ରି... ତିନ୍‌ ନମ୍ରି କବାର୍‌ ଅଧ୍ରାତି... 

[କାର୍‌ ହରନ୍‌ ବାଢିଛେ । ଟେନ୍‌ଚେନ୍‌ ହଇକରି ଆନାବାବୁ 

ଆରୁ କନେସ୍‌ପିଲ୍‌ ଗାଲ୍ମାଧବକେ ସେଲୁଟ୍‌ ମାରିଛନ] 
ବସୁନ୍‌ ସାର୍‌ । 
ସାର୍‌, ଥଣ୍ଡା କି ଗରମ୍‌, କା'ଣା ଆନମି ସାର୍‌ ? 
ଥାଉ, କିଛି ଦର୍କାର୍‌ ନାଇଁ । ସ୍ଟଟ୍‌ ଇନକ୍ଲାରି ଲାଗି ସେଦିନ କିଏ 
ଯାଇଥିଲା ? 
ମୁଇଁ ନିଜେ ଯାଇଥିଲି ସାର୍‌ | ମାଲ୍ପାନି ବି ମୋର୍‌ ସାଟେଂ ଥିଲା । 
ନା' ବୋ ? 
ୟେସ୍‌, ସାର୍‌ । 
ସବୁ ଜିନିଷ୍‌ ଉଲ୍ଟେଇଁ ପୂଲ୍ଟେଇଁ... କେତେଥର୍‌ ଦେଖ୍ଲାୀ ରେ... ? 
ଅନ୍ଷାଠେ ଥର୍‌, ସାର୍‌ | 

୪୨ 


ଗାଲ୍ମାଧବ: 
ମାଲ୍ପାନି : 


ପରମ୍‌ 


ମାଲ୍ପାନି : 


ପରମ୍ଗୁରୁ : 
ଗାଲ୍ମାଧବ: 


ମାଲପାନି : 
ଗାଲ୍ମାଧବ: 


ମାଲ୍ପାନି : 
ଗାଲ୍ମାଧବ:- 


ବନ୍ଦେ ମାତରମ୍‌ 


ଫେର୍‌, ଏଡ୍‌କି ଭୁଲ୍‌ଟେ କେନ୍ତା ହେଲା ? 

ବିବୁତ) ମୁଇଁ ନାଇଁ ଜାନି ଆଞ୍ଞା... ¦ ଜାନିଛୈ ଆଞ୍ଞା ¦ ମୁହୁଁଟା 
ପୁରାପୁରି କୃଚକୁଚା ହଇଁଯାଇଥିଲା |! ଖଦତ୍‌ ପିଛିଥିଲା ! ମାହାତ୍ସା 
ଗାନଛିର୍‌ ଲେଖା ବହି ଖଡ଼େ ବି ଥିଲା ! ତାକର୍‌ ମୁନା ମୁନି, ବୁଚ୍କା 
ଗୈଡ଼ା ସବୁ ପାଇଥିଲୁ... | 

ଇଟା ପେନ୍‌ ପ୍ରକାର୍‌ ଏକ୍ସିତେଣ୍ଡ୍‌ ଆଏ, ଝନେକେ ଚିହୁ ବାର୍ଟା 
ମାହାମସ୍କୁଲ୍‌ କଥା । ଯେତ୍କି ପ୍ରମାଣ୍‌ ପାଇଥିଲୁ ସେଟାକେ 
ଟାମ୍ତିହାତଲି କରି ଯାହା ଡୁଡମେଇଁ ତୁଡ୍ମାଁ ହେଲୁ, ସାର୍‌ | ଆରୁ 
ଆମର୍‌ ବାଟ୍‌ କିଛି ନାଇଁ ଥାଇଁ ସାର୍‌ ? 

ମୁର୍ଦାର୍କେ ଫେର୍‌ ଗାଛିଆଶ୍ୁମ୍‌ ବାଲେ ଚିହ୍ଲୋଟ୍‌ କରିଥିଲେ । କଠଉ 
ବି ମିଲିଥିଲା । ଭୁଢନି ହାତର୍‌ ଚିନି ଆଙ୍ଗଠିର୍‌ ଘା, ତେବରି ଖାକତଲର୍‌ 
ରାଏଶ୍‌ ଚିଦ୍ସାକେ ସେମାନେ ନ ଚିହ୍ବିଥିଲେ... । 

ଏତେ ସବୁ ପ୍ରମାଣ୍‌ ପାଇ ସାଏଲାପରୈ.... 

ଲେମୃଉଥିପେ ଥି ସବୁ ଗୁରସ୍‌ ଛିଡ଼ିଗଲା । ତାର୍‌ ନାଁ ଥି ପାର୍କ 
ଇସ୍‌କୂଲ୍‌ଟ ଲାବେରି, ରୋଡରାସ୍ତା, ଷ୍ଟେଚ୍ଯୟୁ...ଏତେ କଥା...ଏଡ଼େ 
ଆଡ଼ମୃର୍‌.. 

ସାର୍ଟ ଇ କଥାଟା ଜଡନା ପଡ଼ିଗଲୈଲୋକ୍‌ କାଁ ବଲ୍‌ବେ ? ଆପଣ୍କର୍‌ 
ମାନମହତ୍‌ ଆରୁ ରହେବା ? 

ଲୋକଟା ବଅଁଚିକରି ରହେଲା ବଏଲୈ, ଆମେ ସବୁ ମର୍ମାଁ । 
ସାର୍‌, ଜହଲ୍ଘରେ ଭରିନେଲୈ କେନ୍ତା ହ୍ରେତା ? 

କେନ୍ତା ହେତା ? ବନେ ହେଡା.. | 


ପରମ୍ଗୁରୁ:-ବିନ୍‌ ଦୂଷେ ଝନେ କେ ଜହଲ୍ଘରେ ଭର୍ବାର୍ଟା... 


ଗାଲ୍ମାଧବ: 


ଇ କଥାଟା ଢାରି ହଇଁ ଗଲୈ ସଭେ ଭାସିଯିମାଁ । ପହେଲା ଭୁଲ୍‌ 
ହଉଛେ ତମର୍‌ । ତମର୍‌ ଉପ୍ରୈ ଏକ୍ସନ ନିଆଯିବା । ଜିଇଁଲା 
ଲୋକଟା କୁଁ ମାରିନେବାର୍ଟା କେଡ଼େଟେ କଥା ଆଏ ଯେ, ତମେ 
ଥାନାବାବୁ ଟେ ଅ, ଭଲ୍ଭାବୈ ଢାନିଥିବ । 

ବନ୍ଦେ ମାତରମ୍‌ ୪୩ 


ପରମ୍ଗୁରୁ : 
ଗାଲ୍‌ମାଧବ୍‌: 


ପରମ୍ଗୁରୁ : 


ଗାଲ୍ମାଧବ: 


ଗାଲ୍ମାଧବ: 


ମାଲ୍ପାନି : 
ଗାଲ୍ମାଧବ: 


ମାଲ୍‌ପାନି : 


ଗାଲ୍ମାଧବ: 


ପରମ୍ଗୁରୁ : 


ଗାଲ୍ମାଧବ: 


— — ~~ 


ସାର୍‌, ମୁଇଁ ଆରୁ କା'ଣା କରିଥିତି ? 
ହେଁ ଭଟାକେ ବାହାର୍ବାର୍‌ ଟା ଆମର୍ଲାଗି ବିପଦ୍‌ ଆଏ | ହେତାକେ 
ଦିନାଦୁକର୍‌ ଲାଗି ଲୁକେଇ କରି ରଖ୍ବାର୍‌୍କେ ପଡବା | ହେଁ ଆରୁ 
ତାର୍‌ ନିଜର୍‌ ନାଁଥି ଚାଲିବୂଲି ନାଇଁ ପାର୍‌୍ବାର୍‌ କଥା । ନିଘାଟେ 
ରଖିଥିବ । 
ବୁଢ଼ା ତ ସଚ୍ଚା ଗାନିବାଦୀଟେ ଆଜ୍ଞା ¦ ଇ ସବୁ ମାନବାର୍କେ ମଂଗ୍ବା 
ତ... ? 
ସେ ମଂଗ୍‌ବା କି ନାଇଁ ମଙ୍ଗ, ସେଟା କଥା ନୂହ୍ରେ ସେ । ତାହ୍ାକେ 
ମନାବାର୍‌ କବାର୍‌ ଟା ତମର୍‌ । ନାଇଁ ହେଲୈ ମାହାମସ୍କୁଲ୍‌ ହଇଯିବା । 
ଆରୁ ସେ ମାହାମସ୍‌କୁଲର୍‌ ପହେଲା ବୁକା ହେବ ତମେ । ହଁ, ସେ 
ଇହ୍ରାଦେ... 
ସାର୍‌, ମୋର୍‌ କ୍ଲାଟର୍ଥି ରହୁଛନ୍‌ | ଏତ୍କିଦିନ୍‌ ଯାଏକ ଭଟା କେ 
ନାଇଁ ବାହାରି । ଅବଶ୍ୟ ପହେଲା ଝନା କେତେ ମେନ୍‌ ତାହାକୁ 
ଦେଖିଛନ, ଭୁତ୍‌ ବଲିକରି ଡର୍ହେଁ ଦଉଡ଼ି ଦଉଡ଼ି ପଲେଇଛନ୍‌ ! 
କିହେ ପେନ୍ତା ଇଥିର୍‌ ଶୋର୍‌ ନାଇଁ ପାଏବେ, ଟିକେ ତର୍କିକରି 
ଥିବ । ଧିରେଧିରେ ତା'ର୍‌ ବେନ୍‌ କେ ଞାସ୍‌ କର୍ବାର୍କେ ପଡ୍ବା | 
ସାର୍‌, ଡ଼ାଖିଆନମି କାଏଁ ? 
ହିଁ, ଯ' ନିଯେ । ଇଆଡ୍‌ ସେଆଡ୍‌ ନିଘା ରଖିଥିବ । ଆମର୍‌ ଡାଏବର୍‌ 
ଭି ନାଇଁ ଜାନବାର୍‌ କଥା | 
ସାର୍‌, ଆପଣ୍‌ ଚିନ୍ତା ନାଇଁ କରୁନ । ଇ ମାଲ୍‌ପାନିଟା ହଉଛେ ଇ 
ଥାନାର୍‌ ଜୁହୁଁ ଚଅରା ମୂଷା । 

[ବାହାର୍କେ ଯାଇଛେ ମାଲ୍ପାନି] 
ନିତେଇ କମ୍‌ ଲୋକ୍‌ ନୁହେସେ । କୂଟକୁଟି ହଇଁ ଭାଂଗିଯିବା ପଛେ 
ଲୁ ନାଇଁ । ପକ୍କା ଗାଛିବାଦୀ । 
ସାର୍‌, ଇଥିର୍‌ ଆଗ୍‌କେ କା'ଣା ହ୍େବାଯେଃ ଭାବି ପାରୁଛନ୍‌ ? 
ଆଗ୍ଢେ କା'ଣା ହେବାପେ, ଥାଇ ଦିଅ ହୋ | ଆଘୋ ନିଜେ ଜିଇଁବ 
କେନ୍‌ଥେଇଁ ପେ, ଶିଖ । ତେତ୍କର ଦେଶ୍କେ ଜିଆଁବ । 

୪୪ 


ପରମ୍ଗୁରୁ : 
ଗାଲ୍ମାଧବ୍‌: 


ନିତେଇ 
ଗୀଲ୍ମାଧବ: 
ନିତେଇ 
ଗାଲ୍ମାଧବ: 
ନିତେଇ 
ଗାଲ୍ମାଧବ: 
ନିତେଇ 


ଗାଲ୍ମାଧବ: 
ନିତେଇ 


ପରମ୍ଗୁରୁ : 
ନିତେଇ 


ବନ୍ଦେ ମାତରମ୍‌ 


ମାହା ଟେଢ଼ା ଲୋକ୍‌ । 

ତ ଟେଢା ଆଂଗ୍ଠିଥି ଘି ବାହାର୍‌ କର୍ବାକେ ପଡବା ¦ ମରିଗଲା 

ମୁନୁଷ୍କେ ମାର୍ବାର୍‌ ଲାଗି କା'ଣା ଯହ ସମିଆ ଲାଗ୍ସି... 
[ନିତେଇ ମାଲ୍ପାନି ସାଙ୍ଗେ ଆସିଛନ । ନିତେଇ ବୁଢ଼ାକେ 
ଗାଲ୍ମାଧବ ମୁଡ଼ିଆ ମାରିଛେ] 

ଉଠ, ବାପା ! ଉଠ | 

ଭାଗେ ଥିଲୈ ଆପଣ୍କର୍‌ ଦର୍ଶନ ମିଲ୍ସି । 

ହେନ୍ତା କେନ୍ତା କହେସ, ବାପା ! ଆରୁ , ଶାସନ କେନତା ଚାଲିଛେ । 

ରାଇଜଟା ଠିକ ଚାଲିଛେ ତ... ? 

ସବୁ ତ ଆପଣ୍‌ ମାନକର୍‌ ଆଶୀର୍ବାଦ... ! 

ତମର୍‌ ବାପାଙ୍କୁ ଜବର୍‌ଦସ୍ତି ଶାସନଗାଦିକେ ପଠେଇଥିଲି । ଯେନୁ 

ରହେଲୈ ଭି ଗାଛିକାମ୍‌ କରିହେସି ବଲି କମ୍‌ ନାଇଁ ବୁଝେଇଁ 

ସେତେବେଲୈ... | 

ସେ ତ ସବୁବେଲୈ ଆପଣ୍ଠକର୍‌ କଥା ପକାନ୍‌ । ଏନ୍ତାକି ମଲାବେଲେ 

ଗଲେ... | 

ହଁ, କାଁ କର୍ବ, ମଲାବେଲ୍‌କେ ବି ତାହାକେ ଟିକେ ଦେଖି ନାଇଁ 

ପାର୍ଲି ! ମୁଇଁ ଞାର୍ଧା ଗାଛିଆଶୁୁମ୍‌ ନୁଁ ଆଇକରି ତା'ର୍‌ ଖରାପ୍‌ 

ଦହଇଁଯିବାର୍‌ ଖବର୍‌ ପାଏଲି । 

ହେଁ ଦିନ ଟ୍ରେନ୍ଥି ତ ଆପଣ୍କର୍‌ ଆଏବାର୍‌ ଥିଲା ? 

ଶେଷ୍ପଁଡ଼ିଆ ପ୍ରୋଗ୍ରାମ୍‌ କେନ୍‌ସେଲ୍‌ ହେଲା | ମୋର୍‌ ଜିନିଷ୍‌ ପତର୍‌ 

ବିଧୁର୍‌ ହାତୈ ପଠେଇଁ ନେଇଥିଲି । ବେଡ଼ିଙ୍କ ବିସ୍ତର୍‌ ସବୁ ଜିନିଷ୍‌ 

ଲଦା ହଇ ସାରିଥିଲା | ଟ୍ରେନ୍‌ ଛାଡ୍‌ବାର୍‌କେ ପାୀଚ୍ମିନିଟ୍‌ ଥାଏ, 

ଖବର୍‌ ଆ'ଏଲା ଯେ ଆଶ୍ରମର୍‌ ସାଧୁବାବୁ ଚାଲିଗଲେ । କେନ୍‌ଥେଇଁ 

ଆରୁ ଆଇଥିତି ? କେତେଦିନର୍‌ ସମ୍ପର୍କ... ବାଧ୍ୟ ହଇକରି ଫିରିଗଲି । 

ସାମାନ୍‌ପତର୍‌... ? 

ବିଧୁ ମୋର୍‌ ପାର୍ଶେ ବସିଥିଲା । ତା'ର୍‌ ତ ଆଏବାର୍‌ଟା ଜରୁରୀ 

ଥିଲା । ସେ ଆନି ଆଏଲା ମୋର୍‌ ସାମାନପତର୍‌ ! 

ବନ୍ଦେ ମାତରମ୍‌ ୪୫ 


ମାଲ୍ପାନି 


ପରମ୍ଗୁରୁ : 
ଗାଲ୍ମାଧବ: 


ନିତେଇ 


ନିତେଇ 


ଗାଲ୍ମାଧବ: 


ପରମ୍ଗୁରୁ : 


ମାଲ୍‌ପାନି : 


ଗାଲ୍ମାଧବ: 


ମାଲ୍ପାନି:- 


ବଂଏଲୈ ସେ ଲାସ୍ଟା- ? 

ନିଶ୍ଚେ ବିଧୁବାବ୍ରଙ୍କର୍‌ ଆଏ । 

ଆମେ ଇହାଦେ ମାହା ଅସଢିଆ ଥି ଗତ଼ରିଛୁ । ଏତକି ଦିନଯାଏକ୍‌ 
ଆପଣ୍କର୍‌ ଇନୁ ଦେଖା ନାଇଁ... | ତା'ର୍‌ ଉପ୍ରୈ... ଆପଣ୍କର୍‌ 
ଆଶ୍ରମ୍‌ ବାଲେ କେନ୍ତା କହିନେଲେ ଯେ ଲାସ୍ଟା ଆପଣ୍କର୍‌ ଆଏ 
ବଲି ! 

ଏନତା ଭୁଲ୍‌ ତ ସେମାନେ ନାଇଁ କର୍ବାର୍‌ କଥା | ସେମାନେ ଢାନିଥିଲେ 
ମୁଇଁ ଆଉଛେୈ ବଲି । ଆଘୋନୁଁ ମୁଇଁ ଆଶ୍ରମ୍କେ ଚିଠି ଦେଇଥିଲି । 
ହଁ, ବିଧୁର୍‌ ଆଏବାର୍‌ ନାଇଁ ଥାଇଁ | ସେ ହଠାତ୍‌ ଆଏଲା | 
ଆଂଗ୍ଠିର୍‌ ଘା, ଖାକ୍ତଲର୍‌ ରାଏଶ୍‌ ଚିହ୍ନା, ଆପଣ୍କର୍‌ ବେଗ୍ମୁନା, 
କଠଉ- ଇସବୁ ଜିନିଷ୍‌ ଦେଖ୍ଲା ଉତାରୁଁ ସେମାନେ ହେଲୈ କେନ୍‌ଥେଇଁ 
ସତ୍‌ ନାଇଁ କର୍‌ବେ ? 

ଏକାସାକେଂ ଆମେ ଦୁହେ ଗୁରା ପୁଲିସର୍‌ ଲାଠିମାଡ ଖାଇଥିଲୁ । 
ଆମର୍‌ ଦୁହି ଲୁକର୍‌ ଆଂଗ୍ଠି, ଅଁଟା ଆରୁ ପିଠି ଦାଗ୍‌ ଥିଲା | 
ସଭେ ପେନ୍‌ କାଲୈ କହେଲେ ଯେ ଲାସ୍‌୍ଟା ଆପଣ୍କର୍‌ ଆଏ ବଲି, 
ଆମେ ଆରୁ ତୁନ୍‌ପରି କରି ବସିଥିତ଼ୁ କା ? ଆପଣକର୍‌ ବାଗିର୍‌ 
ସ୍ବାଧୀନତା ସଂଗ୍ରାମୀ ମର୍‌ବେ ଆରୁ ଇ ଦେଶର୍‌ ଲୁକେ ଚୁପ୍‌ ହଇକରି 
ବସି ପାର୍‌ବେ ? 

ହଁ, ତିନ୍ଦିନ୍‌ ଧରିକରି ରାଷ୍ଟ୍ରୀୟ ଶୋକ ପାଲନ୍‌ କରାହଇଛେ । 
ଢାତୀୟ ପତାକାକେ ଅଧା ଝୁକେଇ କରି ଉଡ଼ାହଇଛ୍େେ ! ପୁରା ଢୋଶ୍‌ 
ଉପ୍ରୈ ଆମେ ଶୋକ୍ଦିବସ୍‌ ପାଲନ କରିଛୁ । 

ଶେଷ୍କେ ଠିକ୍‌ କରାହେଲାଯେ, ଆପଣ୍କର୍‌ ଘର୍ବାଏର୍‌, ବଗିଚା 
ସବୁକେ ଲୁକ୍‌କର୍‌ ସେବାର୍ଥି ଲଗେଇ ଦିଆଯିବା । 

ଆପଣକର୍‌ ଷ୍ଟେଚ୍ଧଯ, ଲାଏଏବେରି, ରୋଡ୍‌, ମ୍ୟୁଢିୟମ୍‌ ଇ ସବୁକେ ତ 
ମୁଇଁ ନିଜେ ଉଦଘାଟନ୍‌ କରିଛେୈ । 

ଏତେ କଥା ହଇସାଏଲା ପରୈ... 

୪୬ 


ନିତେଇ 


ଗାଲ୍ମାଧବ: 


ନିତେଇ 


ଗାଲ୍ମାଧବ: 


ପରମଗୁରୁ : 


\ Co 


ଗାଲ୍ମାଧବ: 


ମାଲ୍ପାନି : 


ନିତେଇ 


ଗାଲ୍ମାଧବ୍‌: 


ପରମ୍‌୍ଗୁରୁ : 


ମାଲ୍ପାନି : 
ଗାଲ୍ମାଧବ: 


ନିତେଇ 


ବନ୍ଦେ ମାତରମ୍‌ 


ମୁଇଁ ବୁଝୁଛେ ତମର୍‌ କଥା । ତମର୍‌ ଦଶା ! ହେଲୈଃ ମୁଇଁ ଇଥି 
କା'ଣା କରିପାର୍ମି ? 

ମତେ ଦିନାଦୁ ସମିଆ ଦଉନ । ମୁଇଁ କିଛି ଗୁଟେ ଥାପ୍ଗାବ୍ଟେ 
କର୍ମି । ହେଲୈ ସେତ୍କି ଦିନ୍‌ ଯାଏକ୍‌ ଆପଣକୁ... 

ତା'ର୍‌ ମାନେ ଫେର୍‌ ମତେ ଧଏ€୮g୮୦ଧNd ଥି ଲୁକିକରି ରହେବାକେ 
ପଡ୍‌ବା ? 

ଆପଣ୍କୁ ଇଟା ମୋର୍‌ ଗୁଟେ ଅନୁରୋଧ୍‌ ଆଏ ! ଆପଣ୍ତ ମୋର୍‌ 
ବାପାଙ୍କର୍‌ ସାଙ୍ଗ ବି ଆନ । ମୁଇଁ କେଭୈ ଆପଣଙ୍କର୍‌ ଅସମ୍ବାନ୍‌ 
ନାଇଁ କରୈ । ଆପଣ୍‌ ଆମକୁ ଟିକେ ସହଯୋଗ୍‌ କରୁନ୍‌ । 

ନାଇଁ ହେଲୈ ସର୍କାର୍‌ ର ଭାବମୁଛି ଇଥି ଭୁସ୍ଲି ଯିବା । 
ଆପଣ୍କର୍‌ ଯେତେବେଲୈ ଯାହା ଦର୍କାର୍‌ ପଡ୍ବା, କେନସିଟା 
ଅଖଂଢ୍‌ ନାଇଁ ରହେ । 


ଆଜ୍ଞା, ଆର୍‌ ଭଲ୍‌ ହେତା ଆପଣ୍‌ ଯଦି ନୂଆଁ ନୀ ଟେ ଧରି ଧାରଣ୍‌ 
କର୍ତେ ! 

କାଁ ବଲ ? ଆର୍‌ ଘାଏ କହତ | ଜଢିଇଁଥାଉନ୍‌ ଥାଉନ୍‌ ମର୍‌ମି 
ମୁଇଁ ? ଦୋଷ୍‌ କର୍ବ ତମେ, ଗୁଲ୍ଗୁଲା ହେମି ମୁଇଁ ? ବ... ବ...ରେ 
ଦିନାଦୂକର୍‌ ଲାଗି ତ !. ସବୁ ଠିକଠାକ୍‌ କରିନେମା ଯେ | ହଁ ଆପଣ୍‌ 
ଯେତେବେଲୈ ମତେ ଡଖାବେ, ହୁକୁମ୍କେ ହାଜର୍‌ ହେମି | ଇନୁ 
ଇଠାନେ | ହେଲୈ ଗୁଟେ କଥା- ରାତିର୍‌ ବାରବଢେ ଉତାରୁ | 


ଲୁକେବାକୈ ଆପଣ୍‌ ଥୁତ୍ନା ଦେଖାଲୈ ଆମେ ଆର୍‌ କାହିଁ ନାଇଁ 
ହଉଁନ... ! 


ଆମେ କେନ୍‌ ଘାଟର୍‌ ପାଏନ୍‌ ପିଇମୁଁ ? 
ବଏଲୈ, \ଏଏତ୍କର ମୁଇଁ ଯାଏସି ମହାପୁରୁ... 


ମୋର୍‌ ଗୁଟେ କଥା ଶୋର୍‌ ରଖିଥିବ ! ଇ ରାଏଜ୍‌ର୍‌ ସାଧାରଣ୍‌ ଗରିବ୍‌ 
ଲୋକ୍ଟେ ତମର୍‌ ଶାସନ୍ଥି ଗୁଲ୍ଗୁଲା ନାଇଁ ହେବାର୍‌ କଥା | ହେଁ 
ଗରିବ୍‌ ଲୋକ୍‌... ମାହାତାଗାଛିର ଅତି ନିଜର୍‌ ଲୋକ୍‌ | ତା'ର୍‌ ନିଶାସ୍‌ 

ବନ୍ଦେ ମାତରମ୍‌ ୪୭ 


ରଟୋ ରଟୋ ପଡସି..ଆରୁ କେତେ କେତେ ପର୍ବତ ବାଗିର୍‌ ହବେଲି 
ଖାର୍‌ ହଇଁ ଯାଏସି... | 


ଗାଲ୍ମାଧବ: ଆପଣ୍କର୍‌ ଉପଦେଶ୍‌ ନିଶ୍ଚେ ପାଲନ୍‌ କରାଯିବା । ଏତ୍‌କର ମୁଇଁ... 
[ଗାଲ୍ମାଧବ ଗଲେ] 
ନିତେଇ ମୁଇଁ ଜାନିଥିଲି, ତାର୍‌ ପୁଓ ନିଶ୍ଚେ ଭଲ୍‌ ଶାସନ ଚଲାବା ବଲି ! ନାଁଟା 
ସିନେ ଗାଲ୍‌ମାଧବ, ହେଲୈ ବହୁତ୍‌ ଭଲ୍‌ ପିଲାଟେ 1... ସମିଆ କେତେ 
ହ୍ରେଲା ? 


ପରମ୍ଗୁରୁ : ଏକ ବାଢବା । 
ନିତେଇ ବହୁତ୍‌ ରାଏତ୍ହେଲାନ । ଯ' ଶୁଇବ ଯ | 
[ନିତେଇ ପଲେଇଛନ । ପଛୈ ପଛେ ମାଲ୍ପାନି] 
ପରମ୍ଗୁରୁ : ସମିଆ କହେବା, ଇ ନାଟକ୍‌ କେନୁ ସରୁଛେ ଯେ... | 
[ମଂଚ ଅନ୍ଧାର୍‌ ହଇଯାଇଛେ] 


ଅଷ୍ଟମ ଦୃଗ୍ୟ 


ଠାନ୍‌:-ସହରର୍‌ ସେ ଛକ୍‌ | 
ସମିଆ:- ବେଲ୍‌ ବୁଡ଼ି ବୁଡ଼ି ଆଉଛେ 
ଚରିତ଼:- ସଲିମ୍‌, ଭାରତୀ, ମଏନୁ, ଚରଣ ଦାସ୍‌ | 
[ପ୍ରତିମୂ୍ିର୍‌ ଫାଉଂତେସନ୍‌ ବେସ୍‌ନୁଁ ଅଧ୍ଲେଇଁ ହଇଁ ବସିଛେ 
ମନୁ । ହାତେ ଦାମିକା ସିଗ୍ରେଟ୍‌ । ଠାଟ୍‌ବାଟ୍‌ ବଦ୍ଲି 
ଯାଇଛେ । ମନ୍‌କେମନ ହଁ ସୂଛେ | କୁହାପେଟିଆର୍‌ 
ପାଏନଚିଆହୁଁସି ସାଙ୍ଗେ ଆଖ୍‌ ଦୁହିଟା ଢ଼ୁଏ ଅଂଗ୍ରା ବାଗିର୍‌ 
ଡାଓ ଡାଓ କରୁଛେ 1] 
ମନୁ କାଲ୍‌୍ହିରର୍‌ ପାତଲ୍ଘାଟା ଚୋର୍‌ ମଏନୁ, ଆଏଢ୍‌ ନେତା । ହେଲୈ 
ଜନତା, ତମେ ଯେନ ଫ୦ା ଢ଼ୋଲ୍‌ କେ ସେ ଫଠ୦ା ଢୋଲ୍‌ । ତମେ 
ଖାଲି ଦେଖୁଥ, ମୁଇଁ ଟେଁଡ଼ା ପାଟିର୍‌ କେତେ ଟିପିକେ ଚଘୁଛୈ ପେ । 


Digitized by PPRACHIN, SOA 


୪୮ 


ବନ୍ଦେ ମାତରମ୍‌ 


ଉପର୍କେ... ଆଉର୍‌ ଉପର୍କେ... କେତ୍ନିକେତେ ଉପର୍କେ... ମେଘ୍‌ 
ଏଡ୍‌କି ଉପର୍‌କେ | ଆରୁ ତମେ ବିଚ୍‌ରେ | ପେନିର୍ଟା ସେନୁ ପଡ଼ିଥିବ... 
ହେଛେଇଁ... ହେ ସର୍କଟେ... | 
[ଭଠୁ ହୁଆହୁଟାଟେ ଶୁଭ୍ଲା । ସଲିମ୍‌ ଉଭାରତୀକେ 
ଉଡ୍ଗୁଡ଼ାତେଲ୍‌ ଆନିଛେ 1] 
ଆବେ ଚାଲ୍‌...ଚାଲ୍‌ ! ବାଲ୍ଚେପ୍ନା ପଛେ ଖୁଚବୁ । 
କାହିଁ ନାଇଁ ଆଏବାର୍‌, ଆ | ମତେ ଡରୁଛୁ ? ମୁଇଁ କା'ଣା ହେତ୍କି 
ଡର୍ଡରାନି ଦିଶୁଛୈ ? ମୁଇଁ କା'ଣା ବାଘ୍‌ କି ଭାଲୁ ଯେ ତତେ 
ଖାଇନେମି ? 
ଚାର୍ମେନ୍‌ ବାବୁ । ଇଟା ସବୁ କା'ଣା କରୁଛ ? 


କେ'ନୁ କା'ଣା କଲୁ ? କିଛି ତ ହଏ ନୂହେ.. | ଯାତ୍ରା ତ ମୂଲ୍‌ ନୁହେ 
ହୁଏ | ହଉ | ଦେଖ୍ବୁ.. | 

ମୁଇଁ ତମର୍‌ କା'ଣା ବିଗ୍ଡେଇଥିଲି ବାବୁ ? ମୋର୍‌ ଦୁକାନ୍‌ ଉଠଉଛ... 
ମୋର୍‌ ଖାଏଲା ଥାଲି ଥି ଗଢ଼ି ଝିଟୁଛ..? ଭୋଟ୍‌ ବେଲ୍କେ ତ କେଢ଼େ 
କେଢେ କଥା କହୁଥିଲ । କାହାରିର୍‌ କିଛି ଅସୁବିଧା ନାଇଁ ହୁଏ । ଇ 
ସବୁ କା'ଣା ସେ ହଉଛେ ? 

ହରେ ସଲିମ୍‌ | ଇଟାମାନେ... ଇ ମାଏଝି ବୋ, କାଏ କା'ଣା କହୁଛେ 
ପଯେ, ଇଟା ମାନେ ମୁଇଁ କହିଥିଲି ? କାହିଁ ମୋର୍‌ ତ ଶୋର୍‌ ନାଇଁ 
ପଡ୍‌୍ବାର୍‌ 

ନେତାମାନେ ତ କେତ୍ନିକେତେ କଥା କହେସନ୍‌ । ଇ ଦେଶର୍‌ 
ସେଟା ପବିତ୍ର ପରଂପରା ଆଏ । 


ଚାର୍ମେନ୍‌ ବାବୁ । ମୋର୍‌ କଥା ଟିକେ ଶୁନ | ବିଚାର୍‌ କର | 

ଏ ମାଏଡ଼ି |! ତୋର୍‌ ଭଲ୍ୟୁମ୍‌ ଟିକେ କମ୍‌କର୍‌ ! ଇ ଉଚ୍ଚା ଅଞ୍ଜାଜ୍‌ ଥି 
ସଲିମ୍ର କାନ ଟିକେ ଭର୍ଭରାସି... | 

ଗଣତନ୍ତ୍ର ଶାସନ୍ଥି ଲୁକକର୍‌ ଆବାଜ୍‌ ବନ୍ଦ୍‌ କର୍ବାର୍‌ କେ ତମେ 
କିଏ ? ଇହାଦେର୍‌ ଭାରତ୍‌ ସ୍ଵାଧୀନ୍ଭାରତ | ଇ ସ୍ଵାଧୀନ୍‌ ଭାରତର 
ମୁଇଁ ଗୁଟେ ନାଗରିକ୍‌ । ମୋର୍‌ ବି ଅଧିକାର୍‌ ଅଛେ... | 

ବନ୍ଦେ ମାତରମ୍‌ ୪୯ 


ସଲିମ୍‌ 
ମଏନୁ 


ଏ ନାଗରିକ୍‌ । ସେ ଅଧିକାର୍ଟା ତୋର୍‌ ଘର୍‌ ଭିତ୍ରୈ, ହାଁଡ୍ଶାଲୈ । 
ଇ ସଲିମ୍‌ ତତେ ସେ ଅଧିକାର୍‌ ନାଇଁ ଦେଇଁ । 

ସ୍ବାଧୀନ୍‌ ଭାରତନ୍ଧଁ ଇ ଗୁଣ୍ଡାଗର୍୍ଦି ଆରୁ କେତେଦିନ୍‌ ଚଲ୍ବା ଚାର୍ମେନ୍‌ 
ବାବୁ ? ସ୍ଵାଧୀନତା କେ ଟିକେ ଇଢ୍ବତ ଦେଇ ଶିଖୁନ୍‌ । ହେଥିର୍‌ ଲାଗି 
ତ ଆପଣ୍‌ ଚାର୍ମେନ୍‌ ହଇଛନ । 


ବଢେବଢ଼୍ରେ କଥା କହୁଛୁତ ମାଏଝି । ତୋର୍‌ ଜିଭ୍‌କେ ଉର୍ଡି, ଆନମି । 
ଆରେ, ମୋର୍‌ ମୋର୍‌ ଗାଛିମାର୍କା ପତ୍ତି ମତେ ଚାର୍‌ମେନ୍‌ ବନେଇଛେ | 
ତୋର୍‌ ଲାଗି ନୁହେ କି ତାର୍‌ ଲାଗି ନୁହେ, ମୋର୍‌ ଲାଗି ମୁଇଁ ଆଏ... 
ରେ ମାଁ... । ଦୂଇଁ ବୁଝୁନାଇଁ... 

ଆରୁ ଇ ଭୁଢାଲି ତମର୍‌ ନୁଁ ଭୋଟ୍‌ ଅସୁଲ୍‌ କରିଛେ | ଜନତା... | ଇ 
ଦେଶର୍‌ ଜନତା । କାଁ ବଏଲୁ, ସ୍ଵାଧୀନ୍‌ ଦେଶର୍‌ ନାଗରିକ୍‌ 

ଗୁଣ୍ଡା ବଦମାସ୍‌ ସଁଖ୍ଲି କରି ଦିନେ ଦୁଇଦିନ୍‌ କାନ ରାଜ୍‌ କର୍‌ବ, 
ସବୁଦିନ ନାଇଁ ପାର ଗା | ଚୁକି ଯିବ । 

ଏ ନାଗରିକ୍‌ । ବେଶୀ ଭୋଲୁ୍ୟୁମ୍‌ ବଢଢ଼ାଲୁ ବଏଲୈ ଗୋଡମୁଡ୍‌ ଅଲ୍ଗା 
ହଇଁଯିବା । ଗନ୍ଦା ଗନ୍ଦା କରିନେମି । 

ହେଟା ଛାଡ଼ିକରି ଆରୁ କା'ଣା ଜାନିଛ ଯେ ? ବାପର୍‌ ଠାନୁ ପୋ'କେ 
ଛଡ଼େଇଁ ନଉଛ... ମାଏଝି ନୂ ତା'ର୍‌ ମୁନୁଷ୍କେ ଛଡ଼େଇଁ ନଉଛ... 
କେତେକେତେ ଲୁକକର୍‌ ଘର୍‌ ଉଜ୍ରେଇଛ | ହେଟା ଛାଡ଼ିକରି ଆରୁ 
କା'ଣା ଜାନିଛ ଭାଏଲ୍‌ ? 

ଏ ଭାରତୀ, ତୋର୍‌ ଅର୍ରା ଟା ମଲାଦିନୁଁ ତୁଇଁ ବଡ଼ା ବକ୍ବକ୍‌ ହଉଛୁ 
ଡି i 
କହ୍ନେବେ ଯଦି, ହେତାର୍‌ ଟୁଁଡ୍‌ ଟିପିନେମିଁ । 

ନାଇଁ ରେ... ବେଡ଼ା । ଜାଉଟା ଥାଲିର୍‌ ତରାନୁ ଖାଏସ୍‌ନ୍‌, ମଝାନୁ 
ନାଇଁ ଖାନ୍‌ । କେଉଁ ଶିଖ୍ବୁରେ ତୁଇଁ ! ତା'ର୍‌ ଅର୍ରା, ବଢ଼େ ବଢ଼େ 
ଭାଷଣ୍‌ ଦିଏ ବୋ ! ଶେଷ୍କେ ବିଚରା ପାଏଖିନିଆଁ ଟାଁକି ଭିଡ୍ରୈ 
ପଡ଼ିକରି ମରିଗଲା । କିହେ ବଅଁଚେଇ ନାଇଁ ପାର୍‌ଲେ । ଆହା... 
ଚୁ ଚୁଳ. ବୁ 


oo 

୫୦ 


ଭାରତୀ 
ମଏନୁ 


ଚରଣ 


ବନ୍ଦେ ମାତରମ୍‌ 


ତମେ ସଭେ ମିଶିକରି ତାହାକୁ ମାରି ନେଇଥିଲ । 
ଇ ଛିଆଁଟୁଆଁ ଟା ମତେ ବନେ ନାଇଁ ଲାଗେ ! ଇ ସୁଢିଥି ଟୁଇଁକରି 
ଢେଲ୍ନାଇଁ ଯ'ରେ | ଢେଲ୍ପିବ ତ ଭୁଢାଲିଥି ଭୁଷିକରି ଯୀ | ଆରେ, 
କର୍ବୁ ତ ବଡ୍‌ ଦୋଷ୍‌ ଆର୍‌ ପଲାବୁ ତ ଶହେ କୋଶ୍‌ | ଆର୍‌ ଲୈଜଢ୍‌ 
ଢାକ୍ବୁ-.? 
(ଆସିକରି) ଇଏ ମାଁ... ମୁଇଁ କାହିଁ ଯାଏସି... । ଇ ଚାର୍ହି ରାଏଢ୍‌ 
ବାରଅଂଗ୍ଲିଆ ହଇଁ କୁଟାସି କରି ଆଏଲି..ଆରୁ ତମେ ଆସି କରି 
ନ୍ଧ... 
ଚରଣ । ତମେ ଗୁଟେ ମାଇଟେ ହୋ । ଇ ମାଏପୋର୍‌ ମାଏଵଝିଟାକୁ 
ବାଟ୍‌କେ ଆନି ନାଇଁ ପାର୍ବାର୍‌ ! 
କିଏ କହେଲା ମାଏଝି ବଲି ? ନାଇଁ ଦେଖ୍ବାର୍‌, ଶଂକଡ଼ା ଶହ୍ରେ 
ଅର୍ରାଟେ... | 

[ସଭେ ଭାର୍ତୀକେ ଦେଖିକରି ହଁସ୍ଲେ |] 
ଚରଣ, ହେଁତାକେ ଟଁକା ଦେଇଥିଲ ? 
ମୋର୍‌ ମୁହୁଁ କେ ଫିକିନେଲା । ପଚ୍ରଉନ୍‌ ହୈତାକେ... 
ତା'ର୍‌ ପରେ ବି ତମେ ଢିଇଁଛ ? 
ରାଜନୀତି କର୍ବାର୍‌ ଅଛେ ବଏଲୈ, ହେଁ ସବୁକେ ନାଇଁ ହଜମ୍‌ 
କଲୈ ନାଇଁ ଚଲେ ବାବୁ । 


ହଏରେ ଏ । ଟଁକା ତତେ ଗଂଧ୍ଲା ? ସର୍କାରୀ ଢାଗାନୁ ଦୁକାନ୍‌ 
କର୍‌ବୁ । ବରାପିଆଢି ବିକ୍ବୁ । ନାଇଁ ? ହେଟା ତୋର୍‌ ବାପର୍‌ 
ସମ୍ପତ୍ତି ? 

ରାଆଁଡ଼ି ମାଏଝି ବଲୈକାଁ କର୍‌ବହୋ, ମାହା ବର୍କସ୍‌ ଆଏ ! 


ଏ... ଶୁନ୍‌ । ଛାପା ଆମର୍‌ କଥାଟା ମାନ୍‌ରେ ମୋର୍‌ ମାଁ... ! 
ନେହେଲୈ..ପଛୌୈଁ ଦୋଷ୍‌ ନାଇଁ ଦେବୁ । 


ମୋର୍‌ ଦୁକାନ୍‌ ହ୍ରେନୁ ରହେବା ବଏଲୈ ରହେବା । କିଏ କା'ଣା 
କର୍ବା ଯେ ମୁଇଁ ଦେଖ୍ସିତ ! 

ବନ୍ଦେ ମାତରମ୍‌ ୫୧ 


ଚରଣ ନାଇଁ କହୁଥିଲି ଆଜ୍ଞା । ମାହା ପର୍ଖର୍‌ ଆଏ ! ଟିକେ ଟିକକୈେ 
ତୈତଲିଆ ନାଗ୍‌ ବାଗିର୍‌ ଫ... କରୁଛେ | ଦେଖୁଛ ନାଇଁ... 

ସଲିମ୍‌ ସାଁପର୍‌ ଗଦ୍‌ କେନ୍‌ଥେଇଁ ଚିପ୍ସନ୍‌ ଯେ, ସେ ମନ୍ତର୍‌ ଆମେ ଜାନିଛୁ 
ଗା ନୂନୀ । ଇ ଛକ ଉପରୈୌ.. ଇ ଷ୍ଟେଚ୍ଯୁ ଆଗାଡ଼େ, ବି ଯଦି 
ଆମେ... 

ଚରଣ କିହେ ନାଇଁ ଆସନ | ହେଥିର୍‌ ଲାଗି କହୁଛେ,ଢାହା ମିଲୁଛେ ନେଇଁ 


ଯୀ'ରେ | ଦୃସ୍ରା କେନୂ ଦୁକାନଟେ କର୍‌ । ଲକ୍ଷ୍ମୀକେ ଗୁଡେ ନାଇଁ 
ଖୁର୍ହା... | ଜିଇଁବୁ..ଖାଏବୁ.. | 

ଭାରତୀ ମୋର୍‌ ଦୁକାନ୍‌ ଭାଂଗିକରି ଚାର୍‌ମେନ୍‌ ବାବୁ ସେନ ମଦ୍‌ଦୁକାନ୍‌ ଖୁଲ୍‌ବେ ? 

ମନ୍ତ ଆର୍‌ କା'ଣା ଗୁରସ୍ଦୁକାନ୍‌ କର୍ତି ? ଓମ୍‌ଫେଡ... ? ହେଟା ପରେ 
ସର୍କାର୍‌ ଠିକାଦେଇଛେ । ତୁଇଁତ ବୁଝୁନାଇଁ । ତୁଇଁ ହେଲୈ 
କହ ତ ..କହ, ମୁଇଁକାଁକର୍ମି ଯେ ? 

ଭାରତୀ ଇଟା ତମର୍‌ ମାନ୍‌କର୍‌ ଗୁଟେ ଚାଲ୍‌ । ଥାନାକେ ଯିମି... ରିପଟ୍‌ କରମି... | 


ସଲିମ୍‌ ହେଟା ବି ଆମର୍‌୍ଟା । 

ଭାରତୀ କଚରି ନୂ ଠିଆହେମି । ତମକୁ ଜହଲ୍‌ ପଠାମି... । 

ଚରଣ ହେନୁ ପେନମାନେ ବସିଛନ୍‌, ହେତାକୁ ହେନ୍‌କେ ଆମର୍‌ ପାଟି 
ପଠେଇଛେ । 

ମନୁ କୋର୍ଟ୍‌ କଚରି । ନିଏ ନିସ୍ପତି ଆମର୍‌ ଫାଲୈ ନାଇଁ ହେଲୈ ଆମେ 
ଜିଇଁମୁ ଖାଏମୁଁ କେନ୍‌ଥେଇଁ ? 

ସଲିମ୍‌ ଘର୍ଭିତ୍ରୈ ଭରିକରି ପେଟ୍ରୋଲ୍‌ ଝିଟିନେଲୈ... ସବୁ ସମାଧାନ୍‌ 
ହଇଁଯିବା... | 

ଭାରତୀ ତମର୍‌ ଏତକି ସାହାସ୍‌.. 

ଚରଣ ଦୁହି ଆଁଖି ଦେଖୁଛୁ ତ । ଜିଇଁବାର୍‌ ଖାଏବାର୍‌ ଅଛେ ବଏଲୌ କଲୌୈକଲେ 
ଭାଗ୍‌ ଇନୁ... 

ସଲିମ୍‌ ହଁ ଆରୁ ଘାଏ ଚିନ୍ତା କର୍‌... ଦିମାକ୍‌ ଖଟା... 

ବନ୍ଦେ ମାତରମ୍‌ 


ଚୋବିଶ୍‌ ଘଣ୍ଟା ସମିଆ ଦେଲି । ଦୂକାନ୍‌ ଖସ୍‌ରା ହେନୁ । ନାଇଁ 
ହେଲୈ ଫେର୍ଗୁଟେ ମହାଭାରତ ହେବା | ଫେର୍ଗୁଟେ ଡ୍ୌପଦୀ 
ବସ୍ତହରଣ୍‌ ହେବା... | ଯାୀ'.... 


[ଡର୍ହେଁ ଡର୍ହେଁ ଭାରତୀ ପଲେଇଛେ 1] 
ମାଏଝିର୍‌ ତୋଡ୍‌ ଦେଖ । ଆମର୍‌ ନାଁ ଥି ରିପଟ୍‌ କର୍ମି ବଲୁଛେ । 
ନୂଆଝୁରି ତ । ପହଁରା ଶିଖୁଛେ । 
ପହଁରା ଶିଖ୍ବାର୍‌ ଆଘୋନୁଁ ଗରିକଁଟା ଥି ଟପ୍କେଇଁ ଆନ ! କେନତା 
ଢମକ୍‌ ଧର୍ବା ଯେ ଦେଖ୍ବ । 


ଛୁଆଟା ବି ପୋଲିଓ ବେମାରୀ ! ବେଡ଼ାକେଡ଼ାଟେ | କେନ୍ସି ଆଡ୍କେ 
ନାଇଁ ହୁଏ ! 


ଇଟା ବି ବନେ ନିଉଜ୍‌ ଟେ । କିଛି ଇଆଡ୍‌ ସେଆଡ୍‌ ହେଲୈ... | 
ଢିତ୍ଟା ଆମର୍‌ ନ | 


ସେ ସମିଆଟା ଆଘୋ ଆସୁ । ଫୁଟାଲିଆ ବାଗିର୍‌ କାଁ ହେଲାଯେ 
ଉପ୍ଲୁଛରେ... | 


ହେତାକେ ଢନା ନାଇଁ, କା'ର୍‌ ସାଙ୍ଗ ଖେଲୁଛେ ଯେ । 

ଆମର୍‌ ଦୁକାନ୍‌ଟା ଉଦଘାଟନ୍‌ କେଭେଁ ହେବା ? 

ବନେ ଦିନ୍‌ଟେ ଦେଖିକରି'ଉଦଘାଟନ' ଟା କଲୈ ହେତା । ଚରଣ, 
କେଭୈ କଲୈ ହେବା ହୋ ? 

ମୋର୍‌ ହିସାବୈ ଅକ୍ଟୋବର୍‌ ଦୂଇ ତାରିଖ୍‌ କଲୈ କେନ୍ତା ହେତା ? 
ଏକ୍‌ ନମୃର୍‌ ହେବା ! ମାହାତାଗାନିର୍‌ ଜନମ୍ଦିନ୍‌ | ଏକଦମ୍‌ ବଢିଆ 
ହେବା | ହେଦିନ ହିଁ ଉଦ୍ଘାଟନ ହେବା ଆମର୍‌ ଫରେନ୍‌ ଦୁକାନ୍‌ ! 


ଆର୍‌ ଉଦ୍‌ଘାଟନ୍‌ କର୍‌ବେ ଆମର୍‌ ନେତା ଗାଲ୍‌ମାଧ୍‌ବ ଦାସ୍‌ । 
ମୁଖ୍ୟମନ୍ତ୍ରୀ । 


[ଚିଅର୍ସ ଠାଣି ଥି ତିନହିଁ ଲୁକ] 
[ମଂଚ ଅଂଧାର୍‌] 

ବନ୍ଦେ ମାତରମ୍‌ ୫୩ 


ଠାନ୍‌:- ଥାନା 


ନବମ ଦୃଶ୍ୟ 


ସମିଆ:-ଦିନର୍ବେଲ୍‌ 
ଚରିତ:-ପରମ୍ଗୁରୁ, ମାଲ୍ପାନି, ରାମୁ ଆର୍‌ ଭାରତୀ | 


ରାମ 


ମାଲ୍‌ପାନି : 


[ମୁତ୍‌ ଗାଡ଼ିକରି କା'ଣା ଗୁଟେ ଭାବୁଥିଲେ ଇନ୍‌ସ୍ପେକଟର୍‌ 
ପରମ୍ଗୁରୁ । ରାମୁକେ ପିଟିପିଟି ଆନିଛେ ମାଲ୍‌୍ପାନି । ରାମୁ 
କିଛି ବୁଝି ନାଇଁ ପାର୍ବାର୍‌ !] 
'ସାର୍‌... 'ସାର୍‌... 
କା ହେଲା ? 
ଆନିଛେୈ, ଧରିକରି ସାର୍‌ | ମାହା କର୍ଚଢେ ଇ ତାର୍‌ ଥାପ୍‌ ପାଏଲି । 
ଇଟା କାଁ ଜନ୍ଧୁଟେରେ ? 
ଇଟା ଇନ୍ତାସେନ୍ତା ଜତ୍‌ ନୂହେ ସେ | ମାହା ଖତର୍ନାକ | ଦେଖୁନ୍‌ ନ 
ହେତାର୍‌ ଥୁଥ୍ନାକେ... | 
ମୋର୍‌ ମାମୁଁଘର୍‌ କେ...କେନୁ ଅଛେ ? 
ଚିପୋର୍‌ ମାମୁଁଘର୍‌ ଯିବାର୍‌ ସଧ ଦେଖରେ... | ଦେଖ... 
ଦେଖ... | ବନେକରି ଆଂଏଁଖ୍‌ ଚିରିଚିରି ଦେଖ୍‌ । ହେଲୈ ଇଟା ସେ 
ମାମୁଁଘର୍‌ ନୁହେ ଗୋ ଧନ । ସେ ମାମୁଁଘର୍‌କେ ଗଲେ ଦିନାଦୁ ରହିକରି 
ଧୂମା ହଇଁକରି ଫିରିଆଏବୁ, ହେଲୈ ଇ ମାମୁଁଯଘର୍କେ ଥରେ ଆଏଲୈ 
ଫିର୍ବାର୍ଟା ମାହାମସ୍କୁଲ୍‌ | ବୁଝ୍ଲୁ... ? 
[ମୁଡ୍‌ ହଲେଇଁ କରି ରାମୁ 'ହଁ' ବଲୁଛେ | ସେ କିଛି ବୁଝିନାଇଁ 
ପାର୍ବାର୍‌ | ଖିଲ୍ଖିଲାତେଲ୍‌ ହଁସୁଛେ 1 
ଆରେ, ଇଟା ତ ସରେ ଗୁଟେ ବନମାକର୍ଟେ | 
ନାଇଁ ଦେଖ୍ବାର୍‌ କେ । କେନ୍ତା ବତିଶ୍ଟା ଦାଁଡ୍‌ ଗିଜ୍‌ରେଇ କରି 
ଦେଖଉଛେପେ... 
ମାମୁଁ... କେ... କେନୁ ଅଛନ ? 

ପରମ୍ଗୁରୁ : 
ମାଲ୍ପାନି : 


ପରମ୍ଗୁରୁ : 
ମାଲ୍ପାନି : 


ପରମ୍‌ଗୁରୁ : 


ମାଲ୍‌ପାନି : 


ବନ୍ଦେ ମାତରମ୍‌ 


ଟିକେ ଦମ୍ଧର୍‌ ରେ ମୋର୍‌ ପୃତା ! ମାମୁଁ... ମାଇଁ... ଅଜା... ଆଇ... 
ସଭେ ଆଏବେ । 


ତାକେ ଇନ୍‌କେ କା ହେଲାଯେ ଧରି ଆନିଛ ? 


ସାର୍‌, ଇଟା ସେ ମାହାପୁରୁଷ୍‌ ଆଏ । ଇତାକେ ତ ଆମର୍‌ ପୁଲିସ୍‌ 
ଡିପାର୍‌ମେଟ୍‌ କେଉଁ ନୂରୁଥିଲା | ଆମର୍‌ ଭାଗ୍ୟ ତେଢ୍‌ ଆଏ | ନେହେଲୈ 
ଇ ଧରା ପତ୍ତା ? 


ତମେ କା'ଣା କା'ଣା କହେସ ପେ ? 

ସାର୍‌, ଇ ଟିଁଚୋ ସେଦିନେ ଆମର୍‌ ନେତାକୁ ଢ଼େକଲ୍‌ ମାରିଥିଲା । 
[ଇନିସ୍ପେକଟର୍‌ କାବା ହଇଁ କରି ଦେଖୁଛନ୍‌ ରାମୁକେ । 
ସେ ଇ କଥାକେ ସତ୍‌ କରି ନାଇଁ ପାର୍ବାର୍‌] 


ଇଟା କଥା ବାଗିର୍‌ କଥା କହୁଛ କା” ହୋ ? ପେ ଛାଟେଁ ପାଟେ 
ଠିଆ ହଇ ନାଇଁ ପାର୍ବାର୍‌, ସେ ଫେର୍‌ ଢ଼ୈକଲ୍‌ ମାର୍ବା ? 


ଆପଣ୍ ନାଇଁ ଢାନି ଆଜ୍ଞା । କଏରି କିଟିଆର୍‌ ଯହ ବିଷ୍‌ । ଆରୁ ଇଟା 
ତ ଗୁଟେ ତୈତଲିଆ ନାଗ୍‌ ଆଏ । 


କେନଥେଇଁ ସତ୍‌ କରିହେବା, ତମେ ହେଲୈ କହତ ହୋ ଇ ଟିଆଁ 
ଫେର୍‌ ମୁଖ୍ୟମନ୍ତ୍ୀକେ ଢ଼ୈକଲ୍‌ ମାର୍ବା | ନାଇଁ ନାଇଁ ନାଇଁ | ଇଟା 
ଫସ୍କା କଥା ଆଏ | 


ସାର୍‌, ଦୁଇ ପାଚେନ୍‌ ପଡ୍ଲୈ ଫଟୋ ଫଟୋ ବକ୍ତିବା ଯେ | 
ଏ ଛୁଆ, ତୋର୍‌ ନାଁ କା'ଣା ବେ ? 
ରା... ରା...ରାମୁଁ | 
ଆଛା, ତୁଇଁ ସେଦିନ ଢ଼ୈକଲ୍‌ ମାରିଥିଲୁ ? ମୁଖ୍ୟମନ୍ତୀକେ । 
ଢ଼ୈ... ଢ଼ୈ... ଢ଼େକଲ୍‌ ? 
ହଁ । ମାରିଥିଲୁ ? 
'ନାଇଁ' | 
ଇ ଚିପୋ ସବୁ ଜାନିଛେ । ଢାନିଢାନି ଜାନ୍‌ବେଡ଼ା... 
[ରାମୁ କେ ଦୁଇ ଲାତ୍‌ ମାରିଛେ ¦] 


Digitized by PPRACHIN, SOA 


ବନ୍ଦେ ମାତରମ୍‌ ୫୫ 


ମାଲ୍ପାନି : 


ପରମ୍‌ଗୁରୁ : 


ରାମ୍‌ 
ମାଲ୍ପାନି 


ପରମଗ୍ୁରୁ : 


` Oo 


ରାମ 


ମାଲ୍ପାନି : 


ପରମ୍‌ 


9 
9. 


ମାଲ୍ପାନି : 


ନା... ନା... ନାଇଁପିଟ ମତେ । 

ସତକଥା କହରିନେ । ନାଇଁ ପିଟୁଁ । 

ଠକାଠୁୂକି କଲୁ ବଏଲୈ ତତେ କୁଶେର୍‌ ଘନାଥଥି ପେରିନେମି । 
କହବେ । ଢ଼ୈକଲ୍‌ ମାରିଥିଲୁ ? 

'ନାଇଁ' । 

[ରାମୁର୍‌ ଟଁଟିକେ ଧରିକରି ମାଲ୍ପାନି ପିଟାନ ଦଉଛେ |] 
ଢ୍ରୈକଲ୍‌ ନାଇଁମାରି ବଲୁଛୁରେ ମାଏପୋର୍‌ ମର୍ଢିଆ ମୁହାଁ ? ମୋର୍‌ 
ସାଙ୍ଗେ ଖେଚଡ୍‌ ? ପୁଲିସ୍‌ ସାଟ୍ଗେଂ ଖେଲ୍‌ ଖେଲୁଛୁ ? 
କା'ଏହେଲାପେ ଢ଼ୈକଲ୍‌ ମାରିଥିଲୁ ରେ ? 
ଗା... ଗା... ଗାଲୁ 
ଦେଖୁଛନ୍‌ ସାର୍‌, କାଁ ବଲୁଛେ ପେ ? ଇ ତାର୍‌ କେତେ ଦମ୍‌ ଯେ । 
ସୁତ୍ରେପାତ୍ରୈ କହିନେରେ ମୋର୍‌ ବୁଆ । ଆରୁ ମାର୍‌ ନାଇଁଖା... 
ନାଇଁ... ନାଇଁ... 
ସାର୍‌, ଛାଟ୍‌ ଆଂଗ୍ଠି ଥିଘି ନାଇଁ ବାହାରେ ।ଟିକେ ବାକ୍‌ କଲୈ 
ଯେଇଁ । ଆରୁ ବାଁକ୍‌ କେନଥେଇଁ କର୍ସନ ପେ ମୁଇଁ ବତଉଛୈ 
ଚାଲ୍‌... ଶଲା... ଚାଲ୍‌... 

[ମାଲ୍ପାନି ରାମୁକେ ହାଢତ୍‌ ଭିତର୍କେ ନେଇଛେ । ପଛେ 

ପଛେ ପରମ୍ବଗୁରୁ । ଟେବୁଲ୍‌ ଉପ୍‌ରୈ ଶୁଏଇଁକରି ରାମୁର୍‌ 

ହାତର୍‌ ଆରୁ ଗୁତ଼ର୍‌ ଗଁଏଠ୍ଥି ପିଟୁଛନ | ରାମୁ ଛଟ୍କୁଛେ । 
ସ୍ପଟ୍‌ରେ ଲାଲ୍ଲାଇଟ୍‌ ଜଲୁଛେ । ସାଏସା' ହଇକରି ପରମ୍‌ଗୁରୁ 
ବାହାରି ଆଇଛନ ।] 

ଇ ଶଶୁରେ ମାହା ଖତର୍‌ନାକ୍‌ ଆ'ନ୍‌ । 

ଚାଲ୍‌... ଚାଲ୍‌ବେ | 


[ଢ଼େପ୍ଲେଇଁ ନେଇଛେ ରାମୁକେ ମାଲ୍ପାନି ¦ ରାମୁ ଆସିକରି 
ପଡ଼ିଛେ ଥାନା ଭିତ୍ରୈ ।] 

୫୬ 


ପରମ୍ଗୁରୁ : 


ମାଲ୍ପାନି : 


ପରମ୍ଗୁରୁ : 


` 


ମାଲପାନି : 


ପରମଗୁରୁ : 
ମାଲ୍ପାନି : 


ପରମ୍ଗୁରୁ : 
ମାଲ୍ପାନି : 


ଭାରତୀ 


ରାମ 
ଭାରତୀ 


ପରମ୍ଗୁରୁ : 


ଭାରତୀ 


ମାଲ୍‌ପାନି : 


ଭାର୍ତୱ 


ବନ୍ଦେ ମାତରମ୍‌ 


ଏତ୍‌କର୍‌ ଚିପୋ ବାଟ୍‌କେ ଆଏବା | ଏ ମାଲ୍ପାନି । ଇ ଚିଙ୍ଗରିକେ 
ଚିଫି ନେଲୁପେ, ନାଡ଼ି ଛାଡ଼ିନେଲାନ କାଁ ଦେଖ୍‌ ରେ | 


ନାଇଁ ସାର୍‌ । ନିଶାସ୍‌ ନଉଛେ | ଚରଣ ଟିକେ ହାତୈଗୁଡ଼େ ଦେଇ 
ନାଇଁ ଲାଗିଥିଲୈ ଇତାକେ ଖାପି ପାରିଥିତି ବଲୁଛନ୍‌ ? ଇଟା ଏକନମ୍ର୍‌ 
ବଦମାସ୍‌ ଆଏ । 

'ଚର୍ଣ' ! 

['ଚରଣ' ବଲି ଆଶ୍ରିଜ୍‌ ହଇଛନ ଇନିସ୍ପେକ୍ଟର୍‌ ।] 
ମାହା କଷ୍ଟେ ଇତାକେ ଧରିଛୁଁ । ମଚାତଲୈ ଲୁକିନେଲା ନାଇଁ 
ବାହର୍ଲା । 
ହଁ 
ହୁର୍ତୁତାଳୁ କି ବାହାରିକରି ଢବାଉପର୍‌କେ ପଲେଇଁଗଲା 
ଉସ୍ନାହାଁଡ଼ିଟେ ଡାବି ହଇନେଲା । ନୂରି ନୂରି ଅଥା । 
ତେତ୍କୈ ? 
ଶେଷ୍କେ ଧାନ୍‌ ଭଦ୍ରି ଭିତ୍ରୁଁ ଇତାକେ ଘିଚିଘିଚି ବାହାର୍‌ କରିଛୁ ।ମୋର୍‌ 
ଦିହେଁ ସୁରି ଲାଗି ଯାଇଥିଲେ । 

[ଆନା ଭିତର୍କେ ଭାରତୀ ପଶି ଆଇଛେ ।] 
ଇନିସ୍ପେକ୍ଟର୍‌ ବାବୁ । ମୋର୍‌ ରାମୁକେ ସେ ଚରଣ ପୋ' ଖିଆ 
ଧରିଆନିଛେ । (ରାମୁକେ ଦେଖିକରି) ରାମୁ... “ରାମୁ'... ! 

(ଚୁପ୍‌ 

ଇ ବୁଆ, ମୋର୍‌ ପୋ କିଛି ନାଇଁକହେବାର୍‌ ଯେ | କାଏହେଲା ? 
ଓହୋ । ତା'ର୍ମାନେ..ଇଟା ତୋର୍‌ ପୁଓ ଆଏ ? 

ହଁ ଗୋ ଆଜ୍ଞା । ହେତାକେ ଇନ୍‌ଢେ କାଁକରି ଆନିଛ ? 


କାଁ କରି ଆନିଛୁ ଯେ ନାଇଁଜାନି ? ତୋର୍‌ ଗେଲ୍ହେଇ ପୋ ନେତାକେ 
ଜଢୈକଲ୍‌ ମାରିଛେ । 


ତମର୍‌ ମୁଡ୍‌ ମାନ୍‌କେ ପୋକ୍‌ ନାଇଁ ଚାବବାର୍‌ ତ ? କାଁ କାଏଁ ବଲି 
ମରୁଛ ଯେ ? ରାମୁ ! ଫେର୍‌ ଢେକଲ ମାର୍ବା ? 

ବନ୍ଦେ ମାତରମ୍‌ ୫୭ 


ପରମ୍‌ଗୁରୁ : 
ମାଲ୍ପାନି : 


ଭାରତୀ 


ପରମଗୁରୁ : 


‘oo 


ଭାରତୀ 


ପରମ୍ଗୁରୁ : 


ଭାରତୀ 
ରାମ 
ଭାରତୀ 


ମାଲ୍ପାନି : 


ଭାରତୀ 


ରାମୁ 
ଭାରତୀ 


ପରମ୍‌ଗୁରୁ : 
ମାଲ୍ପାନି : 


, ଭାରତୀ 


ରାମୁ 
ପରମ୍‌ 


oo 


' ମାଲ୍ପାନି : 


ହଁ, ସେ ମୁଖ୍ୟମନ୍ତ୍ରୀ କେ ଢ୍ୈକଲ୍‌ ମାରିଛେ । 

ଢ଼ୈକଲ୍‌ ନୁହେ ପଖନ । 

ଛୁଛା କଥା | ରାମୁ କା'ଣା ଆଏ ଯେ ମୁଇଁ ଢାନିଛେଁ । ରାମୁ ପରେ 
ଢ୍ରୈକଲ୍‌ ମାର୍ବା | 

ମୁଇଁ ଗଲେ ପହେଲା ନୂ ହେନତା ବଲୁଥିଲି । 

ମୁଇଁ ପଚ୍ରଉଛେୈଁ ।' ମୋର୍‌ ଆଗେ ସେ କେଭେ ଅସତ୍‌ କଥା ନାଇଁ 


କହେ | ଗୁରସ୍‌ ଟା ଗୁରସ୍‌ ଆରୁ ପାନ୍‌ ଟା ପାଏନ ହଇଁଯିବା । ର, 
ଦେଖ୍ବ । 


ହଁ, ହଁ, ପଚରା ଗୋ | କିଏ ନାଇଁ ବଏଲା ! 

ରାମୁ... ରାମୁ... | 

(କୋହୁଛେ) 

ଏ ବେଟା, ସତ୍କଥା ଟା କହିନେ ପୁତା | 

ଇ କହେବା । ମାଏପୋର୍‌ ମାଲ୍ଥଥୋ... 

ହଁ, କହ ପୁତା | ମୁଇଁ ଜାନିଛୈରେ ତୁଇଁନାଇଁ ମାରି ବଲି । ସତ୍କଥାଟା 
କହିନେ... ନାଇଁଡର୍‌ ! 

ଭୋ... ଭୋ... ଭୋକ | 

ଦେମିଯେ, ଖାଏବୁ । ସତ୍କଥାଟା କହିନେ... 

ହଁ, କହ ! କହେଲୈ ନାଇଁ ପିଟୁଁ... 

ଆପଣ ଛୁଛାଟା କେ ହେତାକେ ପଚ୍ରଭଛନ୍‌, ସାର୍‌ | ମୁଇଁ ଜାନିଛୈ: 
ହେଁ ଢେକଲ୍‌ ମାରିଛେ | 

ନାଇଁ ଗୋ ଆଜ୍ଞା | ରାମୁ ହେନ୍ତା କବାର୍‌ କେଭେ ନାଇଁକରେ | କହ 
ପୁତା । ତୁଇଁ ଢ଼େକଲ୍‌ ମାରିଛୁ ? 

(ଚପ୍‌ 

କହରେ... | 

କହ୍‌ ବେ, ମାରିଛେଁ ବଲି । 


Digitized by PPRACHIN, SOA 


୫୮ 


ଭାରତୀ 


ପରମ୍ଗୁରୁ : 


ମାଲ୍ପାନି : 
ପରମ୍‌ଗୁରୁ : 


ଭାରତୀ 


ଭାରତୀ 


ମାଲ୍ପାନି : 


ଭାରତୀ 


ପରମ୍ଗୁରୁ : 


ବନ୍ଦେ ମାତରମ୍‌ 


କହ୍ତ ପୁତା, ଢ଼ୈକଲ୍‌ ମାରିଛୁ ? 
କହେବ୍ୁ କି ନାଇଁବେ ? 

[ରାମୁ ତର୍ହେଁ ମୁଡ୍‌କେ ହଲେଇଁ ନେଇଛେ |] 
କହୁଥିଲି କି ନି ? ଦେଖ୍ଲେ... ! ହେଲା ତ ? 
ଦେଖ୍ଲୁ ? 
ଇଏ ମାଁ, ମୁଇଁ କାହିଁ ଯାଏସିଁ ରେ |! ଇ ବେଡ଼ା'ରଇ ନେତାକେ 
ଢ଼ୈକଲ୍‌ ମାରିଛେ ପରେ ! ରୋମୁ କେ ପିଟିଛେ) କାଁ କରି ମାଏଲୁ ? 
କାଏଥିର୍‌ ଲାଗିରେ ¦ ବାବୁ ! ଇତାକେ ପିଟିପିଟି ମାରିଦିଅ । ଏନ୍ତା 
ପୋ ମୋର୍‌ ଚାହାଁନା ନାଇଁ | ମର୍‌... ତୁଇଁ ମରିଯା । ତୋର୍‌ ଲାଗି 
ମୁଇଁ ଆର୍‌ କେତେ ଦିନିସ୍ତା ହଟ୍ହଟା ହେମିରେ ? 

[ଭାରତୀ ପିଟୁଛେ ! ରାମୁ କାନ୍ଦୁଛେ !] 
ମୁଇଁ ଗଲେ ଆଗୋ ସତ୍‌ ନାଇଁ କରୁଥାଇଁ । ଇ ଲେବୋକେଚନୋ 
ଏନତା କରମ୍ଟେ କର୍ବା ବଲି । କେନ୍‌ଥେଇଁ ହେଲୈ ଭାବିହେବା 
ହୋ... ! 
(କୋହି କାନ୍ଦି କରି) ନାଇଁ ଗୋ ଆଜ୍ଞା । ମୋର୍‌ ମନ୍‌ ନାଇଁ ମାନି 
ପାର୍ବାର୍‌ କେ ! ରାମୁ ହେନତା କବାର୍‌ ଟେ କେଭେଁ ନାଇଁକରିଥିବା । 
ତର୍ହେଁ ହଁ ସିନେ ବଲି ନଉଛେ । ହେତାକେ ଛାଡ଼ିନିଅ ଆଜ୍ଞା । 
ଆଁଠୁ ଗଁଏ୦୍‌ ଫଟେଇଁ ହଇଁ ମାଲୈବାହାଲୌ ଦଉଡ଼ି ଦଉଡ଼ି ଚୋର୍‌ 
ଧର୍ମୁଁ, ଆରୁ ଛାଡ଼ିନେମୁଁ ? ବଂ ବଂ ରେ... | କାହାକେ ଝାରୁ ଧରି 
ଆନିଛୁରେ, ନାକୈ ଗୁରସ୍‌ ପିଆବୁ ! ଇନୁ ହେଁ ଗୁଲ୍ଗୁଲା, ସୁଲ୍ସୁଲା 
କିଛି କାମ୍‌ ନାଇଁ ଦିଏ । ହେଟା ନାଟ୍‌ ପାଲା ଥି କଲୈ ଟଁକା ମାର୍ବେ› 
ଟଁକା | 
ରାମୁ ମୋର୍‌ ଗୁଟେ ବଲିକରି ପୋ ଆଜ୍ଞା ! ଇ ଆଡ଼ୁ ଗନଲେ ଗୁଟେ 
ଆରୁ ସେ ଆଡୁ ଗନଲୈ ଗୁଟେ... | 
ଫଏସଲା ଟା ତ କୋର୍ଟ୍‌ କଚରି ଉପ୍ରର୍‌ କଥା । ଆମେ ହେଥି କାଁ 
କର୍‌ମୁଁ । 


Digitized by PPRACHIN, SOA 


ବନ୍ଦେ ମାତରମ୍‌ ୫୯ 


ମାଲ୍ପାନି : 


'ପରମ୍ଗୁରୁ : 


ମାଲ୍ପାନି : 


ପରମ୍‌ 


ଭାରତୀ 


ମାଲ୍ପାନି : 


ଭାରତୀ 


. 
oo 


ମାଲ୍‌ପାନି : 


କଚ୍ରି କଥା ଆମେ କାଏଁ ଜାନୁ । ଆମର୍‌ କବାର୍‌ ଆମେ କଲୁ । 
ଚୋର୍‌କେ ଧରିଆନଲୁ । ସଜା ପେନ୍‌ଟା ହେବା ସେଟା କଚରି ଢାନେ । 
ଇ ପିଚ୍ଡୋ ଇନ୍ତା କର୍‌ବା ବଲି କି ହେଲୈ ସତ୍‌ କର୍ବା, କହତ । 
ଯୁଗ୍‌ ବଦଲି ଗଲାନରେ ବୁଆ ! କୁକରା ଯଦି ବାରମାସୀ ଅଣ୍ଡା 
ଦେଲା ଆରୁ ଗାଏ ବାରମାସୀ ଗୁରସ୍‌ ଦେଲା ବଏଲୈ ଇ ଟିଆଁ କାଏଁ 
ହେଲା ଯେ ମୁଖ୍ୟମନ୍ତ୍ରୀକେ ଢ଼୍େକଲ୍‌ ମାରି ନାଇଁ ପାରେ ? 
ମୁଖ୍ୟମନ୍ତୀକେ ଢ଼ୈକଲ୍‌ ମାରିନେବାର୍‌ ଟା ଗୁଟେ ଥୁରେଥାରି କଥା 
ନୁହେ ଆଃ । 
ଇଟା ପୃଥିବୀ ଇତିହାସ୍‌ ଥି ଲେଖାହେେବା ! 
ଚୋର୍‌କେ ଧଏଲା ଲୁକ୍‌କର୍‌ ନାଭି... ହଁ... ! 
ଇଟା ଗୁଟେ ପୈଚ୍‌ କରାହଇଛେ ବାବୁ । ମୋର୍‌ ଦୁକାନ୍‌ ଭାଂଗ୍‌ଲେ 
ଢେ ମୁଇଁ ମୁକ୍ଦୂୁମା କଲି । ସେଥିର୍‌ ରିଷେ ଇ ସବୁକଥା... ! ମୁଇଁ 
ଢାନୁଛୈ... 
ହେଁ ସବୁ ଗୀତା ଇନୁ ଗାଏଲୈ କା ହେବା ? 
ଇ ଭାରତ୍‌ କାଁ ସ୍ବାଧିନ ହେଲା ସେ ଆଜ୍ଞା ? ଝନେ ଯଦି ଇନ 
କମେଇଖାଇ ନାଇଁ ପାର୍ଲା ? କା'ର୍‌ ଲାଗି ଇ ସ୍ଟାଧିନତା ? ଜିଇଁମୁ 
ଖାଏମୁଁ, ନିଶାସ୍‌ ଟିକେ ନେମୁଁ ବଏଲୈ ଧୁକା ଟିକେ ନାଇଁ ମିଲ୍ବାର୍‌, 
ଧିକ୍‌ ଯାଉ ଇ ସ୍ବାଧିନତା... 

[ଭାରତୀ ଉପ୍ରୈ ଲାଇଟ୍‌ ୯୦୩୯୧୩୮ଥ6 ହଇଛେ | ମଚା 

ଅଂଧାର୍‌ |] 

D୦ ବନ୍ଦେ ମାତରମ୍‌ 


ଦଶମ ଦୃଶ୍ୟ 


ଠାନ୍‌:-ଛକ୍‌ 
ସମିଆ:- ଅଧ୍ରାଏତ୍‌ 
ଚରିତ୍ର:ଓ ଚରଣ, ମନୁ, ସଲିମ୍‌, ଗାଲ୍ମାଧବ ଆରୁ ଲୋକ୍ଗୁଡ଼ାଦୁ ! 


[ପ୍ରତିମୁ୍୍ଭି ପାଶେ ବସିକରି ସିଗ୍‌୍ରେଟ୍‌ ପିଉଥିଲା ମଏନୁ । 
ପର୍ଦା ପଛାଡ଼ୁ ଗୁଟେ ନୂଆଁ ଘର୍‌ ବନା ହଉଥିବାର୍‌, ମିସ୍ତୀ, 
ଜୁଲି, ରେଢା ମାନ୍‌କର୍‌ ହୋ ହାଲ ଶୁଭୁଛେ | ମଏନୂର୍‌ ସେ 
ଆଡ୍‌କେ ଧ୍ୟାନ ନାଇଁ । ଭିତରୁଁ ଚରଣ ସାଜେଂ ଲୋକମାନେ 
କଥା ହଉଥିବାର୍‌ ଆଞାଡ୍‌ ଶୁଭ୍ଲା 1] 
ଚରଣ ହରେ ଖାଉଛ ପିଉଛ କି ନାଇଁରେ ମର୍ହା ଗୁଡ଼ାକ । ବନେ କରି 
ଟିକେ ବର୍କସ୍‌ କରି କର । 
ଲୋକଟେ : ରାଏତସର୍ତା ଖଟାଲନ ! କେତେ ମଢ୍‌ରି ଦେବ ଯେ ହୋ ନାସ୍ା 
ଟିକେ ଦେମୁଁ ଦେମୁଁ ବଲି ସକାଲ୍‌ ପୁଆଲନ । 
ଚରଣ କେତେ ଭାଷଣ୍‌ ଦେମ୍ୁ୍‌ରେ ! କା'ଣା ମାହାଲିଆ କରୁଛୁ ? ଟଁକା 
ଧଏଲା ବେଲ୍‌କେ ତ ଥୁକ୍‌ ଦେଇଁ ଦେଇଁ ଗନୁଥିବୁ । ଚାଲ୍‌... ଚାଲ୍‌... 
କାମ୍‌ କର୍‌ ଖେଚ୍ଡିଆ ନାଇଁ । ଦେଖ୍ତରେ ଦେଖ୍ତରେ ହେଟା 
କା'ଣାଟେ ଯେ ! ମଦବୁତଲ୍ଟେ କାଁ ରେ ? 
[କାମ୍‌ କରୁନ୍‌ କରୁନ କିଏ ଗୁଟେ ହିଟି ପଡ଼ିଛେ ଦୂଲୁଲ୍‌ କରି । 
କୁଲିରେଢା ମାନେ ହୋହାଲୁ କରି ବମସିଛନ ।] 


ମନୁ ହରେ ଚରଣ, କା ହେଲାରେ ? କାଏଁଥିର୍‌ ଲାଗି ଏଡ୍‌କି ରିଶୁଁ 
ରଡ଼ାଗୁଗା ଶୁଭୁଛେ ? 

ଚରଣ ଭୈତ୍ରୁ) କିଛି ନାଇଁ କିଛି ନାଇଁ |! ସବୁ ଠିକ୍‌ ଚାଲିଛେ | 

ମନୁ : ଆମର୍‌ କାମ୍‌ ଦର୍‌କାର୍‌ । ଆଏଡ୍‌ ରାଏତ୍‌ ଭିତ୍ରୈ ସବୁ ସାଏଲୈ 


ଯେଇଁ | ହରେ ହେ କୁଲିରେଢା ମାନକୁ ଖୁଏଇପିଏଇଁ କରି କବାର୍‌ 
କରା | ନାଇଁ ଖାଏଲୈପିଇଲୈ କବାର୍‌ କେନଥେଇଁ କର୍ବେ ରେ 
ମାଏପୋର୍‌ ମୁରୁଖ୍‌ 

ବନ୍ଦେ ମାତରମ୍‌ ୬୧ 


ମଏନୁ 
ସଲିମ୍‌ 


ମଏନୁ 


ମଏନୁ 


ସଲିମ୍‌ 


[ସଲିମ୍‌ ଦାମିକା ସିଗ୍ରେଟ ପୁଡ଼ିଆଟେ ଧରି କରି ଆଇଛେ ।] 
ଆସ, ଆସ ସଲିମ୍‌ ! ମୁଇଁ ତ ତମକୁ ଟାକିଥିଲି ହୋ ! ପାଏଲ ? 
ହଁ, ଭକ୍ତର୍‌ ଦୁକାନୈ । ପଏସା ଦେଲି ପେ ନାଇଁ ନେଲା | ତମର୍‌ ନାଁ 
ଶୁନିକରି । 

‘ଗୁଡ୍‌... | ଇଟା ଉନ୍ତିର୍‌ ଲକ୍ଷଣ୍‌ ଆଏ | 

[ମଏନୁ ସଲିମ୍‌ ହାତୁ ନେଇକରି ସିଗ୍ରେଟ୍‌ ପିଉଛେ ।] 

ଇ ଚରଣଟା ଆରୁ ନାଇଁ ହଏନ । ଯାହା କହେଲୈ ବି କୁଲି ମାନକୁ 
ପଂଏସାଟେ ନାଇଁ ଛାଡ଼େ । ଆରେ ଚେୟାର୍‌ମେନ୍‌ ର ଦୂକାନ ତିଆରି 
ହଉଛେ ! ଲୋକ୍‌ ନାଇଁ ଖାଏବେ |! ଖାଉନ୍‌ ଯେ ଯାହା ପାର୍ବେ । 
ଆରେ ଚେୟାର୍ମେନର ଦୁକାନ୍‌ ପରେ... 

ଆମର୍‌ ଚରଣ ଟା ସୁଁଫଟେ ତ ଆଜ୍ଞା । ତପର୍‌ଦା ଆରଫାଲୁ ରଡ଼ାଗୁଗା 
ଯହ ଶୁଭ୍‌ଲାଦ କା'ଣା ଗୁଟେ ଅସୁବିଧା ଟେ ହଇଁଗଲାନ ବାଗିର୍‌ 
ଲାଗୁଛେ । 

ଦେଖ, ପାଏନ୍‌ ବାଗିର୍‌ ଟଁକା ଖର୍ଚା ହଉଛେ ! ଆଏଢ୍‌ ରାଏତ୍‌ କେଁ 
କାମ୍‌ ହେଲୈ ଯେଇଁ ଚଲେ । 

କାମ୍‌ ତ ସରିଆ'ଏଲାନ ଆଜ୍ଞା | ଚରଣ କାଁ କରୁଛନ୍‌ ଯେ ମୁଇଁ ଟିକେ 
ଦେଖି ଆଏସିତ । 

ଆରେ ଏ ସଲିମ୍‌ । ଇ ସିଗ୍ରେଟ୍‌ ପିଅ | ଇ ବିଦେଶୀ ସିଗ୍ରେଟ୍‌ 
ଏତ୍‌କି ଟେ, ମୁଇଁ କା'ଣା ଏକଲା ପିଇମି ? 

ସାର୍‌, ଆପଣ- ? 

ଆରେ, ଶାସ୍ତର୍‌ କହିଛେ ପରେ- ବଏଲା- ପ୍ରସାଦ ବାଣ୍ଟିଣ ଖାଇବ ! 
କେନ୍ଠାନେ, କା'ର୍‌ ସାଙ୍ଗେ, କା'ଣା କର୍ମି କା'ଣା ନାଇଁ କରେ ବଲି 
ଧଏଲୌ ହେବା ? ଇ ସବୁର୍ଥି ସାଙଂ ନାଇଁଦେଲୈ ନାଇଁ ବତର୍‌ ଧରେ 
ହୋ । 

ଠିକ୍‌ ଅଛେ, ଗୁଟେ ଦଉନ୍‌ ହେଲୈ ! 

ଏନ୍‌୍ତା କଥାକେ ବୁଝ୍ଲୈ ମତେ ଅଏନ୍‌ ଲାଗ୍ସି । 

୬୨ 


ସଲିମ୍‌ 


ମନୁ 


ବନ୍ଦେ ମାତରମ୍‌ 


[ସଲିମ୍‌ ସିଗ୍ରେଟ୍‌ ପହଟେଇଛେ ।] 
ସେଦିନେ କା'ର୍‌ କଥା କହୁଥିଲ ? 
ଇ କରିମ୍‌ ଟା କେନସି ଖଂଫଡ୍‌କେ ନାଇଁ ଲାଗ୍ଲା | ତିନ୍‌ ତିନ ଥର୍‌ 
ବିଏ ପରୀକ୍ଷା ଦେଇକରି ପଲ୍‌ଟି ମାଏଲା । ଆମର୍‌ ମୁନସିପାଲ୍‌ଟି ଥି 
ହେଁତାକେ ଢୁକେଇଁ ନେଲେ, ବିଚ୍ରା ତରି ଯାଏତା । 
ତମେ କହେବ ମୁଇଁ ନାଇଁ କର୍ମି ? ଇଟା ଧରମ୍‌ ସହେବା | ହେଲା, 
କରିମ୍‌ ଚାକ୍ରି ପାଏଲା | ଅଫିସର୍‌ କରିନେମା ହେତାକେ । 
ଅଫିସର୍‌ କେନଥେଇଁ ହେବା ! ବିଏ ପାଶ୍‌ ନାଇଁ କରି ଯେ । 
ଅଫିସର୍‌ ହେବାର୍‌ ଲାଗି କା ମେମେବିଏ ହୋ ? ତମେ ମୋର୍‌ 
ଏତେ କାମ୍‌ କରୁଛ ଇ ଛିଟିଆ କବାର୍‌ଟେ ମୁଇଁ ନାଇଁ କରିପାରେ | 
କରିମ୍କେ କହ ତିନ୍‌ ତାରିଖ୍‌ ମୋର୍‌ ଚେମୃର୍‌ ନୁଁ ମୋର୍‌ ସାଇ 
ଭେଟ୍‌ ପଡବା । 
ମୋର୍‌ ଲାଇନଥି ତାହ୍ରାକେ ନେବାର୍‌ ଟା ଠିକ୍‌ ନାଇଁ ହଏ ବଲି 


ଭାବଲି । ଦୁହି ଭାଇ ଇନ୍ତା ପ୍ରଫେସନ୍‌ ଥି ରହେ ବାର୍ଟା ମୋର୍‌ ମନ୍‌ 
ଟିକେ ନାଇଁ ବଲା | 


କରିମ୍‌ କଥା ମୁଇଁ ବୃଝ୍ମି । 

ମୋର୍‌ ମୁଡ ବଢେଟେ ବୁଝା ଗଲା | ହଁ, ଆମର୍‌ ନେତା, ମୁଖ୍ୟ ଆଞ୍ଞା 
କାଁ ହେଲାଯେ ଖୁଜୁଥିଲେ ? 

ଆର୍‌ ଦିନାଦୁ ଗଲୈ ଗାଛିଜୟନ୍ତୀ । କେନୁ ଫିତାଫୁତି କାଟବାର୍‌ 
ଥିବା । 

ମୁଇଁ ଦେଖ୍ସି ତ ଟିକେ, ଦୂୁକାନ୍‌ କାମ୍ଟା କେତେ ଧୂର୍‌ ଗଲାଯେ | 


ତମର୍ମାନକର୍‌ ଭର୍ସାଥି ହେଁଟା ଖୁଲୁଛେ ରେ ବାବୁ ।ତମେ ସବୁ 
ହେଁଟା ପାଏଲ ! ଦୂକାନ୍‌ ଟା ତମକୁ ଲାଗ୍ଲା | 


ସବୁ ଦୁକାନ୍‌ ଖାପି ଦିଆଯିବା । ଇ ସହରୈ ଇ ଗୁଟେନ ଦୁକାନ୍‌ 
ଚଲ୍ବା... | 


[ସଲିମ୍‌ ଗଲା ଉତାରୁଁ ମଏନୁ ମୁଲ୍ମୁଲ୍‌ ହଁସୁଛେ |! 

ବନ୍ଦେ ମାତରମ୍‌ ୬୩ 


ମଏନୁ 


ଗାଲ୍ମାଧବ: 


ମଏନୁ 
ଗାଲ୍ମାଧବ: 


ମଏନୁ 


ଗାଲ୍ମାଧବ: 


ମନୁ 


ଗାଲ୍ମାଧବ: 


ମଏନୁ 


ଗାଲ୍ମାଧବ: 


4 


ହାଁ... ହେନ୍ତା ହିଁ ହେବା । ମଏନୁ ଦାସ୍‌ ସେ ରାଏଢର୍‌ ରଢା ହେବା | 
ଉଃ... ଜମ୍‌କି ଯିବା... ଧୁଏଲ୍‌ ଉଡ଼ିଯିବା | 

[କାର୍‌ ଅଟକେଇ କରି ଗାଲ୍ମାଧବ ଆଏଲେ ।] 
ହରେ ମଏନୁ । ଇଟା କା'ଣା ସବୁ କରୁଛୁ ରେ ? ତୁଇଁ ଆରୁ ମତେ 
ରହିିବସି ନାଇଁ ଦେଉ ବାଗିର୍‌ ଲାଗୁଛେ । 
କା'ଣା ହଇଛେ ସଫା ସଫା କହ୍‌ । 
କା'ଣା ନାଇଁ ହଇଁ ଯେ କହ | ଆଝିରର୍‌ ପେପର୍‌ ଦେଖିଛୁ ? କା'ଣା 
କା'ଣା ବାହ୍ରାରିଛେ ପେ ଢାନିଛୁ ? 
ତୁଇଁ ଆରୁ ନାଇଁ ହଉନରେ ଗାଲୁ ।! ହେଁ ହୈସବୁ ଥି ତୂଇଁ କାହିଁ ମୁଡ୍‌ 
ଖେଲଉଛୁ ? ପେପର୍ଥି ଯାହା ଯାହା ବାହାର୍‌ସି, ପାନଦୂକାନେ 
ଚାହାଦୁକାନେ ବସିକରି ବେକାରୀ ମାନକର୍‌ ଟାଇମ୍ପାସ୍‌ ଲାଗି । 
ଆମର୍‌ ଲାଗି ମୁଲ୍‌ହୁଁ ନୁହେରେ | 
ସହର୍ଟା ଯାକର୍‌ ଫୁସୁର୍ଟୁପୁର୍‌ ହଉଛନ୍‌, ଇ ଗାଛିଛକୈ ମନୁ 
ମଦଭାଟି ଖୁଲୁଛେ ବଲି । 
ମୁଇଁ ହେଟା ଢାନୁଛୈେ । ହେଁ ପେପର୍ବାଲେ ତୋ'ର୍‌ ମୁଡ୍‌ ଖରାପ୍‌ 
କରି ସା'ଏଲେନ | ଆମେ ତ ନିଷ୍ଟତ୍ତି କଲାଁ ଯେ ଇ ବଛ୍ରୁଁ ମଦ୍ଠିକା 
ଟା ଫେର୍‌ ମୂଲ୍‌ କର୍ମାଁ ବଲି । ଇଟା ଦହଦହ ସର୍‌୍କାରୀ ନିଷ୍ଠତ୍ତି 
ଆଏ । ଜଗଢିହ୍ରାରି କର୍ମୁଁ ଆମେ | ଶୁଭାରମୃ ଟା ଆମର୍‌ ନୁଁ ହଉ ! 
ଚୋଟ ନୁହେ ପଡ଼େ, ତୁଇଁ ତ ମୈ-ଏଁ-\ କରି ବସ୍ସୁ | ନାଇଁ ଡର୍‌ 
ମୁଇଁ ଅଛୈ । 
ସବୁ କଥା କେ ଏନ୍ତା ଖେଚଡ୍‌ ଭାବଲୈ ନାଇଁ ଚଲେ | ଗାଛିଛକ୍‌ ନୁଁ 
ଚେୟାର୍‌ମେନ୍‌ ମଏନୂ ମଦଦୁକାନ୍‌ କରବା । ସେଟା ଫେର୍‌ ଗାଛିଜୟନ୍ତୀ 
ଦିନ ଓପନିଙ୍ଗ ହ୍ରେବା | 
ଉଦଘାଟକ୍‌ ଫେର୍‌ ତୁଇଁ | ଖୁଦ୍‌ ମୁଖ୍ୟମନ୍ତ୍ରୀ ଗାଲ୍‌ମାଧବ୍‌ ଦାସ୍‌ । 
କେନ୍ତା ବତର୍‌ ଧର୍‌ବା ପେ କହ୍‌ । 
ପେପର୍ବାଲେ ମତେ ଆର୍‌ ରହି ନାଇଁଦିଅନ୍‌ ନ |! 

୬୪ ବନ୍ଦେ ମାତରମ୍‌ 


ମନୁ ତୁଇଁ ଝୁଲ୍ଝୁଲୁଁ ଉଦ୍ଘାଟନ୍‌ କବାର୍‌ ଟା ପଟେଇଁ ନେବୁ ତ । କେନ୍‌ 
ସାମ୍ବାଦିକ କା'ଣା ଲେଖ୍ବା ପେ ମୁଇଁଟିକେ ଦେଖ୍ମି । 

ଗାଲ୍ମାଧବ: ଇ ଢାଗାଟା ଉପ୍ରୈ ସମ୍କିରିର୍‌ ନିଘା । କିଏ କେତେବେଲୈ କୋଟ୍‌ର୍କେ 
ଯିବା ଢେ କାଏଠିକ୍‌ | 

ମଏନୂ ବଂଏଲୈ ଇ ଗାଛି ମୁଖ କେ ଇନୁ ଖସ୍ରେଇଁ ନେମାଁ ! ବନେ ଠାନ୍‌ 
ଟେ ଦେଖିକରି ସେନୁ ଗାଡ଼ିନେମାଁ । ଗାଛି ବାଗିର୍‌ ମାହାପୁରୁଷ୍ଟେ 
କାହିଁ ଇନୁ ଖରାଝାଉ ଖାଉଥିବେ କି ଶୀତ୍କାକ୍ରୈ କେର୍ରଉ ଥିବେ | 
ତାକର୍‌ ବି ତ ଗୁଟେ ପ୍ରେଷ୍ଟିଜ୍‌ ଅଛେ । 

ଗାଲ୍ମାଧବ: ମୋର୍‌ କଥା ତୁଇଁ ବୁଝି ନାଇଁ ପାର୍ବାର୍‌ ରେ ମଏନୁ । 

ମନୁ : ମୁଇଁ ଢାନୁଛୈ । ତୋର୍‌ ମୁଡ଼ୈ ଇହାଦେ ହେଁ ପେପର୍ଭୁତ୍‌ ଆଁପ୍ରୁଛେ | 
ପେପର୍ବାଲ୍‌କୁଁ କେନତା ବକତ୍‌ ବନ୍ଧା ଯାଏସି ପେ, ସେ ମନ୍ତର୍‌ ମୁଇଁ 
ଜାନିଛେଁ । ମୁଠି ମାରିନେମି କି ଖେଲ୍‌ ଖତମ୍‌ । ମୁଇଁ ହେନ୍ତା ଗୁନିଆଁ 
ଆଏ । 

ଗାଲ୍‌ମାଧବ: ସେଆଡ଼େସେ ନିତେଇ ଟା ମତେ ହଗେଇମ୍ଲତେଇ ପକାଲା ନ ! 

ମଏନୁ : ନିତେଇ ଢିଇଁଛେ... ? 

ଗାଲ୍‌ମାଧବ: ହୁଁ, ସେଟା ତ ଆର୍‌ ଗୁଟେ ହେଡେକ୍‌ | 

ମଏନୂ : ଶୁଖା ଡାହ୍ନି । ଲାଠି ଥି ଘିଚିନେଲୈ ପଡ୍‌କି ଯିବା । ସେଟା ଫେର୍‌ 
ତୋ”ର୍‌ ଲାଗି ଗୁଟେ ହେଡେକ୍‌ | କହ ପଡ୍‌କାମା କାଏଁ ? 

ଗାଲ୍ମାଧବ:- ମଏନୁ । ଟିକେ ଆଗ୍ପଛ୍‌ ଦେଖିକରି କାର୍ବାର୍‌ କର୍‌ | ବୂଢ଼ା କାଁ 
ହେଲାଯେ କହି ପଠେଇଛେ ମୁଇଁ ଯାଉଛୈ | ସ୍ଵାଧୀନତା ସଂଗ୍ରାମୀ 
ଡି. 

ମନୁ ବୁଢ଼ା କେ ପଚ୍ରଉଥିଲା ବଲ୍ବୁ | ସମିଆ ଦେଖିକରି ଦୁକାନ୍‌ ଆଡ୍‌କେ 
ବୂଲିଆ'ଏବା, କହେବୁ ! 

[ଦୁହେ ହଁସିଛନ୍‌ । ମଚା ଅଂଧାର୍‌ !] 

ବନ୍ଦେ ମାତରମ୍‌ ୬୫ 


ଏକାଦଶ ଦୃଶ୍ୟ 


ଠାନ୍‌:- ବରାଦ଼କାନ୍‌ 
ସମିଆ:- ସକାଲ୍ବେଲ୍‌ 
ଚରିତର:ଓ ଚରଣ, ଭାରତୀ 


ଭାରତୀ 


ଚରଣ 


ଭାରତୀ 


ଚରଣ 


ଭାରତୀ 


ଚରଣ 


[ଘାଏକର୍‌ ଆଘୋନୁଁ ଦୁକାନେ ଭଂଗାରୁଢା ହଇଛେ । ବିଛି 

ହଇଁ ପଡ଼ିଥିବାର୍‌ ସାମାନ ସବୁ କେ କାନ୍ଦି କାନ୍ଦି ଭାରତୀ 

ଉଡ଼ଉଛେ 1] 
ମୋର୍‌ ଦୁକାନ୍‌ ଯେ ଭାଂଗ୍ଲା ହୋ... ତା'ର୍‌ ହାଡୈ ପୋକ ପଡ୍ବା | 
ଗୁଟେ ଗୁଟେ କରି ଆଙ୍ଗୁଟ୍‌ ଛିଡ୍ବା | ଗରିବ ଲୁକର୍‌ ଖା'ଏଲା ଥାଲିଥି 
ବାଏଲ୍‌ ଝିଟୁଛ୍‌ରେ ବର୍ମସିଏ, ରଗ୍ଡାଖିଏ । କେତେ ଦିନ୍‌ ରେ ଇ 
ଉତ୍ପାତ୍‌, କେତେଦିନ୍‌ । ବତର୍କିରି ର୍‌ ଭୋଗ୍‌ ଘାଏ ଆଏ ରେ 
ଗାଡ୍ଶୁଏ | ଚାର୍ମେନ୍‌ ହଇଛ...ଗରିବ୍‌ ଲୁକକର୍‌ ଟଁଟି ଚିପିକରି ମହଲ୍‌ 
ବନଭଉଛ | ଗରିବର୍‌ ନିଶାସ୍‌ ତମ୍କୁ ରଟୋ ରଟୋ ପଡ୍ବା । ରୁଘା 
ହଇଁ ମର୍ବ.. | 

[ମୁନାଟେ ଧରିକରି ଚରଣ ଆଇଛେ |] 
ଇଏ ବୁଆ ! କାହାକେ ସପୁଛୁ ଇଟା ପାଏନ୍‌ ପି ପି ? 

[ଜିନିଷ୍‌ ପତର୍‌ ଉଁଡ଼େଇ ଲାଗିଛେ କି ଭାରତୀ ରାଗ୍‌ ହଇଛେ ¦] 
ଥାଇଦେ ଥାଇଦେ ତୋ'ର୍‌ ଭଲ୍ଲୁକୀ ! ତମର୍‌ ମାନକର୍‌ ସେକେଇଁ 
ହେବାର୍ଟା ମୁଇଁ ଢାନିଛୈ... 
କେଡ଼େ ସୁନ୍ଦର୍‌ ଦୂକାନ୍‌ | ଘାଏକେ କାଁ କା'ଣା ହଇଁଗଲା | ଛିନ୍ଛତର୍‌ ! 
ତତେ କେତେକରି ବୁଝାଲି । ବଡ୍‌ ଲୁକ୍‌କର୍‌ ସାଗଂ ଶିଙ୍ଗ ନାଇଁ 
ଲଡ଼ାରେ ବି । ତୁଇଁ ମାନଲୁ କାଁ ? ହେତାକର୍‌ ନୁଁ ତୂଇଁ ଢିତିପାର୍ବୁ ? 
କାଏଥିର୍‌ ଲାଗି ଆଇଛ ? ଦୁକାନଟା ଭାଇିଂକରି ତମର୍‌ ମନ୍‌ ବୋଧ୍‌ 
ନାଇଁ ହେଲା ? 
ତୁଇଁ ତ ମତେ ସବୁବେଲୈ ବିର୍ଝିଲୁ । ଭଲ୍୍‌କେ କହେଲୈ ଅସାର୍‌ 
ବୁଝ୍ଲୁ | କେରୁଁ କହୁଥିଲି ତତେ, ମୋର୍‌ କଥା ମାନଲୁ ? 


Digitized by PPRACHIN, SOA 


୬୬ 


ଭାରତୀ 


ଚରଣ 


ଭାରତୀ 


ଚରଣ 


ଭାରତୀ 


ଚରଣ 


ଭାରତୀ 


ଚରଣ 


ଭାରତୀ 


ବନ୍ଦେ ମାତରମ୍‌ 


ଚୁରର୍‌ ଘରୌ ସବୁବେଲୈ ଉକିଆ ନାଇଁ ଥାଏରେ... | ଦିନେ ନାଇଁ 
ଦିନେ ଅଂଧାର୍‌ ଘୁଟ୍ବା | ସେଦିନ ଜାନ୍‌ବ, ଅନ୍ଧାର୍‌ ଟା କାଣା ଆଏ 
ଯେ | କେତେ ଡର୍ତରାନି ପେ... ! 

ଭାରତୀ, ତୁଇଁ ତ ଅଛୁ ଦୁଇ ଆଙ୍ଗୁଲ୍‌ | ଇ ବାର୍‌ ଅଂଗ୍ଲିଆ କଥାମାନେ 
ତୋଂର୍‌ ମୁଡ୍‌କେ କେନ୍‌ଆଡୁଁ ଢୁକୂଛେ ? 

ତମର୍‌ ମୁଡ୍‌ ଥିଲୈ ତ ଢୁକ୍ତା । ପରର୍‌ ଘର୍‌ ଭାଂଗ୍ବାର୍ଥି, ପର୍ହର୍‌ 
ଜିନିଷ୍‌ ଚୁରାବାର୍‌ ଥି ଜୀବନଟା ତ ସାରିନେଲନ । ଆରୁ କା'ଣା ଟା 
ବାକି ଅଛେ ପେ... | 


ଏ ଭାରତୀ, ଶୁନତ |! ଆମର୍‌ ଚେୟାର୍ମେନ୍‌ ବାବୁ ହେନତା ଖରାପ୍‌ 
ଲୋକ ନୂହ୍ନେ ସେ । ମତୁଆଲ୍‌ ହେଲେ ଯେ କା'ଣା ଟେ ହଇଁଗଲା । 
ପର୍ହର୍‌ ଦୁଃଖ୍‌ ଦେଖ୍ଲୈତାକର୍‌ ଆଁଖିର୍‌ ପାଏନ୍‌ରକତ୍‌ ହଇଁକରି 
ଅପ୍‌... ଅପ୍‌... ଥିପ୍ସି | ତୁଇଁ ହେଲୈ କହତ, ଦୁକାନ୍‌ ଭାଂଗ୍ବାର୍‌ 
ଆଘୋନୂୁ ତତେ କମ୍‌ତି ବୁଝେଇଛନ୍‌ ? 

ସଁସାରୈ ଯେତେବେଲୈ ଅନିଏ ଅଧରମ୍‌ ଚାପି ଯାଏସି, ଏନ୍ତା ତେର 
ମୁଡ଼ିଆ ଜକ୍‌ ମାନେ ଜନମ୍‌ ହେସନ୍‌ | ତମର୍‌ ହେଁ ଚାର୍ମେନ୍‌ ହଉଛ୍େ 
ସେଥିର୍‌ ଭିତରୁ ଗୁଟେ | 

ତୁଇଁ ତ ପାଠ୍ଶାଠ୍‌ କିଛି ନାଇଁ ପଢ଼ି, ଏତେ କଥା କେନ୍ଥେଇଁ ଜାନଲୁ ? 
ହଁ, ଇଟା ତୋର୍‌ ତେଲର୍‌ କରାମତି ହଇଥିବା । 

ହଁ, ସେ ତେଲର୍‌ ବି ବାସ୍ନା ଅଛେ | ଆରୁ ସେ ବାସ୍ନା ହଉଛେ 
ସତ୍‌ ଧରମ୍‌ ଆରୁ ନିଏ ର୍‌ ବାସନା । 

ଇ ଚିକ୍ନିଆ କୃଥା ଥି ଜାଁ କର୍ବୁ ରେ ଭାରତୀ ? ସତ, ଧରମ୍‌ ଥି 
କା'ର୍‌ ପେଟ୍‌ ପୁରିଛେ କି ପୂର୍ବା ? 

ପର୍ବତ୍‌ ଉପରେ ଜଲୁଥିଲୈ ଭି ସତ୍‌ ଟା ସବୁବେଲୈ ସଂସାର୍କେ 
ଉକିଆ ଦେସି, ଉତ଼ୁର୍‌ କର୍ସିରେ ବେଡ଼ା | ନାଇଁ ଜାନିବଏଲୈ ଢାନ୍‌ ! 
ନାଇଁ ଶୁନି ବଏଲୈ ଶୁନ୍‌ । ପେତେ ଧୁକା ଗର୍‌ଡି ହେଲୈ ଗଲେ 
ଜଲ୍ଲା ଦୀପ୍କେ ଟିକେ ହଲାବା ସିନେ, ଲିଭେଇ ନାଇଁ ପାରେ ଗା ! 

ବନ୍ଦେ ମାତରମ୍‌ ୬୭ 


ଚରଣ 


ଭାରତୀ 


ଚରଣ 


ଭାରତୀ 


ଚରଣ 


ଭାରତୀ 


ଚରଣ 


ଇଟା କେନ ସିରି'୨ଲ୍‌ର କଥା କହୁଛୁରେ ଭାରତୀ, ମୁଇଁ ତ କିଛି ବୁଝି 
ନାଇଁ ପାର୍ବାର୍‌ । 
ନାଇଁ ପାରୁ ବି । ଘୁଁଷ୍ରୀ ଗଂଗା ନୂ ବୁଡ଼ ଦେଇକରି ଆଏଲୈ ଗଲେ 
ଗାଏ ନାଇଁ ହଇପାରେ ¦ ପାପର୍‌ ବିଷ୍ଟା ତ ତମର୍‌ ଛିର୍‌ କେ ଛିର୍‌ 
ଭେଦି ଗଲାନ, ହେଥୁଁ ତମେ ମୁକ୍ଲିବ କେନଥେଇଁ କରି । 
ଛାଡ୍‌ ଛାଡ୍‌ ହେସବୁ ଫାଲ୍‌ତୁ କଥା | ମୁଇଁ ଆଇଥିଲି ତତେ ବୁଝାବାର୍‌ 
ଲାଗି | ଚେୟାର୍ମେନ୍‌ କହିଛନ୍‌ ବସ୍ଟେସନ୍‌ ତରୈ ତୋ'ର୍‌ ଲାଗି 
ଦୁକାନ୍‌ଟେ କରିନେବେ ! ତୂଇଁ ଆଘୋ ଅର୍ଡି ଟେ କର୍‌ । କେତେଦିନ 
ଆରୁ ଗୁଲ୍ଗୁଲା ହଉଥିବୁ । 
ଭାଗ୍‌ ଇନୁ କହୁଛ । ମୁଇଁ ତମର୍‌ ଚାର୍‌ମେନର୍‌ ପଲଷ୍ଲା କୃକୂର୍‌ 
ନୁହେ | ଭାତ୍‌ ମୁଠାକର୍‌ ଲାଗି ଖୁସାମତ୍‌ କରିଯିମି । ଲାଏଜ୍‌ ନାଇଁ 
ଲାଗଲା, ଅଧ୍ରାତି ଗୁଟେ ରାଆତ଼ି ମାଏଝିର୍‌ ଘର୍‌ ଭାଳିଂ ଯିବାର୍କେ ? 
ଗୁଟେ ଗୁଟେ ବାପର୍‌ ଛୁଆ ଅ ବଏଲୌୈ ଦିନର୍‌ ବେଲୈ କରିକରି 
ଦେଖେଇଁ ନେଇଥିତ |! ଆରୁ ଇ ଅଂଧାରୈ ଲୁକିଲୁକି, ଚୁରି ପିଂଧ୍ଲା 
ମାଏଝି ବାଗିର୍‌, ଛି... | 
ଯାହା ତ ହେବାର୍‌ ହଇଁଗଲାନ ରେ ମାଁ, ଗଲାକଥା କେ ପସ୍ତାଲୈ 
କା'ଣା ହେବା ? ବୁହିଁଗଲା ନଂଏଦ, କହିନେଲା କଥା ଆରୁ କରିନେଲା 
କରମ୍‌ ନାଇଁଫିରେ । ଫରମ୍‌ ଟା ନେ'ତ ମୋର୍‌ କଥାକେ ବୁଝ୍‌ ଆରୁ 
ଟିପ୍ଚିହଵାଟେ ଦେଇଁନେ । ତରି ଯିବୁ... ଗୋ... ମୋର୍‌ ମାଁ... 
[ଚରଣର୍‌ ହାତର୍‌ ଫରମ୍‌ କେ କୂଟକୁଟି କରି ଚିରିକରି ତା'ର୍‌ 
ମୁହୁଁକେ ଫିକି ନେଇଛେ ଭାରତୀ ।] 
ଦୃକାନଟା ଭାର୍ଗିନେଲୈ ଇ ଦବିପିବା ବଲୁଥିଲ ! ଇ ଗରିବ୍‌ ଲୋକମାନେ 
ଦୁଇବେଲ୍‌ ଖାଏବାର୍‌କେ ନାଇଁ ପାଏଲୈ ବି ମରିନାଇଁ ଯା'ନ୍‌ ରେ 
ଚଠାମାନେ । ହେଁ, ଭୋକର୍‌ ଜଲନ୍‌ ଭିତରୁଁ ଲଢ୍ବାର୍‌ ବଫୁ ପାଏସନ୍‌, 
ତାକତ୍‌ ପାଏସନ୍‌ | 
ତୁଇଁ ଇଟା କଲୁ ଆରୁ କରୁଛୁ-- 

D୮ 


ଭାରତୀ 


ଠାନ୍‌:- ଥାନା 
ରୀଏତ୍‌ 


ସମିଆ:- 


ବନ୍ଦେ ମାତରମ୍‌ 


) ଇନୁ ଯିବୁ କି ଦେଖ୍ବୁ ରେ କୁହାକର୍ଡି । ଦେମି ପନ୍ଖି ଥି 


ଅଲ 


oo 


ତ୍ର 
ପ 


ଵା 


[ପନଖି ଧରି କରି ଭାରତୀ କୂଦାଲା କି ବରଣ ତଡେଗି ତୁଗା 
କରି ପଲାଲା । ମଚା ଅଂଧାର୍‌ !] 


ଦ୍ବାଦଶ ଦୃଶ୍ୟ 


ଚରିତ: ପରମ୍ଗୁରୁ, ନିତେଇ ଆରୁ ଗାଲ୍ମାଧବ ! 


[ରାତିର୍‌ ବାରବଢେ ! ଗାଲ୍ମାଧବ କେ ଟାକି ଚାକି 
ରାଗ୍ହଇଁକରି ନିତେଇ କହୁଛନ ...] 
ତମେ କହି ପଠେଇଥିଲ ? 
ହମ କାକା । 
ବଏଲୈ ? ଏତ୍କି ରାତି ଆଏବା ଯେ ଆମେ ଟାକିଥିମୁଁ 
ଅଧରାତି ଆଏବାର୍‌ ଟା ଗାଲ୍ମାଧବ୍‌ ଆଞ୍ଞାକର୍‌ ଗୁଟେ ବଏସ୍‌ରା 
ହଇଁଗଲାନ ! - 
ବଏସ୍‌ରା ନୂହେ ବେମାରି ବଲ । ନେତା ମନ୍ତୀ ହଇଁକରି ଯଦି ସମିଆ 
ଅସମିଆ ନାଇଁ ଜାନବ, ନିଅମ୍‌ କାନୁନ ନାଇଁ ଗିଖ୍ବ, ଲୁକେ ତୁମର୍‌ 
ନୁ କା'ଣା ଶିଖ୍ବେ | 
ଗାଲ୍ମାଧବ ଟିକକର୍‌ ଅଲ୍ଗା ରକମର୍‌ ମୁନୁଷ୍ଟେ ଆଏ ! ରାଜ୍ନୀତି 
ଟା ତାର୍‌ ଲାଗି ଗୁଟେ ଖେଲ୍‌ ଆଏ । 
କେତେ ଦହସତ୍‌ ହଇଁକରି ଆମୈ ଇ ଦେଶର୍‌ ଲାଗି ସ୍ଵାଧୀନତା 
ଆନିଥିଲୁ। ଗୁରା ପୁଲିସର୍‌ ସେ ଲାଠିମାଡ୍‌ କଥା ଶୋର୍‌ କଲୌ ଇହାଦେ 
ବି ଦିହର୍‌ ରୁଆଁ ଟାଁକରି ଉଠ୍ସି । ଏତେ କଷ୍ଚେ ଯେନ ସ୍ଵାଧୀନତାଟାୀ 

ବନ୍ଦେ ମାତରମ୍‌ ୬୯ 


ପରମଗ୍ୁରୁ : 


ନିତେଇ 


ପରମଗୁରୁ : 


ନିତେଇ 


ପରମ୍ଗୁରୁ : 


ନିତେଇ 


ପରମ୍ଗୁରୁ : 


ଆନଲୁଁ, ହେଟା କେ ପାଶ୍ରି ନଉଛେ ଗାଲ୍ମାଧବ ! ମାହାତା ଗାଛି 
ଇହ୍ାଦେ ଥିଲୈ, ତାହାକୁ ମୁହୁଁ ଦେଖେଇ ପାରିଥିତା ? 

ଦୁସ୍ରା ଲୁକ୍କୁ ଲୁଟବାର୍ଟା ଯା'ର୍‌ ଅଭ୍ୟାସ୍‌, ପର୍ହର୍‌ ଟଁଟି ମାଡ଼ିକରି 
ନିଜର୍‌ ପେଟ୍‌ ଭର୍ବାର୍‌ ଟା ଯା'ର୍‌ ସଭାବ୍‌, ତାର୍‌ ନୁ ଆର୍‌ ଅଏତକା 
କା'ଣା ଆଶା କରାଯିବା ? 

ମାହାତ୍ରା ଗାନିର୍‌ ସପନର୍‌ 'ରାମ୍ରାଜ୍ୟ' କେ ଇମାନେ ଉଧେଇ ନାଇଁ 
ଦେଲେ | ତାକର୍‌ ସପନ୍‌ ଅଧାଥଥି ରହିଗଲା । କେତେକେତେ ସଂଗ୍ରାମୀ 
ଜୀବନ୍‌କେ ଭଂଢେଇ କରି ଯୋନ୍‌ ସ୍ଵାଧୀନତା ମିଲ୍ଲା, ସେଟା କେ 
ଇମାନେ ବାଆରି ନାଇଁ ଜାନଲେ | 


ଇ ଦେଶର୍‌ ଲୁକେ କା'ଣା ପାଏଲେ ? ସତ୍‌ କହେଲୈ ଦେଶ୍‌ଟା 
ସ୍ବାଧୀନ୍‌ ହେଲା । ହେଲୈ ଇ ଦେଶର୍‌ ଲୁକେ ? ପେନ୍‌ ରାଆଁଡ଼ିର୍‌ ସେ 
ଦୁଃଖ୍‌ । 

[ନିତେଇରାମ୍‌ କର୍‌ କଥା ଟିକେ ଉଢନ୍‌ ଧଏଲା |] 
ଆଝିର୍‌ ଇ ଦେଶର୍‌ ଲୁକେ ସ୍ବାଧୀନତା ପାଇଛୁ ବଲି ଉସତ୍‌ ହଉଛନ । 
ଧଣ୍ଡି ଉଡ଼ଉଛନ୍‌, ବୁହିଆ ଖାଉଛନ୍‌ । ରେ ରେ ରକତପିଆ ନେତା 
ମନ୍ତ ହୁଡ଼ାର୍‌ ଦଲ୍‌ । ପେ, ନିଜର୍‌ ଦିହର୍‌ ରକତ ପାଏନ କରି କରି 
ତମର୍‌ ମାନକର୍‌ ଲାଗି ସ୍ଵାଧୀନତା ଆନଲା, ତାହାକେ ତମେ ପାଶରି 
ନେଲ ? ମାହାତା ଗାଛିର୍‌ ଆଦର୍ଶ ସବୁକେ ପୁଡ଼େଇଁ ଖାଇଁନେଲ ? 
ଇନୁ ସବୁ ଅସମୃବ ସମୃବ୍‌ ହେସି । ଯେନୁଁ ସ୍ଵାର୍ଥର୍‌ ନାଁ ଦିନରାଏତ୍‌ 
ଅର୍ଖଡ୍‌ ଜଲ୍ସି, ଯେନୁ ଟାଉଟର୍‌ ଡକାୟତ୍‌ ଦେଶ୍ଭକ୍ତ ନେତା ସାଜିଛନ, 
ସେନୁ ସ୍ଟାଧୀନତାର୍‌ କଥା କିଏ ପଚ୍ରଉଛେ ? ସେଟା ବୁଝ୍ବା କିଏ ? 
ନିଶାସ୍‌ ଛାଡ଼ିକରି) ହଁ | ଇ ବଛର୍ଦୁ ଭିତରେ ସବୁ ଉଲ୍ଟିପୁଲ୍ଟି 
ଗଲାନ । କାଁ ସପନ୍‌ ଦେଖିଥିଲେ ମାହାତ୍ସା ଗାନ୍ଧି ଆରୁ କା'ଣା 
ପାଏଲେ ? 
ଚୁରର୍‌ ମାଁ ଗୁନ୍‌ ସୁମ୍ରି କରି କାଂଦବା ସିନେ, କାର୍‌ ନୁ କହେବା ? 
ରଖ୍ଲା ଲୋକ୍‌ ଗିଲି ବସ୍ଲୈ ଦେଶ୍ଟା ଆଁଠେ ପାନି ଟପୋ କଲା 
ବ୍ରତ୍ରିଯିବା କାଁଏନ । 

୭୦ 


ନିତେଇ 


ପରମ୍ଗୁରୁ : 


ନିତେଇ 
ପରମ୍ଗୁରୁ : 


ଗାଲ୍‌ମାଧବ: 
ନିତେଇ 
ଗାଲ୍ମାଧବ: 
ନିତେଇ 


ଗାଲ୍ମାଧବ୍‌: 


ନିତେଇ 


ଗାଲ୍ମାଧବ: 


ନିତେଇ 


ଗାଲ୍‌ମାଧବ୍‌: 


ବନ୍ଦେ ମାତରମ୍‌ 


ଗାଲ୍ମାଧବ ଏତକି ବେଲ୍‌ ଯାଏକ୍‌ ନାଇଁ ଆଏଲା ପେ । ଖବର୍‌ 
ଦେଇଥିଲ ତ ? ତମେ ଯାଇଥିଲ କି କା'ର୍‌ ହାତେ କହି ପଠେଇଥିଲ ? 
ମାଲ୍ପାନି ଯାଇଥିଲା । ସେ ନିଶ୍ଚେ କହିଥିବା । ଅଧ୍ରତିଆ ବେପାର୍‌ 
କର୍ବାର୍‌ ଟା ଗାଲ୍ମାଧବ ବାବୁର୍‌ ଗୁଟେ ଅଭ୍ୟାସ୍‌ ଆଏ । 
[ମଟର୍‌ ହରନ୍‌ ବାଢଜିଛେ !] 
ଆଏଲାନ ବାଗିର୍‌ ଲାଗୁଛେ । 
ହଁ । 
[ଗାଲ୍ମାଧବ୍‌ ଭିତର୍କେ ଆଏଲା କି ସେଲ୍ୟୁଟ୍‌ ମାରିକରି 
ପରମ୍ବଗୁରୁ ସେନୁ ଭଟାଢେ ଯାଇଛେ ¦] 
ମତେ ଡଖେଇ ପଠେଇଥିଲ ? 
ହଁ, ତମର୍‌ ସାଢେ ଗୁଟେ ଜରୁରୀ କଥାବାର୍ତ୍ତା ଟେ ଅଛେ | ବସ । 
କହୁନ । 
ଦୁଇଟା କାମ୍‌ ଲାଗି ମୁଇଁ ଖବର୍‌ ପଠେଇଥିଲି । 
କିଛି କଥା ନାଇଁ । କହୁନ... 
ପେପର୍ଥୁଁ ପଢ୍ଲି ଯେ ତମେ ପରେ ଇ ରାଏଜଢେ ମଦପାଏନ୍‌ ଫେର୍‌ 
ଚଲଉଛ ? ଇଟା କା'ଣା ସତ୍‌ ଆଏ ? ଗୁଟେ ସଂଗଠକର୍‌ ଛୁଆ 
ହଇକରି ତମେ... ` 
ଯୁଗ୍‌ ବଦ୍ଲି ଗଲାନ | ଏତ୍କି ବଛର୍‌ ଭିତ୍ରୈ ଆମେ ବାଉଁଶେ ଉପର୍କେ 
ଉଠ୍ଲୁନ । ଇଟା ହଉଛେ କମ୍ପ୍ୟୁଟର୍‌ ଯୁଗ୍‌ । ଅରଟ୍‌ କି ଶଗଡ୍‌ କେ 
ଆବ୍ରି ବସ୍ଲୈ ଆମେ ପଛୈ ପଡ଼ିଯିମାଁ । କେତ୍ନିକେତେ ପଛୈ... | 
ବିକାଶ୍‌ ନାଁ ଥି ନିଜର୍‌ ମାଁ ବାପ୍ଢେ ପାଶ୍ରି ନେବ ? ମାହାତ଼ା ଗାଛି 


ମରି ଯାଇଛନ୍‌, ଫାବି ଯାଇଛନ୍‌ | ଜିଇଁଥିଲୈ କେତେ ବାଧିଥିତା 
ତାହାକୁ । ' 


ଆମ୍କୁ ଦୁସ୍ରା ଦେଶ୍‌ ମାନକର୍‌ ସାଇ ତାଲ୍‌ ଦେଇକରି ଚାଲ୍ବାକେ 
ପଡ୍‌ବା | ବିଜ୍ଞାନ୍‌ କେ ନାଇଁ ଧଏଲୈ ଆମେ ହାରିଯିମୁଁ । 

ବନ୍ଦେ ମାତରମ୍‌ ୭୧ 


ନିତେଇ 


ଗାଲ୍ମାଧବ୍‌: 


ନିତେଇ 


ଗାଲ୍ମାଧବ: 


ନିତେଇ 


ଗାଲ୍ମାଧବ୍‌: 


ନିତେଇ 


ଗାଲ୍ମାଧବ: 


ନିତେଇ 


ନିଶା ନିବାରଣ୍‌ ଲାଗି ଆମେ ଜୀବନ୍‌ ଯାକର୍‌ ଲଢ଼ିଛୁ । ମଦଦୂକାନ 
ଆଗୈ ପିକେଟିଙ୍ଗ କରିଛୁ । କେତେ ମାର୍‌ ଖାଇଛୁଁ । ମାହାତ୍ରା ଗାଛିର୍‌ 
ସପନ୍‌ ଥିଲା, ଗୁଟେ ନିଶାମୁକ୍ତ ଭାରତ୍‌ । ହ୍ରେଲୈ ତମେମାନେ ତାକର୍‌ 
ସପନ୍‌ କେ ମାଟି ମିଶେଇନେଲ । 


ଆମେ ବୁଝୁଛୁ । ହେଲୈ କାଁ କର୍‌ମୁଁ ସମିଆ ବଦଲି ଯାଇଛେ । 
ପାହେ ଆଗ୍କେ ଯିବାର୍‌ ଲାଗିଁ ଟଁକା ଦର୍କାର୍‌ | ଇ ଦେଶର୍‌ କମାନିର୍‌ 
୯୫ ଭାଗ୍‌ ସର୍କାରୀ ଚାକ୍ରିଆକର୍‌ ଦର୍ମ୍ା ଥି ଯାଉଛେ ! ବାକି 
ପାୀଁଚ୍‌ ଭାଗ୍‌ ଥି କା'ଣାଟେ କରିହେବା ? 

ତାହାବଲି କରି ପୁଜ୍ୟପୁଜାର୍‌ ବ୍ୟତିକ୍ରମ୍‌ କର୍‌ବ ? ବାପର୍‌ ମୁଡ଼ୈ 
ପିସାବ କର୍‌ବ ? 

ଦେଶ୍କେ ଆଗ୍‌କେ ନେବାର୍‌ ଖେଇ ଗୁଟେ ବାଟ୍‌ ହଉଛେ ଆବକାରୀ 
ଜିନିଷର୍‌ ପ୍ରଚାର୍‌ ପ୍ରସାର୍‌ । ଉନ୍ନତି ଲାଗି ତ ଟଁକା ଦର୍କାର୍‌ । ଆରୁ 
ସେ ଟିକା ଆଏବା ଆବକାରୀ ସାମାନ୍‌ ଥୁଁ । ଆପଣ୍‌ କା'ଣା ଇ ଦେଶ୍‌ 
ଆଗ୍କେ ଯାଉ ବଲି ନାଇଁ ଚାହେଁବାର୍‌ ? 

ତମେ କେନ୍‌ଥେଇଁ ଜାନବ ମୋର୍‌ ଦେଶ୍କେ ମୁଇଁ କେତେ ଭଲ୍‌ ପାଏସିଁ 
ଯେ | ତା'ର ଦୁଃଖସୁଖ୍‌ ସାଂଗେ କେତେ ରାଏତ୍‌ କେନ୍‌ଥେଇଁ କଟିଛେ ! 
ଅହିଂସା ଦେଶ୍କେ ସ୍ବାଧୀନ୍‌ କରିପାରେ । ହେଲୈ ଅହିଂସାର ବାଟେ 
ଦେଶ୍ଢେ ଶାସନ୍‌ କରାଯାଇ ନାଇଁପାରେ | ଇ ଯୁଗ୍‌ ହଉଛେ ଆଧୁନିକ୍‌ 
ଯୁଗ... ପରମାଣୁ ବମାର୍‌ ଯୁଗ୍‌ ! ଇନୁଁ ଅହିଂସା ଫହିଂସା ନାଇଁ ଚଲେ ! 
ତମେମାନେ ଇ ଦେଶ୍କେ ...ମାହାତା ଗାଛିକେ ଅସନ୍ଭାନ୍‌ କରୁଛ । 
ଶେଷ୍କେ ମାହାତା ଗାଛିର୍‌ ପ୍ରତିମୁ୍୍ି ଆଗାଡ଼ୈ ମଦଦୁକାନ୍‌ଟେ ଖୁଲ୍‌ବାର୍‌ 
ଲାଗି ପାର୍ମିଶନ୍‌ ଦେଇନେଲ ? ବଂ'ବ' ରେ... ସର୍ଗେ ଆଇକରି 
ମାହାତ୍ରା ଖାଛି ତମ୍‌କୁ ଆଶିର୍ବାଦ କର୍‌ବେ ।ଛି - ଛି - ଛି ¬ ଛି... 

ମୋର୍‌ ଠାନୈ ଆପଣ୍‌ ଥିଲୈ ଢାନ୍ତେ | 

ଇ ବୁଢା ଯୁଡ଼ାହାତ୍‌ ହଇଁ ବିନ୍ତି କରୁଛେ, ମଦ୍ଦୁକାନ୍‌ ଟା ଖସ୍ରେଇଁ 
ନିଅ ହେ ଠାନୁଁ । ନାଇଁ ହେଲୈ ମାହାତା ଗାଛିର୍‌ ମୁଖିକେ ହେ ଛକ 
ଦୁସ୍ରା ଠାନ୍ଳେ ଉଠେଇଁ ନିଅ ! 

୭୨ 


ଗାଲ୍ମାଧବ: 


ନିତେଇ 


ଗାଲ୍‌ମାଧବ୍‌: 


ନିତେଇ 


ଗାଲ୍‌ମାଧବ: 


ନିତେଇ 


ଗାଲ୍ମାଧବ: 


ନିତେଇ 


ଗାଲ୍ମାଧବ: 


ନିତେଇ 


ଗାଲ୍ମାଧବ: 


ନିତେଇ 


ଗାଲ୍ମାଧବ: 


ନିତେଇ 


ଗାଲ୍ମାଧବ: 


ନିତେଇ 


ବନ୍ଦେ ମାତରମ୍‌ 


ଆପଣ୍କର୍‌ ଉପଦେଶ୍‌ ମୁଇଁ ନିଶ୍ଚେ ପାଲନ୍‌ କର୍ମି । ମାହାତ୍ସା ଗାଛିର୍‌ 
ପ୍ରତିମୁତ୍ତିକେ ଭଲ୍‌ ଛକ୍‌ ଜାଗାଟେ ଦେଖିକରି ସେନ୍‌କେ ଖସ୍‌ରେଇଁ 
ନେମାଁ । 

କୀ ବଏଲ ? 

ହଁ, ଆରୁ କା'ଣା କହେବେ ଭାଏଲ୍‌ ? 

ପେନ୍‌ ପିଲାକେ ତମର୍‌ ଲୋକମାନେ ପୁଲିସ୍‌ ହାତୈ ବନ୍ଧାଲେ ସେ 
କା'ଣା ସର୍ଥେ ଦୁଷୀ ଆଏ ? ସେ ଢ଼ୈକଲ୍‌ ମାରିଥିଲା ? 

ପୁଲିସ୍‌ ରିପୋର୍ଟ୍‌ ତ ସେଟା କହୁଛେ... 

ଆଇଦିଅ ହୋ ତମର୍‌ ପୁଲିସ୍‌ ରିପୋର୍ଟ୍‌ । ତମେ କାଁ ବଲୁଛ ? ହେଁ 
ପିଲା ଢ଼େକଲ୍‌ ମାରିଛେ ବାଗିର୍‌ ତମ୍କୁ ଲାଗୁଛେ କାଁ ? 

ନାଇଁ, ମତେ ତ ହେନ୍ତା ନାଇଁ ଲାଗ୍ବାର୍‌ ପେ... 

ତ, ତାହାୀକେ ହାଜତ୍‌ ଥି କାହିର୍‌ ଲାଗି ଭରିଛ ? 

ଠିକ ଅଛେ | ମୁଇଁ ହେତାକେ ଛାଡ଼ିନେମି । 

ଇହାଦେ ବି ସମିଆ ଅଛେ । କିଛି ଭଲ୍କାମ୍‌ କର୍ବାର୍‌ ଲାଗି ଚେଷ୍ୟା 
କର | ପିତୃପୁରୁଷର୍‌ ନାଁ ରଖ । ବାପ୍ଅଢା ସର୍ଗ ଥାଇକରି ଉସତ୍‌ 
ହେବେ । 

ଦେଖୁନ, ଯଦି କିଛି ଜରୁରୀ କାମ୍‌ ଥିବା, ମତେ ଡଖାବେ । ସମିଆଟା 
ମୋର୍‌ ଲାଗି ବହୁତ୍‌ ମୁଲ୍ୟବାନ | 

ଇ ସବୁ କା'ଣା ଜରୁରୀ ନୁହେ ? 

ଗୁଟେ ମୁଖ୍ଯମନ୍ତ୍ୀକେ ଡାଖିକରି ବୁଢ଼ାବୁଢ଼ୀ ଯୁ'ଡ଼େ ଥିଲେ' ବଲି 
କଥେନ୍‌ କହେବାର୍‌ ଟା କା'ଣା ଗୁଟେ ଢରୁରୀ କାମ୍‌ ? 

କାଁ ବଲ ? ଆର୍‌ ଘାଏ କହତ । 

'ବୁଢ଼ାବୁଢ଼ୀ ଯୁଉଡ଼େ ଥିଲେ' କଥେନ୍‌ ବଏଲି... 

କାଁ ହେଲା ? ଇ ସବୁ ଯାହା କହେଲି ଇଟା କଥେନ୍‌ କହୁଥିଲି ? 
ହଁ, କାଏହେଲା କହେଲ ଯେ... 

ବନ୍ଦେ ମାତରମ୍‌ ୭୩ 


ଗାଲ୍ମାଧବ: 


ନିତେଇ 


ରାତ୍‌ ଯହ ହେଲାନ, ମୁଇଁ ଯାଉଛେ | ହଁ, ଗୁଟେ କଥା । ଆପଣ୍‌ 
ଇନୁ ଇଆଡ୍‌କେ ଟିକେ ତୁନ୍‌ ପଡ଼ିକରି ରହୁନ୍‌ ! ଗୁଡ୍‌ ନାଇଟ୍‌ । 
ଗାଲ୍ମାଧବ, ମୋର, କଥା ବି ପଦେ ଶୁନିକରି ଯ | ପହେଲା ମୁନୁଷ୍‌ 
ହେବାର୍‌କେ ଚେଷ୍ଟା କର | ତା'ର୍‌ ପରୈ ଦେଶ୍‌ ଶାସନ କର୍ବ | ଇ 
ଦେଶ୍‌ ଆଜ୍‌ ଭଲ୍‌ ମୁନୁଷ୍‌ ଗୁଟେ ନୂରୁଛେ | ନଂଗ୍ଲାବୃତଲା ହଇଥାଉ 
ପଛେ ସିଧାସାଧା..ସଚା ମୁନୃଷ୍‌... । 

[ଗାଲ୍ମାଧବ ନାଇଁ ଶୁନିକରି ପଲେଇଁ ଯାଇଛେ | ନିତେଇ 

ତାକର୍‌ ତାକର୍‌ କହୁଛନ ।] 

[ମଚା ଅଂଧାର୍‌] 


ତ୍ରୟୋଦଶ ଦୃଶ୍ୟ 


ଠାନ୍‌:"ସହରର୍‌ ସେ ଛକ୍‌ | 
ସମିଆ:-ଅଧ୍‌ ରାଏତ୍‌ 
ଚରିତ୍ର:ଓନିତେଇ ଆରୁ ଭାରତୀ 


ନିତେଇ 


ଭାରତୀ 


[ଛକନୁଁ ମାହାତ୍ସା ଗାନ୍ଧିକର୍‌ ପ୍ରତିମୂି ନାଇଁନ । ଖାଲି 
ଫାଉଣ୍ଡେସନ୍‌ ବେସ୍‌ଟା ଅଛେ | ସେଥି ଅଧ୍ଲେଇଁ ହଇକରି 
ରାଆଁଡ଼ି ମାଏଝି ଭାରତୀ କାନଦଧୁଛେ | ଧିରେ ଧିରେ ଆଇଛନ୍‌ 
ନିତେଇ ଆରୁ ପ୍ରତିମୁଖ୍ଜି ନାଇଁଥିବାର୍‌ ଦେଖିକରି ବିକଲ୍‌ 
ହଇଛନ | ଭାରତୀର୍‌ ପାଶ୍କେ ଯାଇକରି ପଚ୍ରଉଛନ୍୍‌...] 
କିଏ ତମେ ? କିଏ ଅ ମାଁ ? ଏତ୍କି ରାତି କାଁ ହେଲାଯେ କାନ୍ଦୁଛ ? 
କାଁ ହେଲା ତମର୍‌ ? ଆରେ... ମାହାତା ଗାଛି କାହିଁଗଲେ ? କାଁ 
କଲ ତାହାକୁ ? 
[ମୁଡ୍‌ ଟେଁକିକରି ଭାରତୀ ଦେଖିଛେ । ନିତେଇ କେ ଦେଖିକରି 
ଫେର୍‌ ଅଛ୍ରେ କାହିଛେ !] 
'ବବା'... | 

୭୪ 


ନିତେଇ 


ଭାରତୀ 


ନିତେଇ 


ଭାରତୀ 


ନିତେଇ 


ଭାରତୀ 


ନିତେଇ 


ବନ୍ଦେ ମାତରମ 


[ଭାରତୀ ନିଜ୍କେ ଆରୁ ସଂଭ୍ଲେଇ ନାଇଁ ପାରି ¦ ନିତେଇର୍‌ 
ପାହାତଲୈ ପତ଼ିଛେ | ନିତେଇ ତାହାକେ ସୁଆଁଲି ନଉଛନ ।] 
ଇ ଚଠାମାନେ ମୋର୍‌ ବିଶ୍ବାସର୍‌ ବନ୍ଧାଟାକେ ଭାଜ୍ଚିଂନେଲେ । ମୁଇଁ 
ନାଇଁ ଭାବିଥାଇ, ମୋର୍‌ ସପନର୍‌ ଭାରତ୍‌ ଏତେ ଜଲ୍ଦି ଖାର୍‌ ହଇଁଯିବା 
ବଲି । (କଥା ଥରୁଥିଲା) 
ବବା, ସେମାନେ ମାହାତା ଗାଛିର୍‌ ମୂଖି କେ ଫିକି ନେଇଛନ । ଇ 
ବାଟେ ସଖାଲ୍ପାଏଲୈ କେତେକେତେ ଜ୍ଞାନୀ ଗୁଣୀ, ସିଆନ ସୁଢନ 
ପଣ୍ଡିତ୍‌ ବିଦ୍ଧାନ ନେତା ମାହାଢନ୍‌ ଯା'ଆସ୍‌ କରୁଛନ । କିହେ ପଦେ 
ଭି ନାଇଁ କହେଲେ । 
ଅନିଏ ଅତ୍ୟାଚାର୍‌ ସହି ସହି ତ ସବୁ ଦିହିସୁହା କରିନେଲେ ନ । 
ପ୍ରଗତି ନାଁ ଥି ଯେନୁଁ ଦୁର୍ନୀତି ଲାଁଚଖୁଚର ଧଣ୍ଡି ଗତ଼ାଯାଉଛେ, ଧଢା 
ଉତଡ଼ା ହଉଛେ, ସେତାକର୍‌ ଛାତିଥି ମାଁ ମାଏଟ୍‌ ଲାଗି ଦରଦ ଟିକେ 
କାହିଁ ରହେବା । 
ବିବେକ୍‌ ବିଚାର୍‌ କେ ବୁକା ଗର୍ରା ବାଗିର୍‌ ବଲି ଦିଆହଉଛେ | ସତ୍‌ 
କେ ମୁର୍ଦାର୍‌ ବାଗିର୍‌ ତୁପି ଦିଆହ ଉଛେ | ନିଏର୍‌ କାଗଜ ପତର୍‌ 
ଚିରି ନିଆହଉଛେ | ସେନୁ ମୁନୁଷର୍‌ ଛାତିଭିତରର୍‌ ଦରଦ୍କେ କିଏ 
ପଚ୍ରଉଛେ ଗୋ... ! 
ସଭେ ପେତେବେଲୈ ସ୍ଟାର୍ଥଯଞ୍ଞର୍‌ ସାରଥି ସାଢିଛନ୍‌, ଜୀବନ୍‌କେ. 
କ୍ଷମତା ଥି ତଉଲୁଛନ, ଟଁଟି ଚିପ୍ବାର୍ଟା ଯେନୁ ଶାସନ୍‌ ନୀତି, 
ପର୍ହର୍‌ ଧନ୍‌ ଲାଗି ଯେନୁ ଲୋକ୍‌ ବାଏ ବାଏ ହଉଛନ, ସେଠାନେ 
ବିଶ୍ବାସର୍‌ ବା'ଏଲ୍‌ବନ୍ଧା କେତେ ଠହରାବା, କେତ୍କେ ଦମ୍‌ ଧର୍ବା ? 
ବବା | ଗରିବ୍‌ ଦୁଖୀ ଲୋକ୍ମାନକର୍‌ ତତଲା ଲୁହୁମିଶା ଯୁତ଼ାହାତର୍‌ 
ବିନତି କା'ଣା ତାକର୍‌ ଲୁହାର୍‌ ଛାତିଥି ପିଟିହଇ କରି ସବୁବେଲୈ 
ଏନ୍‌ତା ଲେପି ଯାଉଥିବା । 
ଯେତେଦିନ୍‌ ଯାଏକ୍‌ ଲୋକ୍ମାନେ ଚେତିକରି ଶୁଇଥିବେ, ଯେତେଦିନ୍‌ 
ଯାଏକ୍‌ ଲୋକ୍ମାନେ ତାକର୍‌ ହକ ଅଧିକାର୍‌ ବିଷୟ ଥି ନାଇଁ ଢାନ୍‌ବେ› 
ସେତେଦିନ୍‌ ଯାଏକ୍‌ କୁଆମାନେ ରାଇଢ ଶାସନ କରୁଥିବେ ରେ ମାଁ । 

ବନ୍ଦେ ମାତରମ୍‌ ୭୫ 


ଭାରତୀ 
ନିତେଇ 
ଭାରତୀ 
ନିତେଇ 


ଭାରତୀ 


ନିତେଇ 


ଭାରତୀ 


ନିତେଇ 
ଭାରତୀ 


ନିତେଇ 


ଭାରତୀ 


ଇ ଅନିଏ ଅତ୍ୟାଚାରର୍‌ କିଛି ଉଷୋ ନାଇଁନ ? 
ଅଛେ ରେ ମାଁ, ଅଛେ... | 
କା'ଣା ? 


ଆନ୍ଦୋଲନ୍‌ । ଜନଆନ୍ଦୋଲନ । ଇ ଦେଶ୍କେ ଦୁର୍ନୀତି ରାକ୍ଷସର୍‌ ଟୁଁଣୁଁ 
ଘିଚି ଆନ୍‌୍ବାର୍‌ କେ ହେଲୈ ଜନଆନ୍ଦୋଲନ୍‌ ଦର୍କାର୍‌ | ଆରୁ ସେଟା 
ଗୁଟେ ସମ୍ପୁର୍୍ଚ ଜନଆନ୍ଦୋଲନ୍‌ ହ୍ରେବାର୍‌ କଥା । ଗୁଟେ ଟୋଟାଲ୍‌ 
ରିଭୋଲୁ୍ୟୁସନ୍‌ ଦର୍କାର୍‌ | 

ନିଶାସ୍‌ ଛାଡ଼ିକରି) ହଁ । ଯେନଦିନ ନାହି ଥି ଶୁଇଥିବାର୍‌ ମାଏଟ୍‌ 
ଆରୁ ପଥରର୍‌ ମୁନୂଷ୍‌ ମାନେ କତ୍‌ ଲେହୈଟିବେ। ଇ ଚକଚକିଆ 
ଦୁର୍ନୀତିର୍‌ ପୀଚ୍ମହଲା ଦଶ୍ମହଲା ହାବେଲିମାନେ ଧସ୍କିକରି ମାଟି 
ମିଶିଯିବେ । ମହିଷାସୁର୍‌ ମାନେ ସବୁ ମର୍ବେ | 

ହଁ, ମା । ଇ ଦେଶ୍କେ ମହିଷାସୁର୍‌ ମାନକର୍‌ ହାଡ଼ ମୁକଲାବାର୍‌ ଲାଗି 
ତତେ ଦୁର୍ଗା ହେବାର୍‌କେ ପଡ୍‌ବା | ପେତେସବୁ ଗରିବଦୂଖୀ ଭୁଖାଦୂଖା 
ଅଛନ୍‌ ସଭେ ତୋର୍‌ ସା ତାଲ୍ଦେବେ । ଆମେ ନିଶ୍ଚେ ଜିତ୍ମା 
ମାଁ । ଛିଡହାପୁଟା ଆରୁ ତତ୍ଲା ଲୁହୁର୍‌ ଲଢ଼େଇ କେଉଁ ମାହାଲିଆ 
ନାଇଁ ଯାଇଁରେ ମାଁ, କେଭେ ମାହାଲିଆ ନାଇଁ ଯାଏ... | 

ତ, ମୋର୍‌ ଗୁଟେ ବଲି ପୁଓ ରାମୁ କା ହେଲା ଯେ ସେ ହେଁ ହାଢତ୍‌ 
ଭିତ୍ରର୍‌ ଅନ୍ଧାରେ ସଢୁଛେ ? ହେଁ କା'ଣା ନାଇଁ ମୁକ୍‌ଲେ ? 

ହେଁ ତ ରାମ୍ଚନ୍ଦର୍‌ ଆଏ | ହେତାର୍‌ କିଏ କା'ଣା କର୍ବା ? 
ପୈଚଖ୍ଣଚ୍‌ କରିକରି ତାହାକେ ଢେଲ୍‌କେ ପଠେଇଛନ୍‌ | ତା'ର୍‌ କିଛି 
ଦୋଷ୍‌ ନାଇଁ ¦ ମୋର୍‌ ରାମୁଁ ହେନ୍ତା ନୂହେସେ ! 

ମୁଇଁ ସବୁ କଥା ଜାନୁଛେଁ ରେ ମାଁ । ମୁଇଁ ସବୁକଥା ବୁଝୁଛୈ | ତୁଇଁ 
ନାଇଁ ଘବରା | କା'ଏଲ୍‌ ସଁଖାଲୌୈ ତୋର୍‌ ରାମୁ ମୁକ୍ଲିବା । କେତେଦିନ୍‌ 
ଡାଓଡାଓ ଜଲ୍ଲା ଜୁଏ ଅଂଗ୍ରାକେ ଅନ୍ଧାରେ ଢ଼ାପି ପାର୍ବ ? ହେଁ 
ଢୁଏ ଅଙ୍ଗାର୍‌ ଧାସୈଁ ସେମାନେ ଜକଲିପୁଡ଼ି କରି ଖାର୍‌ ହଇଁଯିବେ । 
ସରେ, ବବା ? ମୋର୍‌ ରାମୁ ମୁକ୍ଲିବା ? 

୭୬ 


ନିତେଇ 


ଭାରତୀ 
ନିତେଇ 


ଭାରତୀ 


ନିତେଇ 


ଭାରତୀ 


ନିତେଇ 


ଭାରତୀ 


ନିତେଇ 


ବନ୍ଦେ ମାତରମ 


ଉଦିଉଦି ଆଏଏଲା ବେଲର୍‌ ଲାଲିଆ ଖରାକେ କିହେେ ଢ୍ଵାପି ନାଇଁ 
ପାରନ୍‌ ରେ ମାଁ | ଧୂୃକାକେ କିଏ ଅଟ୍‌କେଇ ପାର୍ବା ? ଯେନଟା 
ଘଟ୍ବାର୍‌ ଥିବା, ନିଷଶ୍ଚେ ଘଟ୍‌ବା । 

ସେମାନେ ଢେଲ୍‌୍ନୁ ରାମୁକେ କେତ୍ନିକେତେ ପିଟିଛନ । 

ପିଟିଛନ, ମାରି ନାଇଁ ନେଇଁ ତ | ମାହାପୁରୁଷ୍‌ ମାନେ ଯୁଗେ ଯୁଗେ 
ଇ ପୁର୍ଥି ଥି କେତେ ଦିନିସ୍ତା ହଟ୍ହଟା ହଇଛନ | ମାହାତ୍ସା ଗାଛି 
କା ଭୁଲ୍‌ କରିଥିଲେ ଇ ଦେଶର୍‌ ଲୋକ୍‌ ମାନକର୍‌ ନୂ ? ସକ୍ରେଟିସ୍‌ 
କା ହେଲା ଯେ ମହ୍ରବରା ଖାଇଁନେଲେ ? କାଏ ହେଲାପେ 
ଯୀଶୁଷ୍ରୀଷ୍ଟଙ୍କୁ କଟାଥି ବେଧିନେଲେ ଇ ମୁନୁଷ୍୍‌ ମାନେ ? ସେମାନକର୍‌ 
ଏଖେଇ ଗୁଟେ ଭୁଲ୍‌ ହେଲା ଯେ ସେମାନେ ନିଜର୍‌ କଥା ଛାଡ଼ିକରି 
ଦୁସ୍‌ରା ଲୁକକର୍‌ କଥା ଭାବୁଥିଲେ ଦିନ୍‌୍ରାଏତ୍‌ | ମୁନୁଷ୍ଠ ସମାଜ୍‌ 
ରୋଗ୍ଦୁଃଖ୍‌ ଥୁଁ କେନ୍‌ଥେଇଁ ମୁକଲିବା ବଲି ରାତି ଅନିଦା ହଇକରି 
ଚିନ୍ତା କରୁଥିଲେ । 

ଆହା... ହା.. .ହା... ହା | ଫାଟିଯାଉରେ ଇ ଛାତି । କା କରମ୍‌ 
କଲା ଲୁକଙକ୍ୁ ମାଦହାପୁରୁ କା ସଜା ଦଉଛେ... | 

ମାଁ, ତୁଇଁ ମନକେ ଦୁଃଖ ନାଇଁ କର୍‌ ! ଭାଇିଂନାଇଁ ପଡ । ରାମୁ ହେବା 
ଆମର୍‌ ଜନ ଆନ୍ଦୋଲନର୍‌ ପହ୍ରେଲା ସେନାପତି | ଇ ଦେଶ୍କେ ଧୂଂସ୍‌ 
ହେବାର୍‌ ଲାଗି ଆମେ ନାଇଁ ଛାଡ଼ିଦଉଁ | ଆମ୍କୁ ଲଢ୍ବାକେ ପଡ୍ବା | 
କା'ର୍‌ ସାଙ୍ଗ ଲଢ୍‌ବ ? ପାବାର୍‌, ପଏସା, ତାକତ୍‌ ତ ସବୁ ତାକର୍‌ 
ନ୍ନ. 


ଆମର୍‌ ହାତେ ଅଛେ 'ଅହିଂସା' । ଇ ଅହିଂସା ଅସ୍ତ ଥି ମାହାତ୍ରା ଗାଛି 
ହେତ୍‌କି ବତ୍‌ ଗୁରାଫଉଜ୍‌ କେ ଘଉଡ଼ିନେଲେ | ଆମେ ନାଇଁ ପାର୍ମା ? 
ପାହାଥଥି ବଫୁ ନାଇଁ | ରକରତ ତାତି ନାଇଁ । ପେଟେ ଦାନା ନାଇଁ ! 
ଦର୍ମରା ମୁନୁଷ୍‌ ଭୁଖେଦୁଃଖୈ କେତେଦିନ୍‌ ଲଢ୍‌ବା ? 

ପଯେତେବେଲୈ ମୁନୁଷ୍ଠ ଭିତରୈ ନିଜେ ନିଜ୍‌କେ ଚିଦ୍ଳବାର୍‌ ଜ୍ଞାନ୍‌ 
ବାହାର୍ବା, ସେଦିନ ଦେଖ୍ବୁ ନଂଗ୍ଲାବୂତ୍ଲା ଭୁଖାଦୁଖା ମୁନୁଷର୍‌ 

ବନ୍ଦେ ମାତରମ୍‌ ୭୭ 


ଭାରତୀ 


ତାକତ୍‌ କେତେ ଯେ ! ଆରୁ ରାମୁ ହେବା ସେ ଫଉଜର୍‌ ପହେଲା 
ସିପେଇ ! 'ଇନ୍‌କିଲାବ!... 
'ଢିନ୍ଦାବାଦ' । 

[ଘୋଷଣା ମୁଦାର୍ଥି ଦୁହେ ରହିଯାଇଛନ୍‌ । ମଚା ଅଂଧାର୍‌ ।] 


ଚତ୍ତୁର୍ଘଶ ଦୃଶ୍ଯ 


ଠାନ୍‌:-ସହରର୍‌ ସେ ଛକ୍‌ । 
ସମିଆ:- ପହ ପହ 
ଚରିତର:"ସଲିମ୍‌, ଚରଣ 


ସଲିମ୍‌ 
ଚରଣ 
ସଲିମ୍‌ 
ଚରଣ 


ସଲିମ୍‌ 


ଚରଣ 


[ପ୍ରତିମୁଝ୍ଭିର୍‌ ଫାଉଣ୍ଡେସନ୍‌ ବେସ୍‌କେ ଗଂଏତି ଆରୁ ଶାବଲ୍‌ ଥି 
ଟାଡୁଛନ୍‌ ସଲିମ୍‌ ଆରୁ ଚରଣ ! ଅଥା ହଇକରି ମଝି ମଝି 
ଥାକୁଛନ୍‌ ।] 
କେନ୍ତା କରମାଁ ? ନାଇଁ ଭାଂଗ୍ବାର୍‌ ଯେ ! 
କେନ୍‌ ଶଲା ଠିକାଦାର୍‌ ବନେଇଥିଲା ଯେ ହୋ, ବାପରେ ଶାବଲ୍‌ 
ଥୁଥା ହଇଁଯାଉଛେ । 
ଆର୍‌ ଘାଏଏ ଗଲୈ ପେ ସଖାଲ୍‌ ପାଏବା । 
ହଁ, ଉଜୁର୍‌ ତ ହଇଁ ଆଏଲାନ ! 
ଲୋକବାଗ୍‌ ଉଠିବ ସ୍‌ଲୈ ଆମେ ଧରା ପଡ଼ିଯିମା । ହାତ୍‌ ଟିକେ ଜଲ୍‌ଦି 
ଚଲ। 
ଗାଡ୍‌ ତ ହଇଁଗଲାନ । ଶାବଲ୍‌ ଯଦି ଢୁକବା, ଆଲ୍ମାଲ୍‌ ଢଜୁକିଗଲେ 
ଆରୁ ଟାତ଼ିନେଲୈ ଫାଲେ ଉଦରିଲା ବଏଏଲୋ ହେଲା । 
[ସଲିମ୍‌ ସିଗ୍ରେଟ୍‌ ପହଟଉଛେ ।] 
ବାପ୍ରେ ଇହାଦେ ସିଗରେଟ୍‌ ପିଇବାର୍‌ ଥିଲା ? 
ଆରୁ ନାଇଁ କରିହଏ ! ନାଇଁ ହେବାର୍‌ ବଂଏଲୈ ଥାଇଡେ | ପଲାମା 
ଯାଉଁ । 

ବନ୍ଦେ ମାତରମ୍‌ 


ମଏନୁ ଛାଡ୍‌୍ବା ବଲୁଛ ? ପଏସା ଦେଇଛେ ଆରୁ.. 
କାଲ୍ହିର୍‌ କର୍ମା | 
ବଡ୍‌ ଢୁଡା ଟା ହଇଁଗଲାନ | 
ହାତ୍ତୁକେଇଁ ଦେଖ୍ତ ! ଭାଏଲ୍‌ କିଛି ପାଇଁପୁଆଁ ଯିମା । 
[ଢୁଡାକେ ଚରଣ ହାତ୍‌ ଢୁକେଇକରି ବାଡ଼ିଟେ ବାହ୍ରାର୍‌ କଲା ।] 
ଇଟା ବୁଢ଼ା ର୍‌ ବାଁକଡୋ ବାଡ଼ି । 
ଆରୁ କା'ଣା ଅଛେ କାଏ ଦେଖ । 
[ଚରଣ ଫେର୍‌ ଢୁଡା କେ ହାଥଲିଛେ ।] 


ଚଷ୍ମାଟେ କାଏଁ ରେ .. | ହଁ... ତ | ଧାଏତ, ଖାଲି ଫାଲ୍ତୁ ଜିନିଷ୍‌ 
ଇ ଭିତରୁ ବାହାରୁଛେ । 
[ରାଗେଁ ଫିକି ନେଇଛେ ଧୁରିଆକେ ।] 
ବନେକରିଟିକେ ଟାମ୍ଡି ଦେଖ୍‌ । ଶେଷ୍‌ ଆଡ୍‌କେ ଭଲ୍‌ ଜିନିଷ ବି 
ମିଲ୍ସି । 
ନାଇଁ । ଆରୁ କିଛି ନାଇଁନ | 
ମତେ ଛାଡ୍‌ ତ | ମୁଇଁ ଦେଖ୍ସି । 
[ସଲିମ୍‌ ଢୁଡା ହାଥ୍ଲୁଛେ !] 
କା'ଣା ପାଏଲୁ ? 
'ନାଇଁ' | 
ହେଁ ତ ଫ୦ା ଢ଼ୋଲ୍‌ ଟେ ଆଏ ! ମେଲା ହଇଁ ପଡ଼ିଥିଲା | କା'ଣା 
ପାଏତା ଯେ ରଖିଥିତା । 
ପାଏଲି... ପାଏଲି... | 
କା'ଣାରେ... | 
କପଡା ବାଗିର୍‌ ତ ଲାଗୁଛେ ହାତ୍କେ... | 
ଦେଖ୍‌ ଦେଖ୍‌ । ପରିଶ୍ରମ୍‌ ଟା ମାହାଲିଆ ନାଇଁ ଯାଉ ! 
ବାହାର୍‌ କରୁଛେ ର | 

ବନ୍ଦେ ମାତରମ୍‌ ୭୯ 


ଚରଣ 


ସ୍ଲୋଗାନ୍‌ 
ଜନତା 
ସ୍ଲୋଗାନ୍‌ 
ଜନତା 


ସ୍ଲୋଗାନ୍‌ 
ଜନତା 


ସ୍ଲୋଗାନ୍‌ 


[ଗାଡ଼ୁ ଛିଡହା କାଗଢ ଗୁଡ଼ାଦୁ ବାହାର୍‌ କଲା ଆରୁ ଚରଣ 
କେ ଦେଲାକି ଚରଣ ରାଗୈେ ଫିକିନେଲା । ତା'ର୍‌ ପରୈ 
ବାଡିଥି ଗୁରା ହଇଥିବାର୍‌ ଗୁଟେ ତିନ୍‌ ରଙିଂଆ ପତାକା ବାହ୍ରାର୍‌ 
କଲା 1] 

ଧାଏତ୍‌ ତେରିକା । କିଛି କେ କିଛି ନାଇଁ | 
[ରାଗେଁ ପତାକାକେ ଫିକିନେଇଛେ ଧୁରିଆ କେ ¦ ପତାକା 
ଯାଇକରି ପଡ଼ିଛେ ରାମୁର୍‌ ହାତୈ । ସିନ୍ଦ୍ରା ଫାଟିଛେ । ଚାର୍‌ହି 
ଆଡ୍‌ ଉଜୁର୍‌ 1] 

ଚାଲ୍‌, ଚାଲ୍‌ । ପଲାମା ଯାଉଁ... | 
[ଝାରିଝୁରି ହଇଁ ଶାବଲ୍‌ ଗତି ଧରିକରି ସଲିମ୍‌ ଆରୁ ଚରଣ 
ପଲେଇ ବସ୍ଲା ବେଲ୍କେ ଧୁରିଆ ନୁଁ ଶୁଭିଛେ ସ୍ଵାଧୀନତାର୍‌ 
ଶୁଭ୍‌ ମାଙଲିକ୍‌ ।] 

ବନ୍ଦେ... 

ମାତରମ୍‌... 

ସ୍ବାଧୀନ ଭାରତ୍‌ କି- 

ଢୟ୍. 
[ସ୍ଲୋଗାନ୍‌ ଭଟା ଥୁଁ ଆଇଛେ |] 
[ରାମୁ ପତାକା ଧରି କରି ଧିରେ ଧିରେ ବେସ୍‌ ଉପର୍‌କେ 
ଯାଇଛେ | ଧୂକାର୍ଥି ପତାକା ଫର୍ଫର୍‌ ଉଡ଼ୁଛେ |! 

ମାହାତ୍ା ଗାଛି କି- 

'ଢୟ୍‌ । 
[ନିଢର୍‌ ନାଇଁ ଜାନ୍ତକେ ସଲିମ୍‌ ଆରୁ ଚରଣର୍‌ ମୁହୁଁଥଁ 
‘ଜୟ, ବାହାରୁଛେ | ଦୁହେ ପତାକାକେ ସେଳ୍ୟୁଟ୍‌ ମାରଛନ୍‌ | 
ନିତେଇ ଥରି ଥରି ଆଇଛନ୍‌ ଆରୁ ବେସ୍‌ ନୁଁ ଅଧ୍ଲେଇ 
ହଇକରି ବସିଛନ ।] 

ବନ୍ଦେ... 

୮୦ ବନ୍ଦେ ମାତରମ୍‌ 


ଜନତା ମାତରମ୍‌... 
ନିତେଇ ମାତରମ୍‌... 
[ନିତେଇ ମାହା -କଙ୍ଟେ 'ମାତରମ୍‌' କହିକରି କଲି ପଡ଼ିଛନ । 
ପର୍ଦା ପଛାଡୁ “ସମିଆ' ର୍‌ ଆଞାଜ...] 
ସମିଆ ମୁଇଁ ସମିଆ ¦ ସେଦିନ ଥିଲି , ଆଜ୍‌ ଅଛେ, ଆଗକେ ବି ଥିମି । 
ଇହାଦେ ଭି ସମିଆ ଅଛେ, ସୁଧରି ଯ । କମ୍‌ସେକମ୍‌ ବୁ ମେଟିଯିବାର୍‌ 
ଥୁ, ଧୂଂସ୍‌ ହଇଯିବାର୍‌ ଥୁଁ ପାର୍‌ ପାଇଁଯିବ । ନୂଆଁ ନୂଆଁ ସପନି 
ମାତ୍ବାର୍‌ ଆଗୋ ନୁ ନିଜର୍‌ ମାଁକେ, ମାଏଟକେ, ମାତୃଭାଷାକେ 
ଆଦର୍‌ କରି ଶିଖ ¦ ସମ୍ଭାନ୍‌ ଦେଇ ଶିଖ | ଆର୍ଗୁଟେ ମାହାତ୍ସା ଗାଛି 
ଢନମ୍‌ ହଉଛେ.. କେରେଇଁ ହ... ବାଟ୍‌ ଛାଡ଼- 
[ସମିଆ' ଶିଖ୍‌ ବଢେଇଛେ ! ଧୀରେ ଧୀରେ ମଚା ଅନ୍ଧାର୍‌ 
ହଇ ଆସିଛେ ।] 

ପବ୍ଲିଶିଂ ହାଉସ୍‌ 
ଭୁବନେଶ୍ବର 


Email : contact@gyanajuga.com, 
website : wwwgyanajuga.com 


